
Pengenalan 


Pengaruh Manusia Agung Dalam Sejarah 


Kita tidak boleh memahami keadaan masyarakat sekarang 
tanpa mengetahui sejarah masyarakat itu sebelumnya. Ini di- 
sebabkan scjarah merupakan rangkaian aktiviti manusia dan 
peristiwa suka duka dalam hidup bermasyarakat. Kesan 
tokok tambah aktiviti manusia dan peristiwa inilah yang ter- 
kumpul dan memberi rupa kepada sesuatu masyarakat pada 
masa ini. 

Kalau masyarakat dianggap sebagai sehelai kain putih, 
aktiviti manusia dan peristiwa adalah merupakan campur 
aduk warna dan corak pada kain putih itu. Kalau lain warna 
dan corak, lainlah pula rupa kain itu akhirnya. Demikianlah 
ibarat masyarakat, perbezaannya ialah kerana lain aktiviti 
manusia dan peristiwa dalam sejarahnya. 

Misalnya, Malaysia dan Indonesia. Kira-kira 400 tahun 
dulu masyarakat kedua-dua negara itu agak serupa iaitu 
masyarakat kampung yang bersistem politik fiudal, berugama 
Islam, mengikut adat turun-temurun dan rupa bangsanya ada- 
lah rupa bangsa Melayu. Tetapi sekarang, kerana Indonesia 
dijajah oleh Belanda dan mendapat kemerdekaan secara 
revolusi di bawah pimpinan Sukarno yang revolusioner, 
masyarakat Indonesia menjadi masyarakat yang mempunyai 
pemerintahan republik yang radikal dan sehingga tahun 1967, 
1a kurang stabil; undang-undangnya dipengaruhi oleh undang 
undang Belanda, bahasanya dipengaruhi oleh bahasa Belanda 
dan rupa bangsanya adalah rupa bangsa Indonesia. Sebaliknya 
P Malaysia yang dijajah oleh Inggeris dan mendapat 

emerdekaan secara berperlembagaan di bawah pimpinan 
Tunku Abdul Rahman yang liberal, mempunyai masyarakat 
yang berpemerintahan beraja di bawah perlembagaan yang 
stabil; undang-undangnya yang dipengaruhi oleh undang- 
undang Inggeris, bahasanya dipengaruhi oleh bahasa Inggeris 
dan rupa bangsanya adalah rupa bangsa Malaysia. 

Demikian jugalah masyarakat Rusia berbeza dari masya- 
rakat Amerika kerana Rusia mengalami Revolusi Komunis 
(1917) dengan jaguh-jaguh utamanya Lenin dan Stalin, mana- 
kala Amerika mengalami Revolusi Liberal (1776) dengan 
jaguh utamanya George Washington, Jefferson dan Abraham 
Lincoln kemudiannya. Masyarakat mana yang lebih baik 
tidaklah boleh kita tentukan — sejarah sajalah yang dapat 
menilai dan mengujinya — yang baik akan berpanjangan dan 
yang pincang akan pendek usianya. An 

Sejauh manakah seseorang manusia itu boleh mem- 
pengaruhi aliran sejarah masyarakatnya? Bolehkah seseorang 
pemimpin — dalam apa lapangan sekalipun — memainkan 
peranan positif, mempengaruhi aliran sejarah masyarakatnya 
ataupun adakah ia hanya merupakan faktor yang pasif 
sebagai boneka aliran zamannya? Sebagai contoh, sejauh 
manakah Sukamo mempengaruhi aliran gerakan kemer- 
dekaan Indonesia ataupun 1a hanya dibawa oleh aliran 
gerakan itu? 

Perkara ini telah lama dibincangkan oleh ahli sejarah dan 
ahli sosioloji. Di satu pihak terdapat mereka yang berpegang 
kepada “Teori Manusia Agung dalam sejarah," iaitu seseorang 
manusia yang agung itulah yang mempengaruhi sejarah. 
Mereka ini muncul bila ada krisis besar dalam masyarakat dan 
Tuhan sengaja mengutuskan mereka untuk memimpin masya- 
rakat itu kepada matlamat yang tertentu. Pelopor pendapat 
ini ialah Plutarch (46-120) ahli sejarah Greek, Thomas 
Carlyle (1795-1881) ahli sejarah Inggeris dan Ralph Waldo 
Emerson (1803-1882) pujangga Amerika. Plutarch telah 
menulis 50 riwayat hidup pemimpin Kerajaan Greek dan 
Empayar Rom serta menilai pengaruh mereka kepada zaman- 
nya. 

Thomas Carlyle pula dalam bukunya Hero and Herowor 
skip (Hero dan Pendewaan Kepada Hero) telah membincang- 
kan pengaruh Nabi Muhammad, Oliver Cromwell, Dante, 
Napoleon dan sebagainya dalam sejarah. Carlyle menegaskan: 
“Sejarah dunia, iaitu sejarah apa yang manusia telah lakukan 
di dunia ini, pada dasamya ialah sejarah manusia-manusia 
agung yang telah melaksanakan tugasnya. Merekalah 
pemimpin manusia, pembentuk, contoh dan pencipta apa 
yang manusia amnya cuba membuat atau telah mencapai. 
Semua yang kita lihat wujud dalam dunia ini ialah kesan lahir 
dari fikiran yang wujud dalam manusia agung yang diutus ke 
dunia ini...” 

Emerson pula menegaskan bahawa semua institusi ialah 

bayangan dari seseorang penganjur, misalnya demokrasi 
Amerika ialah bayangan dari George Washington, Jefferson 
dan Abraham Lincoln, manakala revolusi Perancis ialah 
bayangan dari Napoleon. 

Tetapi kemajuan sains telah mula menidakkan “Teori 
Manusia Agung” ini. Herbert Spencer (1820-1903), ahli 
falsafah Inggeris, Francis Galton (1822—1911) ahli sosioloji 
Inggeris dan golongan sarjana yang digelar environmentalisis 
berpendapat manusia yang dianggap agung itu hanya merupa- 
kan anak zamannya, iaitu seorang boneka yang hanya 
melahirkan hasrat manusia masyarakatnya. Jadi, bukan dia 
yang membentuk masyarakatnya, tetapi masyarakatnya yang 
membentuk dia. 

William James (1842—1910), seorang ahli falsafah dan 
ilmu jiwa Amerika, mengambil jalan tengah. Ia berpendapat 
bahawa seseorang manusia agung memang ada bakat 
keagungannya dan dapat mempengaruhi masyarakatnya kalau 
kena pada ketikanya, sejajar dengan aliran dan kehendak 
masyarakat. Kalau mereka wujud bukan pada ketikanya, 
mereka akan kecewa dan ditolak oleh zamannya. Mereka ada- 
lah mendahului zamannya. Kalau sesuai dengan ketikanya, 
mereka akan disanjung oleh masyarakat dan sejarah. Orang 
yang agung adalah tuan serta hamba zamannya. Arnold 
Toynbee, ahli sejarah Inggeris pun berpendapat begitu. 

Rasanya, pendapat William James dan Toynbee inilah 
yang dapat diterima. Misalnya penjajah-penjajah seperti 
Francis Light, Raffles dan Frank Swettenham adalah manusia 
agung di zaman penjajahan kerana merekalah yang mem- 
bentuk sistem pemerintahan masyarakat penjajahan di 
Malaya (sekarang Malaysia). Kalaulah mereka hidup dalam 
zaman kebangsaan sekarang mereka akan gagal kerana 
tentangan dari gerakan kebangsaan. Sebaliknya pula pejuang- 
pejuang kebangsaan seperti Nkrumah, Jomo Kenyata, 
Sukarno, Nehru dan Tunku Abdul Rahman akan hanya di- 
gelar penderhaka pada zaman penjajahan. Tetapi kerana 
mereka hidup dalam zaman kebangkitan kebangsaan, mereka 
adalah dikehendaki oleh zamannya dan mereka disanjung 
sebagai pemimpin agung oleh masyarakat masing-masing. 
Tidak siapa boleh menafikan bahawa tiap-tiap pemimpin ini 
mempunyai rupa bentuk pengaruh yang tertentu kepada 
masyarakatnya — Nehru dengan sosialisma evolusinya di 
India, Sukamo dengan marhaenisma radikalnya di Indonesia 
dan Tunku dengan liberalismanya di Malaysia. 

Kejatuhan Sukarno di Indonesia, Nkrumah di Ghana dan 

lain-lain pemimpin lagi selepas zaman kejayaan mereka 
menegaskan lagi bahawa manusia agung itu terikat kepada 
aliran masyarakatnya. Bila mereka tidak lagi sejajar dengan 
kehendak dan aliran masyarakat, mereka akan terbuang. 
Misalnya Sukarno dan Nkrumah berjaya kerana mereka mem- 
berikan apa yang diingini masyarakat pada masa itu — iaitu 
penentangan terhadap penjajah dan kemerdekaan tanahair. 
Tetapi, selepas tanahair merdeka, masyarakat mahu 
kemakmuran ekonomi sedangkan Sukarno dan Nkrumah 
yang tidak dapat menyesuaikan diri dengan kehendak ini, 
masih melaungkan cogankata lama yang tiada bermakna lagi 
kepada masyarakat. Kerana ini mereka pun tersingkir. 

Di sinilah kita lihat kebijaksanaan George Washington, 
presiden pertama Amerika Syarikat, yang menolak untuk 
menjadi presiden bagi kali ketiganya selepas 8 tahun ija 
memegang jawatan itu. “Biarlah orang-orang muda yang lebih 
sesuai dengan jenerasi baru memerintah. Saya hendak rehat.” 
Demikianlah lebih kurang katanya. Tidaklah hairan kalau ia 
disanjung semasa hidup dan setelah matinya. Tidaklah seperti 
Syngman Rhee, presiden Korea atau Sukarno dan lain-lain 
lagi yang terus hendak berkuasa dan akhirnya digulingkan, 
Mereka ini tidak sedar bahawa mereka mesti selaras dengan 
kehendak dan aliran zamannya — di samping menjadi tuan, 
mereka juga perlu menjadi hamba masyarakatnya. 

Pemimpin dalam apa lapangan pun, terutamanya dalam 
lapangan politik, kuat mempengaruhi masyarakat. Pengaruh 
ini terjadi dengan dua cara: 

Pertama, pemimpin membuat dasar yang secara langsung 
memberi kesan kepada masyarakat. Misalnya, pemimpin 
Malaysia membentuk pemerintahan beraja di bawah per. 
lembagaan di mana keistimewaan raja-raja dikekalkan. 
Sebaliknya pula, pemimpin Indonesia membentuk peme- 
rintahan republik di mana raja-raja dilucutkan kuasanya. 
Demikianlah dalam hal-hal yang lain. 

Kedua, pemimpin jadi ikutan orangramai. Apa yang 
dibuat oleh pemimpin dianggap baik dan megah. Juga dengan 
meniru apa yang dibuat oleh mereka, seseorang itu akan 
dipandang baik dan bolehlah mendapat kehendak mereka 
yang tertentu. Cerita di Timur Tengah menggambarkan 
dengan jelas hakikat ini. Di zaman Khalifah Al-Walid 
705—715) di Damsyik, yang suka membina bangunan cantik 
anji Aksa di Baitul Mukaddis dan Masjid Jamik di 
Damsyik, adalah dibina pada zamannya), minat dan per- 
bualan orang di kedai-kedai kopi ialah tentang binaan 

bangunan-bangunan. Di zaman Khalifah Sulaiman (715—717) 
yang sukakan perempuan dan arak, minat dan perbualan 
orang di kedai-kedai kopi pun ialah tentang perempuan dan 
arak. Tetapi di masa Khalifah Umar ibn Abdul Aziz 
(717-720) yang warak dan mengerjakan hukum Islam, minat 
dan perbualan orang di kedai-kedai kopi ialah tentang 
sembahyang dan ibadat. 

Keadaan seperti ini juga diperhatikan di Amerika oleh 
Allan Nevins, profesor sejarah di Universiti Columbia. Beliau 
menyatakan orangramai Amerika mengikuti tindak-tanduk 
dan kebiasaan presiden Amerika. Mereka menjadi longgar 
moralnya di bawah presiden Grant (1869-77), bercita-cita 
besar di bawah presiden 'Theodore Roosevelt (1901-1909), 
idealistik di bawah Presiden Wilson (1913-1921), dan 
mengejar kebendaan di bawah presiden Harding 
(19211923) dan Coolidge (1923-1929). 

Pengaruh pemimpin ini, boleh jadi baik, boleh jadi juga 
tidak baik. Di sinilah bezanya antara pemimpin agung dengan 
pemimpin kerdil. Bukanlah bermakna semua orang di tempat 
yang besar atau berkuasa itu agung belaka. Pemimpin besar 
membawa pengaruh yang dapat dimegahkan oleh sejarah. 
Sebaliknya pemimpin yang kerdil membawa akibat yang 
menjadi sumpahan sejarah dan tangisan keturunannya. Misal- 
nya, daripada 35 orang presiden Amerika, hanya 6 orang 
(Washington, Jefferson, Lincoln, Theodore Roosevelt, Wilson 
dan Franklin Roosevelt) saja yang dianggap agung. Sebalik- 
nya presiden Taft dan Harding menjadi tempelak sejarah. 

Jadi, satu daripada ukuran keagungan seseorang ialah 
pengaruhnya yang boleh dimegahkan kepada masyarakatnya 
atau dunia seluruhnya pada masa ia masih hidup ataupun 
setelah mati. 

Satu lagi ukuran keagungan ialah tindakannya atau karya- 
nya yang boleh dimegahkan, walaupun pengaruhnya tidak 
ada pada masyarakat. Misalnya, Ibnu Khaldun, ahli sosioloji 
Arab yang agung, pelopor Ilmu Sosioloji dengan bukunya 
Mukaddimah, tetapi pengaruhnya kepada sarjana-sarjana 
selepasnya dan Ilmu Sosioloji tidak besar. Bandingkan Mohd. 
Abduh, ulama Masir, yang dapat mempengaruhi pembaruan 
Islam di Timur Tengah dan di serata dunia Islam. 

Dalam meninjau riwayat hidup manusia agung ini, kita 
akan melihat cmpat sifat yang sering ada pada mereka. 
Keempat-empat silat inilah yang membuat mereka menghasil- 
kan sesuatu di luar kesanggupan manusia biasa dan yang 
membuat mereka jadi agung. 


Pertama, manusia agung ini mempunyai sense of mission, 
iaitu mereka rasa mereka ditugaskan untuk melaksanakan 
sesuatu aktiviti yang maha penting kepada masyarakat. Misal- 
nya, Abraham Lincoln berasa ia mesti membebaskan abdi- 
abdi di Amerika; Jamaludin Al-Afghani berasa tugasnya ialah 
menggerakkan umat Islam supaya bangun membaharui ugama 
dan juga menuntut kemerdekaan; Presiden Nasir berasa ia 
mesti memodenkan rakyat Masir dan menggulingkan 
pemerintahan beraja; Ghandi berasa ia ditugaskan memper- 
juangkan kemerdekaan India melalui satyagraha, perjuangan 
tanpa kekerasan dan Socrates berasa ia ditugaskan mencari 
kebenaran di mana-mana. Akhirnya mereka menjadi lambang 
idea yang diperjuangkan mereka itu. 

Kerana adanya rasa sense of mission ini, manusia agung 
memiliki dorongan yang mahahebat untuk berusaha dengan 
bersungguh-sungguh bagi melaksanakan apa yang mereka rasa 
menjadi tugas mereka. 

Kedua, mempunyai sifat bersungguh-sungguh dalam 
melaksanakan tugas dengan tidak menghiraukan letih lelah 
atau seribu satu rintangan yang menghadapi mereka. Misal- 
nya, Abraham Lincoln rela menghadapi Perang Saudara di 
Amerika kerana hendak membebaskan hamba abdi di sana, 
Ghandi merengkok dalam penjara beberapa kali dalam per- 
juangannya dan Jamaludin Al-Atghani dihambat dari satu 
negeri ke satu negeri kerana kegiatan-kegiatannya. 

Ketiga, kurang mementingkan kebendaan dan diri sendiri. 
Sesuatu usaha agung selalunya kurang menguntungkan dari 
segi wang ringgit dan kerapkali membahayakan orang yang 
mempelopori usaha itu. Misalnya, Abraham Lincoln di. 
tembak kerana usahanya membebaskan hamba abdi, Socrates 
diracun kerana ia mencari kebenaran, dan Ghandi hidu; 
miskin seumur hayatnya kerana memperjuangkan kebebasan. 
Pujangga agung Leo Tolstoy mengambil masa 9 tahun untuk 
membuat 7 draf novel agungnya, Perang Dan Damai. Bukan- 
lah kerana hendak mencari wang ia menulis novel itu, Novelis 
yang mengejar wang saja tidaklah akan melahirkan k 
yang agung. Oleh itu orang yang mata duitan atau boleh di- 
beli dengan wang bukanlah calun keagungan. 

Keempat, manusia agung bersifat berani. Tanpa kebe- 
ranian seseorang tidak dapat menghasilkan sesuatu yang 
agung. Bukan keberanian dalam perang saja, tetapi lebih 

enting bagi keberanian moral, iaitu keberanian berpegang 
Ear pendirian sendiri walaupun seluruh masyarakat 
menentangnya. Ramai jeneral yang berani menghadapi hujan 

peluru, tetapi takut menyatakan pendirian atau memper- 
juangkan sesuatu perkara yang tidak popular yang ditentang 
oleh orangramai walaupun perkara itu mahapenting kepada 
masyarakat. Oleh itu keberanian moral adalah lebih sukar 
dicari. Kalau pendiriannya betul, masyarakat pada akhirnya 
akan menyanjunginya, tetapi kalau pendiriannya salah ia 
akan terus kecewa. 

Sekarang timbul soal adakah manusia Melayu yang 
agung? Atau benarkah seperti dakwa seorang ahli sejarah 
Inggeris bahawa dalam K.M. XVIII Malaya tidak mempunyai 
orang besar Melayu, yang ada hanya pengacau dan perompak 
diraja saja? 

Penulis berpendapat memang ada orang Melayu yang 
agung, tetapi kita tidak tahu kerana penafsiran yang 
merendah-rendahkannya oleh ahli sejarah Barat, kurangnya 
penyelidikan tentang jaguh-jaguh Melayu dalam sejarah, dan 
sekatan istilah Melayu kepada orang-orang Melayu di 
Malaysia saja. 

Tentang penafsiran ahli sejarah Barat menggunakan 
ukuran berganda, satu untuk orang Barat dan satu lagi untuk 
orang Melayu. Misalnya, Sir Francis Drake dan William 
Hawkins, kedua-duanya perompak lanun, Hawkins pula 
peniaga hamba abdi Negro, dan Francis Light peniaga candu, 
dianggap sebagai orang besar yang patut disanjung, tetapi 
Raja Haji dan Iskandar Muda dianggap sebagai perompak 
biasa yang perlu dikecam. 

Penyelidikan terhadap orang Melayu memang sedikit 
kerana apa yang dititik beratkan oleh ahli sejarah Barat ialah 
seorang Barat di Tanah Melayu. Misalnya tentang Francis 
Light, Raffles, Swettenham dan bukannya sejarah orang 
Melayu di tanahair mereka sendiri. 

Istilah orang Melayu tidaklah boleh dihadkan kepada 
orang Melayu di Malaysia saja kerana dalam sejarah, orang 
Melayu ialah orang yang berbahasa Melayu, mengikut adat 
resam Melayu dan tinggal di Kepulauan Melayu. Begitu juga 
sejarah orang Melayu di Malaysia tidaklah boleh dipisahkan 
dari sejarah Kepulauan Melayu seluruhnya. Sejarah Malaya 
(sekarang Malaysia) hanya berpisah dari sejarah Pulau 
Sumatera dengan terbahaginya Malaya kepada Inggeris dan 
Sumatera kepada Belanda pada T.M. 1824. Dan orang yang 
pertama menggunakan istilah British Malaya sebagai Istilah 
ilmu alam dan daerah politik ialah Sir Frederick Weld, 
Gabenor Negeri-negeri Selat dalam ucapannya kepada Royal 
Colonial Institute pada tahun 1883. Dua puluh tahun 

kemudian istilah British Malaya ini baru menjadi popular bila 
Frank Swettenham menggunakannya. Oleh itu orang yang 
menganggap sejarah Malaya sebagai terpisah dari sejarah 
kepulauan Melayu serupalah seperti menganggap sejarah 
Pulau Taiwan terpisah dari sejarah Tanah Besar Cina. Dan 
orang yang menganggap orang Melayu di Malaysia sebagai 
kaum pendatang serupalah seperti menganggap orang Cina di 
Pulau Taiwan itu kaum pendatang juga. Memang ramai orang 
Melayu berpindah dari pulau-pulau, terutamanya dari Pulau 
Sumatera ke Semenanjung Tanah Melayu pada K.M. XV1II1 
dan XIX tetapi ini bukan bermakna mereka merantau ke satu 
negeri lain. Mereka pergi ke negeri yang sebangsa dengan 
mereka dan tidaklah boleh dikatakan mereka ini orang men- 
datang seperti orang India dan Cina yang datang ke sini dari 
negeri mereka masing-masing. 

Oleh itu dalam mencari orang Melayu yang agung, kita 
perlu meneliti sejarah orang Melayu dalam Kepulauan Melayu 
dari sejak mereka berugama Hindu dan Buddha hinggalah 
mereka berugama Islam. Darinya kita akan dapati bahawa 
orang Melayu tclah membuat perkara-perkara yang boleh di- 
megahkan di dalam dan di luar negerinya. Diharap ada 
ahli-ahli sejarah kita yang akan membuat kajian tentang orang 
Melayu yang agung yang menempa sejarah. Bila ada kajian 
seperti ini, ia akan menolong memberi Inspirasi kepada orang 
Melayu, menimbulkan kepercayaan pada diri sendiri dan 
mendorong mereka membuat perkara-perkara yang agung. 
Selama ini mereka merasa rendah diri kerana tiada orang- 
orangnya yang agung yang boleh dibanggakan dan dijadikan 
contoh tauladan. Inilah satu akibat tiada tahu akan oran: 
besar mereka sendiri dan mungkin inilah satu tujuan ahli 
sejarah Barat memperkecil-kecilkan tokoh Melayu — iaitu 
supaya orang Melayu terus merasa rendah diri dan senanglah 
mereka diperintah. 

Sekarang marilah kita tinjau beberapa orang Melayu yang 
boleh dimegahkan dalam sejarah. Maklumat ini didapati dari 
buku ahli sejarah Barat yang agak objektif. 

Van Leur, seorang ahli sejarah Belanda, dalam bukunya 
Indonesian Trade and Society ada menyatakan bahawa 
terdapat tentera Melayu dari Empayar Sriwijaya di Sumatera 
yang berkhidmat di Parsi dan di Mesopotamia di zaman 
Kerajaan Sassanids (208-651) dan Khalifah-khalifah Islam 
kemudiannya. 

Seorang pengembara Arab, Sulaiman, pada T.M. 851 
telah menulis bagaimana Maharaja Zabag (Maharaja 

keturunan Sailendra bernama Indra (787-812) dari Jawa 
Tengah (dan beliau jugalah salah seorang dari pembina Candi 
Borobudur) telah menakluki Empayar Kemboja sehingga 
T.M. 802. 

Kemudiannya ula seorang anak raja Melayu dari 
Tambralinga, (sebuah negeri dekat dengan Patani di Segenting 
Kra), telah berjaya merampas takhta Empayar Kemboja dan 
menjadi raja dengan gelaran Suryavarman 1 (1001-1050). 
Mengikut Dr. Quaritch Wales, Suryavarman ialah seorang ahli 
strateji yang berani dan penakluk agung yang telah meluaskan 
jajahan Kemboja dua kali ganda. Ia menakluki negeri Mon 
dan Siam di barat Kemboja dan memasukkannya ke dalam 
Empayar Kemboja. Juga menakluki kawasan-kawasan hingga 
ke Segenting Kra. Ia telah membawa sistem perairan di 
Angkur yang menakjubkan pelawat dari luar negeri dan mem- 
bawa kemakmuran kepada Kemboja. Suryavarman 1 di- 
anggap sebagai raja Kemboja yang teragung sekali oleh 
setengah-setengah ahli sejarah. 

Antara T.M. 1230-1270, Raja Melayu bernama 
Candrabhanu dari Tambralinga telah menyerang Pulau 
Selon (sekarang Sri Langka) sebanyak dua kali dengan 200 
buah kapal kerana hendak mengajar Raja Selon yang telah 
merampas beberapa buah asrama orang Melayu di pulau itu. 
Asrama ini ialah untuk orang Melayu belajar ugama Buddha 
di Selon. Sungguhpun akhirnya Raja Candrabhanu dapat 
dikalahkan oleh Raja Selon, tetapi serangan ini menunjukkan 
kesanggupannya untuk melancarkan serangan yang begitu 
jauh dari negerinya. Ini juga menunjukkan keberanian dan 
kecekapan organisasi perangnya. 

Tentang negarawan agung Tun Perak yang menjadi 
perancang utama (mastermind) perkembangan Empayar 
Melaka di K.M. XV telah banyak diketahui orang. Kerana 
dialah, dua kali serangan Siam dapat dipatahkan dan hampir 
seluruh Tanah Melayu tertakluk ke Melaka. Begitu juga negeri 
Kampar dan Indragiri di Sumatera. 

Boleh dikatakan semua orang Melayu kenalkan Laksa- 
mana Hang Tuah kerana terdapat hikayat tentangnya. Watak 
Hang Tuah banyak sangat diselaputi oleh dongeng hingga 
sukar hendak diketahui bagaimana sebenarnya manusia Hang 
Tuah ini dari segi sejarah. Walau bagaimanapun Hang Tuah 
telah menjadi hero orang-orang Melayu. Tetapi dari seni 
maklumat sejarah, Laksamana Hang Nadimlah yang lebi 
patut dijadikan hero oleh orang Melayu. Beliau menjadi 
laksamana selepas Melaka jatuh ke tangan Portugis pada T.M. 

1511. Dialah yang menjadi tulang belakang orang Melayu 
Johor menentang Portugis. Sejarah Melayu menyatakan 
Laksamana Hang Nadim ini bertempur di tiga puluh dua 
medan pertempuran. Orang Portugis sendiri menyanjung 
tinggi Hang Nadim sebagai panglima yang handal. Dia telah 
mengadakan perang gerila di laut menentang Portugis kerana 
dia tahu kapal-kapal Jancaran orang Melayu yang kecil tidak 
dapat menghadapi perang terbuka dengan kapal galleon orang 
Portugis yang jauh lebih besar. Hang Nadim telah berjaya 
hingga Portugis di Melaka ccmas-cemas tewas. Tetapi Sultan 
Mahmud yang menyebabkan Melaka jatuh dulu telah 
mengacau rancangannya dan menyuruh menghadapi angkatan 
perang Portugis secara terbuka. Akibatnya kira-kira 300 buah 
kapal Melayu telah binasa di pertempuran Pulau Bentan pada 
T.M. 1526. Kekalahannya disebabkan kerendahan teknoloji 
perang orang-orang Melayu. 

Tentang kekalahan tentera Mongol dan Cina di Jawa pada 
T.M. 1292 juga hasil dari seorang Melayu yang agung, iaitu 
Raden Wijaya, pendiri Empayar Majapahit. Peristiwa ini 
bermula bila Maharaja Mongol di Cina, Kublai Khan, 
menuntut supaya raja Kertanagara dari Singasari di Jawa 
supaya mengakui takluk kepada negeri Cina. Dengan radang, 
Raja Kertanagara memotong hidung dan telinga duta Mongol 
itu lalu disuruh pulang ke Peking. Itulah jawaban Raja Kerta- 
nagara. Untuk menghadapi kemungkinan scrangan Mongol 
ini, ia telah mengadakan perikatan dengan raja-raja Campa 
dan Kemboja. Pada T.M. 1292, Kublai Khan menghantar 
20,000 orang tentera Mongol dan Cina dalam 1,000 buah 
kapal untuk menakluki Jawa dan mengajar Raja Kertanagara. 
Tetapi Kertanagara telah mati sebelum mereka sampai. 
Selepas menakluki beberapa orang raja kecil di Jawa, tentera 
Mongol dan Cina telah dikalahkan oleh Raden Wijaya dengan 
perang gerila yang hebat. Di Jawalah satu dari tempat di 
mana tentera Mongol yang telah menakluki Eropah Timur, 
Rusia, Timur Tengah dan Cina itu dapat dikalahkan. Dua 
tempat lagi tentera Mongol telah dikalahkan ialah di Jepun 
oleh samurai Jepun dan di Masir oleh tentera Turki. 

Pada zaman kea, gan Kerajaan Aceh di bawah Iskandar 
Thani (1636-1641) (anak raja Pahang yang menjadi raja 
Aceh) terdapat pujangga-pujangga dan ulama-ulama yang 
besar seperti Hamzah Fansuri, Syamsudin As-Samatrani, 
Abdul Rauf Singkel dan Nurudin Ar-Raniri, yang alimnya 
boleh ditanding dengan ulama Islam di Mekah. 

Pada K.M. XVIII, seorang ulama Melayu dari Minang- 

kabau, bernama Syekh Ahmad Khatib telah menjadi imam 
untuk mazhab Shafie di Mekah. Ini merupakan satu 
kehormatan yang besar dan bukti kealiman Syekh Ahmad 
Khatib itu kerana pemilihan imam adalah berdasarkan 
kealiman masing-masing dan beliau telah dipilih daripada 
ulama-ulama Arab, Turki, Parsi dan bangsa-bangsa lain lagi. 
Beliau juga telah mengarang kira-kira 20 buah kitab dan 
pengaruhnya sangat besar kepada orang Melayu yang pergi 
elajar ugama di Mekah. 

Anak saudara ataupun anak angkat Syekh Ahmad Khatib 
ini ialah Syekh Tahir Jalaludin yang selepas balik dari belajar 
di Mekah dan Kahirah telah melancarkan gerakan pembaruan 
ugama Islam di Malaya. Akibat dari ini timbul! kesedaran 
kebangsaan orang Melayu yang akhirnya berhasil dengan 
kemerdekaan Malaya. Syekh Tahir Jalaludin lebih ber- 
pengaruh kepada kesedaran orang Melayu dari Syed Syekh 
Alhadi tetapi Sycd Syekh Alhadi lebih terkenal kerana novel- 
novelnya. 

Dalam buku ini, diceritakan tentang orang-orang Melayu 
yang agung dalam zaman pemerintahan kerajaan-kerajaan 
Melayu masih tegak dan belum lagi dijajah oleh kuasa-kuasa 
Barat. Kisah orang-orang Melayu yang agung dalam zaman 
penjajahan dan zaman selepas kemerdekaan akan menjadi 
bahan dalam sebuah buku yang lain. 

Buku ini merupakan hasil penyelidikan yang ringkas. 
Adalah diharapkan ahli-ahli sejarah kita akan membuat kajian 
secara mendalam tentang tokoh-tokoh Melayu dalam sejarah 
kerana inilah satu cara untuk memupuk rasa percayakan diri 
sendiri kepada orang Melayu. 


R.M.A. 

Zaman Empayar Sriwijaya 
(600-1294) 


Keagungan Empayar Melayu Sriwijaya (K.M. WIL— XII) 
tetap dikenang oleh orang-orang rumpun Melayu di seluruh 
Nusantara, tetapi riwayat tentangnya telah dibunga-bungai 
dengan dongeng. Di dalam buku-buku sejarah ada tercatit 
riwayai yang disalut dongeng ini. 

Kepada penulis-penulis Barat, riwayat Sriwijaya ini terus- 
menerus dianggap sebagai dongeng. Mereka memikirkan 
riwayat ini adalah satu escapism bagi orang-orang Melayu 
untuk merasa setitik kemegahan yang tid mereka rasai 
semasa di bawah pemerintahan penjajah. Keadaan ini berlaku 
sehingga T.M. 1918 bila Profesor George Coedes, Dekan 
Jabatan Pengajian Perancis untuk Timur Jauh di Paris 
mencrbitkan kajian ilmiah yang pertama tentang sejarah 
Empayar Sriwijaya yang membuktikan wujudnya empayar 
orang Melayu yang berpusat di Palembang, Sumatera Barat. 

Sejak tahun itu telah ada beberapa kajian yang mendalam 
tentang Empayar ini dan sejarahnya bolehlah diringkaskan 
seperti berikut: 

Pada K.M. VII, Sriwijaya muncul sebagai sebuah negara 
Melayu yang kuat dan menguasai lalulintas kapal dan per- 
niagaan di Selat Melaka. Kedudukan Palembang, yang sama 
jauh dari selat Melaka dan Selat Sunda, sangat sesuai untuk 
menguasai kedua-dua selat terscbut yang menjadi jalan lalu- 
lintas semua perniagaan antara India dan Cina. Dan 
Palembang menjadi tempat persinggahan kapal-kapal dagang. 
Dari hasil cukai dan keuntungan perniagaan oleh raja-raja 
Sriwijaya itu sendiri (I-tsing, pengembara Cina yang singgah 
di Sriwijaya pada T.M. 671 melapurkan bahawa ia menaiki 
kapal yang dipunyai oleh Raja Sriwijaya dari Palembang ke 
India), kerajaan Sriwijaya mempunyai kekayaan untuk 
mengembangkan jajahannya. 

Mulai T.M. 683, Sriwijaya telah menakluki Sumatera, 

Semenanjung Tanah Melayu dan sebahagian Pulau Jawa. Pada 
zaman kebesarannya, mengikut buku Cina Hsin Tang Shu, 
Sriwijaya mempunyai empat belas buah bandar. 

Di samping menjadi pusat Empayar dan perniagaan, 
Palembang juga menjadi pusat pengajian ugama Buddha, 
mazhab Mahayana. Pada T.M. 671, I-tsing menyatakan ada 
lebih dari 1,000 orang sami Buddha di situ. Beliau belajar 
bahasa Sanskrit selama enam bulan di Palembang sebelum 
pergi kc universiti ugama Buddha di Nalanda, Benggala. 
Dalam K.M. XI Dipankara Atisa, pembaharu ugama Buddha 
di Tibet, telah belajar di Sriwijaya selama dua belas tahun 
(1011-1023) di bawah seorang guru bemama Dharmakirti, 
yang dianggap oleh penulis riwayat hidup Atisa iru sebagai 
sarjana ugama Buddha yang teragung sekali pada zaman itu. 

Pada T.M. 747, terdapat dua orang sami bernama 
Wajrabodhi dan Amoghawajra dari Sriwijaya yang membawa 
pengajaran Wajrayana (satu mazhab ugama Buddha) kc negeri 
Cina." Semua ini menunjukkan bahawa Sriwijaya adalah pusat 
pengajian ugama Buddha yang masyhur. 

Raja-raja Sriwijaya. membina manumen agung Candi 
Borobudur di Jawa yang mempunyai keaslian tersendiri yang 
menunjukkan keaslian seni bina orang-orang Melayu dan 
tidak meniru-niru dari India saja seperti yang selalu dituduh 
oleh sarjana-sarjana Barat. 

Dalam zamun keagungan Empayar Sriwijaya inilah ter- 
dapat pemimpin- pemimpin Melayu yang berperibadi besar 
yang menakluki negeri Panbga.X menyerang Pulau Selon dan 
mempengaruhi lantikan raja di India Selatan, yang riwayat- 
nya akan diterangkan kemudian. 

Tetapi, sudah memang adat dunia, kuasa berlalu dari satu 
tangan ke satu tangan, Empayar Sriwijaya dikalahkan oleh 
Maharaja Rajendra Cola dari India Selatan pada T.M. 1025. 
n daripada itu ia telah dibangunkan semula, oleh 
yatungga tetapi akhirnya telah ditakluk oleh 
orang-orang Jawa Majapahit pada T.M. 1377. 


1. Maharaja Zabag (782-812) 
Penakluk Empayar Kemboja 


Pada K.M. VII, sebuah dinasti Melayu bergelar Sailendra 
telah memerintah Empayar Sriwijaya dan menakluki 
sebahagian dari Pulau Jawa. Maharaja-maharaja keturunan 
Sailendra ini terkenal sebagai pembina kuil Buddha yang 
indah seperti Candi Borobudur dan Candi Mendut di Jawa 

Tengah. Telah dianggarkan bahawa dinasti ini berkuasa di 
Jawa antara T.M. 760 dan 882. , 

Pada masa yang sama, Empayar Kemboja yang berpusat 
di Angkor juga merupakan kerajaan yang besar serta masyhur 
dan merupakan saingan Empayar Sriwijay: 

Dalam masa inilah seorang Maharaja Melayu dari Sri- 
wijaya telah menakluki Empayar Kemboja. Maharaja ini, di- 
kenal sebagai Maharaja Zabag, telah menakluk Kemboja 
kerana ia dihina oleh maharaja negeri itu dan terpaksa mcm- 
pertahankan maruahnya. Tindakannya ini sungguh sejajar 
dengan sifat orang-orang Melayu di sepanjang zaman yang 
sanggup berbuat apa saja untuk mempertahankan maruahnya. 

Maklumat in: telah diketahui dari catitan seorang 
saudagar Arab bernama Sulaiman yang berada di daerah ini 
pada T.M. 851 seperti berikut: 

“Antara Kemboja dan Zabag (Jawa) terletak 10 atau 20 
hari perjalanan laut bergantung kepada angin. Ada seorang 
Raja Khmer (Kemboja) yang muda dan berdarah panas. Pada 
suatu hari baginda duduk di istana dan berbincang dengan 
menterinya tentang keagungan Maharaja Zabag (ramai 
penduduk dan pulau-pulaunya). Ia berkata ia ingin melihat 
kepala Maharaja Zabag di hadapannya, di atas pinggan. 
Menterinya tahu bahawa hal ini timbul dari iri hati rajanya 
dan menasihatkan baginda supaya jangan berkata demikian 
kepada orang lain kerana orang-orang Kemboja dan Zabag 
tidak bermusuh dan Maharaja Zabag pun tidak mengganggu 
mereka. Tetapi Raja Kemboja tidak menghiraukan nasihat itu 
dan menyatakan hasratnya kepada jeneral-jeneral dan 
menteri-menteri yang lain. 

Cerita ini sampai ke telinga Maharaja Zabag. Baginda 
adalah seorang yang tangkas dan berpengalaman serta ber- 
pendapat jikalau tidak mengambil tindakan balas bermakna 
menjatuhkan maruahnya. Maharaja Zabag pun menyediakan 
1,000 buah kapal yang sederhana besarnya. Untuk helah, 
baginda menyatakan bahawa baginda hendak melawat ke 
pulau-pulaunya. Raja Kemboja tidak sedikit pun menyangka 
sehingga Maharaja Zabag telah mengepung ibu kotanya 
dengan mengejut dan menangkapnya. 

Rakyat Kemboja lari bertempiaran. Tetapi Maharaja 
Zabag mengisytiharkan bahawa rakyat tidak akan dipengapa- 
kan. Baginda menempelak Raja Kemboja kerana berhajat 
membuat perkara yang tidak patut dan terus memenggal 
kepala raja itu sebagai balasan. 

Maharaja Zabag memberi hadiah kepada menteri yang 

memberi nasihat baik kepada Raja Kemboja dulu dan 
menyuruhnya mencari raja yang baru. Baginda kemudian 
meninggalkan negeri itu tanpa mengambil apa-apa rampasan 
kerana tujuannya hanya hendak menuntut bela saja.” 

Kejadian di atas disokong oleh maklumat-maklumat lain. 
Telah diketahui bahawa orang-orang Melayu dari Jawa telah 
merampas Pulau Condor di Laut Kemboja dan menyerang 
sampai ke daerah Vietnam Utara sekarang. Pada T.M. 774 
dan 787, mereka juga melanggar Kemboja dan menawan 
rumah-rumah berhala di situ. Akibat serangan-serangan ini, 
Kemboja tertakluk kepada Sriwijaya sehingga T.M. 802, iaitu 
selama kira-kira 28 tahun. Telah dicamkan bahawa Raja 
Kemboja itu ialah Mahipativarman manakala Maharaja Zabag 
itu ialah Maharaja Indra yang memerintah antara T.M. 787 
dengan 812: di Jawa, iaitu salah seorang dari Maharaja Sri- 
wijaya keturunan Sailendra dan salah seorang pembina Candi 
Borobudur. Candi itu telah mulai dibina oleh Maharaja 
Vishnu (775—782), dibuat terus oleh Maharaja Indra 
(787-812) dan disudahi oleh Maharaja Samaratungga 
(812-832). 


2. Samara Vijayatungga (1045. 1070) 

Pembina Semula Empayar Sriwijaya 

Pada T.M. 1025 Maharaja Rajendra (1016-1044) dari 
lndia Selatan telah menakluki ibu kota Sriwijaya dan 
kebanyakan dari jajahannya seperti Palembang, Malayur, 
Jambi dan Pane di Sumatera Timur; Aceh di Sumatera Utara; 
Langkasuka (Ligor), Tokola, Tambralinga, Kedah dan 
Temasik di Semenanjung Tanah Melayu dan juga Pulau 
Nicobars. 

Kebanyakan orang menganggap bahawa Sriwijaya tidak 
akan bangun lagi kerana pukulan yang begitu hebat. Tetapi, 
Samara Vijayatungga, seorang putra raja Sriwijaya, telah 
berjaya membangunkan kembali kekuasaan Sriwijaya hingga 
ia boleh mempengaruhi rebutan kuasa di India Selatan iaitu 
di Kerajaan Cola sendiri. 

Sejak K.M. VII, Empayar Sriwijaya telah menguasai lalu- 
lintas perniayaan di Selat Melaka dan di Kepulauan Melayu. 
la telah menjadi kaya kerana penguasaan atas perniagaan ini. 
Tetapi kira-kira pada T.M. 850 muncul pula Kerajaan Cola 
yang kemudiannya mengembangkan kekuasaannya di Teluk 
Benggala dan ingin pula merampas kuasa lalulintas per- 
niagaan di Kepulauan Melayu dari Sriwijaya. Inilah satu sebab 
timbul serangan dari Kerajaan Cola itu. 

Kerana sedarkan niat Kerajaan Cola, Maharaja-maharaja 
Sriwijaya telah cuba menyekat pelaksanaan niat itu dengan 
menolong Raja Selon melawan Raja-raja Cola semasa mereka 
menyerang Pulau Sclon pada T.M. 996 dan 1021. Oleh sebab 
dendam Raja-raja Cola akan Maharaja-maharaja , Sriwijaya 
telah tersemat maka setelah Selon tertakluk pada T.M. 1021 
ia pun menyerang Sriwijaya. 

engikut sebuah prasasti di Selon, serangan Raja Cola 
terjadi dalam masa pemerintahan Maharaja Sriwijaya yang 
keenam bernama Sangrama Vijayatungga. Baginda telah 
ditangkap dalam scrangan itu dan dibawa balik ke India 
sebagai tawanan. Adiknya, Samara Vijayatungga telah mem- 
bangunkan semula kuasa Sriwijaya. Kedua-dua mereka ini 
ialah anak Maharaja Sriwijaya yang kelima, Mara Vijaya- 
tungga yang berkahwin dengan anak Raja Mahindra dari 
Selon. 

Tentera Cola telah menguasai setiap bandar di Sriwijaya 
selama 20 tahun (1025—1044). Pada T.M. 1044, Rajendra 
Cola sendiri telah melawat Sriwijaya dan ia dibunuh oleh 
scorang putra Sriwijaya bernama Purandara atas arahan 
Samara Vijayatungga. Pembunuhan ini merupakan tanda 
untuk. pemberontakan besar-besaran oleh orang-orang 
Sriwijaya dan mereka telah berjaya menghalau balik tentera- 
tentera Cola itu. 

Setclah menghalau mercka, Samara Vijayatungga pun 
menaiki takhta Empayar Sriwijaya, kira-kira pada T.M. 1045. 
Disebabkan mempunyai penuh kepercayaan kepada 
Purandara, baginda telah menugaskannya supaya menghalau 
tentera-tentera Cola dari bandar-bandar lain. Setclah jajahan- 
jajahan Sriwijaya diperolehi kembali, pentadbiran Empayar 
itu pun diatur semula. Baginda sendiri telah pergi ke Selon 
untuk menggoncangkan kekuasaan Cola di sana. 

Dengan tentera-tentera yang ramai bersama dengan 
Putra Kasyapa, bakal Raja Selon, baginda telah menawan 
kembali bandar Anuradhapura, ibu kota Selon dari tentera 
Cola yang telah menduduki bandar itu sejak ditawan oleh 
Raja Cola yang bernama Rajaraja (985-1016) pa awal 
K.M. XI. Kasyapa telah dinobatkan sebagai Raja Selon, tetapi 
baginda memerintah sekejap saja. Selepas itu baginda di- 
gantikan oleh adiknya, Sena. 

Bersama dengan anak Sena yang bemama Mahendra, 
Samara Vijayatungga telah membina semula rumah-rumah 
berhala, termasuk yang bernama Ruvanvalisaya yang telah 
dimusnahkan oleh tentera-tentera Cola dahulu. Baginda 

tinggal! di Selon untuk beberapa lama dan setelah Anura- 
dhapura pulih barulah baginda pulang ke Sriwijaya. 

Samara telah menolong Selon kerana negeri itu merupa- 
kan barisan depan pertahanan Sriwijaya dan hendak melepas- 
kan tanah ibunya sendiri (bapanya berkahwin dengan putri 
Selon). Setelah pulang ke Sriwijaya baginda mengepalai pula 
satu serangan ke Pulau Jawa untuk menghalau tentera-tentera 
Cola yang masih ada di situ. 

Serangan ini juga berjaya dan Purandara, putra Sriwijaya 
yang berasal dari Jawa, telah dijadikan pemerintah di situ. 

Setelah kembali ke Sriwijaya, baginda menyusun 
pentadbiran dan angkatan perangnya untuk pergi ke Selon 
sekali lagi. Kali ini baginda menolong Raja Pandya, bernama 
Sundra Pandya untuk merebut kembali kerajaannya di 
Madura, India Selatan dari tentera-tentera Cola. 

Ekspedisi ini diketuai oleh Mahendra, putra Raja Selon 
dan telah memperoleh kejayaan. Sundra Pandya mendapat 
kembali ibu kotanya, Madura. Dengan kejayaan ini maka 
Perikatan Tiga Serangkai antara Sriwijaya, Selon dan Pandya 
telah ditubuhkan atas inisiatif Samara Vijayatungga dengan 
tujuan menguatkan barisan menentang serangan dari Kerajaan 
Cola. 

Perikatan politik ini, seperti biasanya pada zaman dahulu, 
dipereratkan dengan hubungan perkahwinan antara keluarga 
diraja negeri-negeri yang berkenaan. Putra Raja Pandya bery- 
kahwin dengan putri Raja Selon, manakala Mahendra (putra 
Raja Selon) berkahwin pula dengan Candrawati, putri SaAmara 
Vijayatungga. 

Kekuatan perikatan ini terbukti kemudiannya bila ia 
dapat menangkis serangan-serangan tentera Cola di bawah 
Raja Virarajendra yang kemudiannya cuba melanggar Selon 
dan Sriwijaya. 


3. Manabharana (K.M. XI) 

Penakluk India Selatan 

Pada T.M. 1025 ibu kota Sriwijaya dan banyak jajahan- 
nya telah ditakluk oleh tentera-tentera Kerajaan Cola dari 
India Selatan. Tetapi 45 tahun kemudiannya, satu peristiwa 
yang di luar dugaan telah terjadi, iaitu seorang putra Melayu 
Sriwijaya telah menakluki ibu kota Kerajaan Cola di India 
Selatan dan meletakkan Raja Cola menyembah ke Sriwijaya. 
Putra Melayu yang handal itu ialah Manabharana, putra 
Samara Vijayatungga. 


18 


Kerajaan Cola menjadi kuat di bawah raja-rajanya yang 
bernama Rajaraja (985-1016) dan Rajendra Cola 
(1016-1044) yang telah menakluki Pulau Selon serta 
jajahan-jajahan Empayar Sriwijaya. Tetapi setelah Rajendra 
Cola mati dibunuh di ibu kota Sriwijaya pada T.M. 1044 dan 
naiknya Virarajendra, kuasa Kerajaan itu telah mulai lemah. 

Sebaliknya pula, kuasa Empayar Sriwijaya setelah di- 
pulihkan oleh Samara Vijayatungga, telah berjaya menubuh- 
kan Perikatan Tiga Serangkai antara Sriwijaya, Selon dan 
Pandya di India Selatan. Perikatan ini menjadi kuat dan dapat 
menangkis serangan Cola di bawah Virarajendra kemudian- 
nya, Pada hujung pemerintahan Virarafendra terjadi 
perebutan kuasa di Kerajaan Cola. Adhirajendra, seorang dari- 
pada putranya, selepas menang dengan gemilangnya di satu 
pertempuran, telah dijadikan bakal raja oleh Virarajendra. 

Tindakan ini telah menghampakan Kulottungga (atau 
Rejendrala) yang dahulunya telah dijanjikan menjadi bakal 
raja oleh Virarajendra. Beliau telah meninggalkan negeri 
Cola dengan pengikut-pengikutnya dan cuba merebut 
Kerajaan Pandya pula, tetapi telah dikalahkan oleh Sundra 
Pandya.- 

Kulottungga pergi ke Selon tetapi tidak mendapat 
bantuan dari negeri itu dan terus pergi ke Kemboja di mana 
beliau telah dibantu oleh sebuah angkatan tentera yang besar 
untuk menakluk Kerajaan Pandya. Sekali lagi beliau gagal dan 
berundur ke Selon lalu dijadikan oleh Mahendra (Raja Selon) 
sebagai gabenor di satu daerah di negeri itu. 

Tetapi cita-cita Kulottungga tidak setakat itu saja dan 
terus berazam hendak merebut takhta Cola juga. Beliau pergi 
ke Sriwijaya untuk meminta bantuan dari Samara Vijaya- 
tungga dengan janji apabila menjadi Raja Cola kelak, beliau 
mengaku akan menyembah Sriwijaya. 

Samara telah bersetuju dan menyuruh anaknya, Mana- 
bharana, dengan satu armada yang kuat pergi menakluki 
Kerajaan Cola. Oleh kerana Sriwijaya terlalu jauh dari negeri 
Cola iaitu lebih dari 1,000 batu dan terpaksa menyeberang 
Teluk Benggala pula, Manabharana sebagai seorang jeneral 
yang berpengalaman sedar betapa susahnya untuk meng- 
angkut tentera dan menyediakan bekalan mereka sekiranya 
gerakannya berpusat di Sriwijaya. 

Untuk mengelakkan masaalah ini baginda telah membina 
markas tenteranya di utara Selon, kira-kira 260 batu dari 
Cola. Selain dari memerlukan bantuan makanan dan lain-lain 
bekalan peperangan dari Mahendra (Raja Selon), Manabha- 

rana juga perlukan jasa baiknya untuk memujuk Sundra 
Pandya (Raja Pandya) supaya mahu menyokong Manabha- 
rana dalam usaha menyerang Cola. Manabharana telah pergi 
ke Madura, ibu kota Pandya. untuk berbincang dengan 
Sundra Pandya. Pada mulanya Sundra Pandya berasa 
keberatan kerana dahulunya telah dua kali diserang oleh 
Kulottungga yang sckarang hendak ditolong pula oleh 
Manahharana merebut takhta Cola. Tetapi kerana segankan 
Mahendra. yang telah menolongnya merebut kembali 
Kerajaan Pandya dari takhta Cola dahulu, Sundra Pandya pun 
bersetuju membenarkan tentera Manabharana melalui negeri- 
nya semasa hendak menyerang Cola dan memberi bantuan- 
bantuan lain. 

Kerana berjavanya diplomasi Manabharana ini, kata 
sepakat telah didapati antara tiga kerajaan itu, iaitu Selon, 
Pandya dan Sriwijaya bagi melanggar Kerajaan Cola. Mana- 
bharana mengepalai tenteranya menyeberangi selat yang 
memisahkan Selon Utara dengan India Selatan dan masuk ke 
negeri Pandya. Seterusnya dengan melalui jalan darat dan laut 
baginda menuju ke sempadan negeri Cola. 

Dalam masa ini Virarajendra telah mati dan terdapat 
penentangan terhadap bakal Raja Adhirajendra dari satu 
golongan di Cola. Sebelum Atdhirajendra dapat menaiki takhta 
beliau terpaksa meminta bantuan Raja Vikramaditya dari 
Kerajaan Chalukya yang terletak di utara Cola dan merupa- 
kan seteru tradisional Kerajaan Cola. Setelah Adhirajenadra 
diangkat menjadi raja, sebahagian daripada tentera Raja 
Vikramaditya tinggal di situ untuk mempertahankannya. Ini 
menyebabkan orang-orang Cola tidak lagi menyokongnya. 

Setelah mendengar semua kejadian ini, Manabharana 
sedar akan peluangnya dan terus menyerang Gangakunda- 
pura, 1bu kota Cola dengan mengejut, dan dapat menawan 
kota itu. 

Tentera Chalukya2 dan Cola bertempiaran lari. Manabha- 
yana memanggil semua menteri-menteri Cola dan memberi 
kata dua samada tunduk kepada Sriwijaya atau menghadapi 
kehancuran. Mereka telah menerima kata dua itu. Adhira- 
jendra telah dibunuh dan Kulottungga dijadikan Raja Cola. 
Orang-orang Cola mahu menerima kata dua itu disebabkan 
mereka bencikan Raja Vikramaditya dari Chalukya yang 
merupakan seteru tradisional mereka dan dekat pula dengan 
negeri mereka. 

Manabharana tinggal di Gangakundapura untuk 
menyaksikan pertabalan Kulottungga sebagai Raja Cola. 

Setelah itu baginda pergi ke Selon untuk melapurkan keja- 
yaannya kepada Raja Selon dan mengucapkan terimakasih 
utas bantuannya. Kemudian baginda pulang ke Sriwijaya dan 
ketibaannya disambut oleh ayahnya, Samara Vijayatungga, 
secara besar-besaran. 

Kedua-duu Manabharana. dan Samara YVijayatungga 
bersikap realistik. Walaupun tentera Sriwijava telah dapat 
menakluki negeri Cola, mereka tidak ingin menjajahnya 
kerana mereka sedar negeri itu terlalu jauh untuk ditadbir- 
kan. Mereka juga tidak akan dapat terus berkuasa di situ 
sekiranya orang-orang Cola bersatu kelak. Mereka berpuas 
hati dengan kejayaan tadi kerana tujuan mereka bukanlah 
menjajah. tetapi hanya untuk menunjukkan kekuatan saja. 
Selepas ini Sriwijaya tidak diganggu lagi oleh mana-mana 
kerajaan India. 


4. Suryavarman 1 (1002-1050) 
Maharaja Kemboja 


Satu daripada kesan sejarah yang menakjubkan manusia 
ialah bandar Angkor di Kemboja. Pada zaman keagungannya, 
ia dikatakan mempunyai sejuta penduduk. Candi-candi serta 
istana-istana yang indah dan sistem perairan yang tinggi 
teknolojinya yang wujud pada masa dahulu masih menjadi 
kunjungan dan sanjungan orang-orang pada masa sekarang. 
Pembina bandar Angkor ialah Kerajaan Kemboja yang telah 
ada sejak kira-kira T.M. 600 tagi. Tetapi zaman keagungannya 
bermula dari pemerintahan Maharaja Jayavarman II 
(802-850). 

Dalam masa 200 tahun antara T.M. 802—1002, seramai 
12 orang maharaja telah memerintah kerajaan ini dengan 
berasaskan ugama Devaraja. Beberapa buah candi yang indah 
dan agung telah dibina di Angkor dan kawasan sekitarnya. 
Tctapi perluasan kekuasaan politiknya agak terhad di 
kawasan Kemboja saja. 

Perluasan Empayar ini hanya terjadi di bawah seorang 
maharaja berdarah Melayu bernama Suryavarman I yang 
memerintah antara T.M. 1002-1050. Baginda adalah, anak 
Raja negeri Tambralinga, sebuah negeri Melayu di utara 
Semenanjung Tanah Melayu (dekat Patani sekarang), yang 
baru saja merdeka dari Empayar Sriwijaya, Tambralinga 
dikenal sebagai Ligor kemudiannya setelah menjadi 
sebahagian dari negeri Siam. Ia merupakan pusat ugama 
Buddha Theravada dalam K.M. XI—XIIL Sehingga sekarang 

terdapat MoenuMmaCen-monumen penting tentang ugama ter- 
sebut di situ. . 

Dr. Quaritch Wales, ahli sejarah Inggeris, menganggap 
Suryavarman I sebagai “Pemula Zaman Teragung di Angkor” 
dan “Ahli strateji yang berani sekali dan penakluk yang ter- 
besar di Asia Tenggara.” Beliau mulai muncul ketika terjadi 
perbalahan tentang takhta Angkor setelah Maharaja Jaya- 
varman mangkat pada T.M. 1001. Setelah sembilan tahun 
berperang, Suryavarman 1 berjaya mengekalkan kekuasaan- 
nya di Angkor. Pada T.M. 1010 baginda mendirikan ibu kota 
baru di Yashodhapura. 

Suryavarman 1 sedar bahawa kemenangan yang didapati 
dengan pedang akan cepat hilang. Oleh itu baginda berusaha 
mengekalkan ugama Devaraja yang telah berakar umbi di 
Kemboja. Ugama ini ialah campuran ugama Hindu dengan 
ugama asal orang-orang Kemboja. Dalam ugama ini dewa dan 
raja dipecrsatukan manakala maharaja yang memerintah di- 
anggap sebagai dewa yang wajib dipatuhi serta disembah oleh 
semua rakyat. Ini menyebabkan rakyat mahu mengikut 
perintah maharaja dan ketenteraman dalam negeri dapat 
dijamin. 

Sebaliknya pula, maharaja itu mesti memerintah meng- 
ikut adat-adat yang tertentu dan memikirkan faedah-faedah 
untuk rakyat. Sungguhpun Suryavarman I berugama Buddha 
Mahayana, baginda mengekalkan terus ugama Devaraja dalam 
pandangan rakyat dan mengekalkan jawatan dalam sistem 
lama untuk tujuan politiknya. 

Ini menunjukkan baginda bukan saja seorang jeneral yang 
pandai, tetapi juga ahli politik yang bijak. Misalnya, keluarga 
Sivakaivalya, satu keluarga bangsawan yang cekap dan ber. 
pengaruh di Kemboja, yang telah menentangnya dahulu, 
bukan dihalaunya tetapi digunakan untuk faedah negara. 

Suryavarman 1 penting dalam sejarah Kemboja kerana 
dua perkara besar. Pertama, perluasan kekuasaan Kemboja 
dan kedua kemajuan pertanian di daerah barat dari Tasik 
Tonle yang besar itu. Ia juga seorang ahli stratiji yang cekap, 
Untuk mengelakkan dari berlaku peperangan dengan jiran- 
jiran di sebelah timur, ia telah menguatkan hubungan damai 
dengan negeri-negeri Campa dan Cina. Dengan taktik ini 
maka segala tenaganya dapatlah ditumpukan untuk menak- 
luki negeri-negeri di sebelah barat Kemboja. 

Dengan bantuan ayahnya, Raja Tambralinga, baginda 
telah menakluki negara Mon di Lembah Sungai Menam dan 
Tanah Dataran Korat (semua bahagian tengah dan timur Siam 

sekarang). Sungguhpun orang-orang Mon berugama Buddha 
Hinayana yang berbeza dari ugamanya, baginda telah 
melayan mereka secara toleransi. Ini merupakan satu langkah 
yang bijak. , 

Selepas itu Suryavarman I menakluki ke selatan pula 
sampai ke Segenting Kra dan ke utara sampai Chiengsen. 
Baginda menunjukkan kebijaksanaannya bila baginda tidak 
terus cuba menakluki negeri Burma yang kuat kerana langkah 
itu akan mengakibatkan peperangan yang dahsyat dan 
berlarutan dan akan melemahkan kedua-dua pihak tanpa 
memberi kemenangan kepada sesiapa pun. Oleh kerana itu di 
sepanjang gunung-gunung yang menjadi sempadan negaranya 
dengan Burma senritiasa dalam keadaan aman damai. 

Satu lagi tiang kemasyhuran Suryavarman 1 ialah langkah 
memajukan kawasan di barat Tasik Tonle yang merupakan 
tanah terbiar. Di sini pun baginda menggunakan satu stratiji 
yang sungguh berkesan tanpa mengeluarkan belanja kerajaan. 
Cara melaksanakannya ialah dengan mendirikan yayasan- 
yayasan ugama dan memberikan tanah-tanah di situ bagi 
mendirikan monasteri (tempat belajar dan beribadat). Untuk 
membiayai monasteri-monasteri ini, maka tanah-tanah perlu 
diusahakan, kampung-kampung didirikan dan sistem perairan 
pun dibina. Semua ini dilaksanakan oleh pentadbir-pentadbir 
monasteri itu. Hasilnya ialah satu sistem parit, penyimpan air 
dan pancutan air yang menjadi pujian kepada siapa saja 
yang melihatnya. Sistem perairan ini ialah untuk kegunaan 
pengangkutan, minuman can perairan ladang-ladang. 
Sekurang-kurangnya ada 1,000 buah kolam untuk minuman, 
membela ikan atau untuk mandi am. Baginda juga memper- 
baiki candi-candi yang lama. 

L.P. Briggs, ah sejarah Amerika, menyanjung Suryavar. 
man I ini sebagai berikut: 

“Pada keseluruhannya, dalam kemahirannya sebagai 
seorang pahlawan, pengatur dan pemerintah, sikap toleransi- 
nya, tabiatnya mengumpulkan penasihat-penasihat yang 
berilmu dan luas pandangan, sikapnya menggalakkan 
kesenian dan seni bina, dan langkahnya memajukan 
kepentingan awam, baginda merupakan salah scorang 
Maharaja Kemboja yang teragung.” 


5. Dharmaraja Candrabanu (1230-1294) 
Penyerang Pulau Selon 


Dua ratus tahun setelah Suryarman I (1002-1050) 
menjadi Maharaja Kemboja, seorang lagi putra Melayu dari 

Tambralinga bermama Dharmaraja Candrabanu telah 
menunjukkan kehandalannya. Baginda telah menyerang 
Pulau Sclon yang letaknya kira-kira 1,300 batu dari Tambra- 
linga, sebanyak dua kali berturut-turut. Serangannya berakhir 
dengan kegagalan dan kelemahan Kerajaan Tambralinga 
sendiri. Tetapi kehandalannya berbuat demikian tidaklah 
dapat dinafikan. 

Pada tahun 12530 Candrabanu telah membebaskan 
Tambralinga dari pemerintahan Sriwijaya dan terus mengem- 
bangkan kekuasaannya. Pada tahun itu juga baginda telah 
menakluki negeri jirannya Grahi dan memerintahnya selama 
40 tahun. Dalam masa milah baginda telah melanggar Pulau 
Selon. Orang-orang Melayu pengikut Candrabanu digelar 
sebagai Javakas atau Malalas oleh orang-orang Selon pada 
masa itu. 

Kali pertama Candrabanu melanggar Selon ialah pada 
T.M. 1247 untuk mendapatkan sebuah patung Buddha ber- 
nama Pra Sihing yang dianggap membawa mukjizat yang 
disimpan oleh Kerajaan Selon. Baginda telah menakluki 
bahagian utara Pulau Selon dan memerintahnya buat 
beberapa waktu, tetapi tidak dapat mengalahkan terus raja- 
nya, Parakramabahu 11 yang beribu kota di Anuradapura. 

Untuk menarik perhatian dan sekongan orang-orang di 
sana, Candrabanu telah membina candi-candi dan lain-lain 
tindakan yang memberi facdah kepada ugama Buddha. 
Baginda telah berjaya dalam mencapai tujuannya ini. Setelah 
itu baginda pulang ke Tambralinga meninggalkan anaknya 
sebagai gabenor orang-orang Melayu dan Selon di utara Selon 
itu. 

Pada T.M. 1258 dan 1263, Sundra Pandya, seorang raja 
dari India Selatan telah menyerang dan menakluki utara 
Selon termasuk juga dacrah orang-orang Melayu di situ. Anak 
Candrabanu telah ditawannya. Untuk membebaskan anak- 
nya, Candrabanu telah menyerang Pulau Selon buat kali 
keduanya pada T.M. 1270/1271 dengan bantuan askar-askar 
Cola. Baginda telah mendarat di Mahatirtha, satu tempat di 
utara pulau itu. 

Setelah mengalahkan beberapa ramai tentera Selon, akhir- 
nya baginda sendiri mendapat kekalahan besar di Yapavu di 
tangan Vijayabahu (putra Raja Selon). Walau bagaimana 
Candrabanu dapat melepaskan diri dan balik ke Tambralinga. 

Kekalahan ini sungguh melemahkan Kerajaan Tambra- 
linga sehingga negeri itu tidak dapat mempertahankan 
serangan orang-orang Siam 20 tahun kemudiannya. Pada T.M. 


a 


1294 Tambralinga telah ditakluk langsung oleh orang-orang 
Siam dan menjadi sebahagian daripada negeri itu. 

Jelaslah tindakan Candrabanu menyerang Pulau Selon 
bukanlah satu langkah yang bijak. Untuk mengikut hati 
baginda mengambil tindakan yang sebenarnya luar dari 
kemampuannya. Tetapi keberaniannya dan kekuatan 
negerinya ketika itu tidaklah dapat dinafikan. 

Ib 


Zaman Singhasari dan Majapahit 
(1250 1400) 


Setelah malapnya keagungan Empayar Sriwijaya, muncul 
pula sebuah pusat kekuasaan lain di bahagian timur Pulau 
Jawa. Pusat kekuasaan ini adalah berasaskan pada kemak- 
muran pertanian berlainan dengan kekuatan Sriwijaya yang 
berasaskan pada perdagangan lalulintas di Selat Melaka. 
Kerajaan-kerajaan di Jawa berdasarkan ugama Hindu yang di- 
sesuaikan dengan sifat-sifat tempatan berlainan dengan Sri- 
wijaya yang berdasarkan ugama Buddha yang juga disesuai- 
kan dengan sifat-sifat tempatan. 

Sejak K.M. V11 telah terdiri beberapa buah kerajaan 
Hindu di Jawa yang lebih merupakan kerajaan tempatan dan 
tidak mempengaruhi sejarah Kepulauan Melayu. Kadangkala 
mereka juga mencuba kekuatan dengan Empayar Sriwijaya 
Pada kira-kira T.M. 750, Empayar Sriwijaya telah menakluki 
sebahagian dari pulau Jawa. "Maharaja-maharajanya telah 
mendirikan candi-candi termasyhur seperti Borobudur, 
Mendut, Pawon, Kalasan dan Prambanan. Pada T.M. 990, 
Raja Darmawangsa (990-1007) dari Jawa Timur telah 
menyerang Sriwijaya. Tetapi pada tahun 1007, Sriwijaya 
telah menyerang balas dan mengalahkan raja itu serta 
menakluki kerajaannya. 

Selepas itu muncul pula raja Airlangga (1019—1042) dan 
seterusnya terbina Kerajaan Singhasari. Dari kerajaan ini 
barulah muncul seorang pemimpin yang berkaliber besar dan 
bercita-cita hendak menyatukan Kepulauan Melayu. Baginda 
juga berani mencabar kekuatan Maharaja Mongol, Kublai 
Khan. Pemimpin itu ialah Kertanagara (1268—1292). 
Kemudian muncul pula Raden Wijaya (1293-1309) yang 
mengalahkan serangan Mongol pada T.M. 1293 dan mendiri- 
kan Empayar Majapahit. Empayar ini terus diperluaskan 
untuk merangkumi Kepulauan Melayu oleh negarawan agung 
Pateh Gajah Mada (1334-1364). Dengan meninggalnya 

Gajah Mada, kekuasaan Majapahit mulai merosot dan diatasi 
oleh kegemilangan Kerajaan Melayu Melaka. Akhirnya 
Empayar itu lenyap langsung pada T.M. 1520 apabila ia di- 
takluk oleh raja Islam yang pertama di Jawa bernama Raden 
Patah dari Demak. 


6. Kertanagara (1268-1292) 
Pencabar Kublai Khan 


Pada T.M. 1257 Kublai Khan menjadi maharaja seluruh 
Empayar Mongol dan menyelesaikan penaklukan ke atas 
negeri Cina yang dimulakan oleh neneknya Genghiz Khan. 
Penaklukan ini tamat pada T.M. 1279 dan Kublai Khan pun 
mengisytiharkan dirinya scbagai maharaja seluruh negeri 
Cina. Sebagai lanjutan dari ini, baginda menuntut supaya 
semua negeri jirannya yang biasa menghantar ufti kepada 
Maharaja Cina dahulu supaya menghantarkan pula kepada- 


nya. 

D Baginda telah menghantarkan utusan ke negeri-negeri 
berkenaan dan sekiranya tuntutan itu ditolak baginda akan 
menghantar tentera untuk menguatkuasakannya. Negeri- 
negeri seperti Korea, Annam dan Kemboja bersetuju memberi 
ufti itu tetapi Jepun, Campa dan Burma telah menolaknya 
dan mereka pun diserang. 

Pada T.M. 1289, utusan Kublai Khan bernama Meng Ki 
tiba di Singhasari, ibu kota Kerajaan Singhasari untuk 
menuntut ufti dengan angkuhnya dari rajanya, Kertanagara. 
Seorang putra Kertanagara juga hendaklah dihantar ke Pel ing 
sebagai tawanan halus. 

Memang benar raja-raja di Kepulauan Melayu pernah 
menghantar persembahan kepada Maharaja Cina dahulu 
tetapi hanya merupakan tanda persahabatan saja. Apa yang 
dituntut oleh Kublai Khan sekarang ialah tunduk terus 
kepada negeri Cina. 

Dengan tidak ragu-ragu lagi Kertanagara telah menolak 
tuntutan itu secara dramatik sekali. Baginda menyuruh 
supaya utusan Kublai Khan itu dipotong hidung dan telinga- 
nya (setengah ahli sejarah mengatakan utusan itu dicat, 
dengan perkataan “tidak?” di dahinya). Kemudian ia disuruh 
pulang ke Peking. Peristiwa ini ada tercatit dalam sejarah 


Cina. 
Kerajaan Singhasari merupakan kerajaan yang terkuat di 


Kepulauan Melayu ketika itu. Pada T.M. 1254 Kertanagara 
telah dinobatkan sebagai Raja Muda oleh ayahnya Wisynu- 
warddhana Raja Singasari dan mereka memerintah bersama. 

Apabila ayahnya meninggal pada T.M. 1268 barulah 
Kertanagara memerintah seorang. Dengan ini baginda telah 
mendapat latihan memerintah selama 14 tahun bersama 
ayahnya. 

Riwayat Kertanagara terdapat dalam buku Nagara- 
kertagama karangan Prapanca. Baginda diriwayatkan sebagai 
seorang yang suka menuntut ilmu falsafah dan ilmu bahasa. 
Baginda juga mementingkan makanan yang enak-enak dan 
sering kali minum tuak berlebih-lebihan serta suka bermain 
perempuan. 

Kertanagara adalah Raja Singhasari yang menyukai ugama 
Buddha akan tctapi ugama Shiwa tidak dilupakannya. 
Baginda. mendirikan Candi Shiwa-Buddha dan setelah 
kemangkatannya, patungnya dirupakan sebagai penyatuan 
kedua ugama itu. Penyatuan ini dijalankan kerana ajaran 
kedua-duanya telah dicampuradukkan oleh orang-orang Jawa 
sehingga ugama itu menjadi ugama mereka. 

Dalam pemerintahannya, Kertanagara kurang mementing- 
kan urusan dalam negeri. Oleh sebab perdana menteri 
ayahnya Raganata tidak menyetujui politik mengembangkan 
kekuasaan di luar Pulau Jawa maka beliau telah dipecat. 
Penggantinya, Kebo Jengah yang bergelar Sang Apanji 
Aragani adalah penyokong dasar perluasan kuasa Kertanagara 
itu. 

Pada T.M. 1275, Kertanagara menghantar satu armada 
untuk menakluki Pulau Madura dan Sumatera. Hasil dari 
serangan itu, Pulau Madura, Raja Minangkabau dan Raja 
Melayu (Jambi) telah ditakluki sebelum T.M. 1292. Selain 
dari ingin meluaskan jajahan takluknya, penaklukan 
Kertanagara ke atas negeri-negeri itu adalah untuk menyatu- 
kan tenaga bagi menentang serangan dari negeri Cina yang 
dijangka akan datang tidak berapa lama lagi. 

Pada T.M. 1283 tentera Kublai Khan telah menyerang 
negeri Campa, iaitu sebuah negeri Melayu di Indo-Cina. 
Kertanagara sedar lambat laun negerinya akan menjadi 
sasaran serangan Kublai Khan sekiranya ia tidak rela tunduk 
ke negeri Cina. Oleh itu baginda telah mengambil tiga 
langkah dalam stratcjinya untuk menguatkan kedudukannya 
bagi menghadapi kemungkinan itu. 

Pertama, menyatukan tenaga seluruh Pulau Jawa dan 
Sumatera dengan menakluki negeri-negeri di situ supaya tidak 
ada raja-raja Melayu yang memihak ke Cina. . 

Kedua, menakluki tempat-tempat strateji yang akan di- 
lalui oleh armada Cina. Inilah sebabnya Pahang di Semenan- 

jung Tanah Melayu dan Tanjung Pura di Bornco ditakluk 
sebelum T.M. 1292. Armadanya diletakkan di situ untuk 
menghalang armada Cina yang akan menyerangnya setelah 
utusan mereka disuruh pulang dengan dihinakan pada tahun 
1289 dahulu. 

Ketiga, mengadakan perikatan politik dengan negeri 
Campa yang juga menentang Kublai Khan. Perikatan ini 
dipereratkan lagi dengan pertalian keluarga, iaitu putri 
Kertanagara tclah dikahwinkan dengan anak Raja Campa 
yang kemudiannya menjadi raja dengan gelaran Jaya Singa- 
warman III (1288-1307). 

Sungguhpun Raja Campa sebelum Singawarman bermati- 
matian menentang serangan Kublai Khan ke atas negerinya 
dahulu, baginda tidak pun menghalang armada Kublai Khan 
yang belayar menuju ke Jawa T.M. 1292 melalui pantai 
Campa, Singawarman hanya menyuruh armadanya mengikuti 
armada Cina itu supaya tidak mendarat di negerinya. Bantuan 
yang diharapkan oleh Kertanagara dari Campa tidak berhasil 
ketika tiba masa yang diperlukan. 

Kertanagara tidak sempat menghadapi serangan armada 
Kublai Khan yang sampai pada T.M. 1293 kerana baginda 
telah tewas dalam pergolakan di negerinya sendiri, setahun 
sebelum itu. Ini adalah kerana kesilapannya sendiri yang ter- 
lalu menumpukan perhatian kepada perkara luar negeri. 
Pembiayaan angkatan perang yang bcsar dan dihantar keluar 
itu memerlukan cukai yang berat ke atas rakyat dan 
menimbulkan rasa gelisah di kalangan rakyat. 

Penghantaran tentera keluar negeri menyebabkan hanya 
sedikit saja tentera yang berkawal di ibu kotanya. Ketika 
Kertanagara menghantar armadanya ke Semenanjung Tanah 
Melayu menanti serangan Kublai Khan, seterunya tidak 
melepaskan peluang mereka. 

Sebagai seorang stratejis yang pintar Kertanagara telah 
menjalankan dasar mengukuhkan kekuatan politik dalam 
negeri dengan mengikat tali perkahwinan dengan bakal-bakal 
petanding kuasanya. Baginda telah menikahkan seorang putri- 
nya dengan anak saudaranya, Raden Wijaya dan seorang putri 
yang lain dengan Ardharaja, putra Jayakatwang, Raja Kediri 
pada T.M. 1271. 

Jayakatwang ialah keturunan Kertajaya (1200-1222), 
Raja Kediri yang akhir yang ditewaskan oleh Ken Arok nenek 
Kertanagara pada T.M. 1222. Kertanagara sedar bahawa 
Jayakatwang menaruh dengam akan kekalahan neneknya 
dahulu dan berharap ikatan keluarga akan membuat Jaya- 

Kawasan-kawasan di zaman pemerintahan Kertanagara. 

katwang taat terhadapnya. Tetapi harapan ini meleset. 

Penentangan terhadap Kertanagara telah berpusat pada 
Jayakatwang yang telah bersekutu dengan Aria Wiraraja, 
Gabenor Kertanagara di Madura. Aria Wiraraja berasal dari 
orang biasa saja, tetapi kerana pandai mengambil hati raja 
beliau telah dijadikan sebagai pembesar negeri. Tidaklah di- 
ketahui mengapa beliau menyokong gerakan untuk meng- 
gulingkan Kertanagara sendiri. Kertanagara sedar akan 
pakatan itu, tetapi tidak diketahui mengapa baginda tidak 
membunuh mereka saja untuk menghapuskan gerakan itu. 
Baginda hanya memindahkan Aria Wiraraia dari jawatannya 
di ibu kota Singhasari kepada Gabenor Madura supaya 
hubungannya dengan Jayakatwang terputus. Dugaan Kerta- 
nagara ini meleset juga kerana mereka masih meneruskan 
hubungan lagi. 

Pada T.M. 1292 bila Wiraraja mengetahui bahawa armada 
Kertanagara telah pergi ke Semenanjung Tanah Melayu dan 
Singasari hampir tidak bertentera lagi, beliau telah memberi- 
tahu Jayakatwang bahawa saat untuk menyerang telah tiba. 
-Jayakatwang menggunakan strateji serangan yang baik. Pada 
mulanya sebahagian kecil tenteranya menyerang dari utara 
Singhasari. Tentera Singhasari pun mengejar tentera Jaya- 
katwang yang telah berundur itu. Mereka meninggalkan kota 
mereka dengan tidak berkawal! langsung. Kemudian, dengan 
cepat Jayakatwang bersama tenteranya yang sebenar 
menyerang Singhasari dari barat. Ketika serangan ini berlaku, 
Kertanagara dan pembesar-pembesamya sedang membuat 
kerja yang disukainya, iaitu bersuka-suka meminum tuak dan 
bermain perempuan. Singhasari telah jatuh ke tangan Jaya- 
katwang pada bulan Mei 1292 dan Kertanagara telah di- 
bunuh. Menantunya, Raden Wijaya telah berjuang dengan 
gigih dan dapat melarikan diri setelah Singhasari jatuh. 


7. Raden Wijaya (1293-1309) 

Raja Melayu yang mengalahkan tentera Mongol Kublai 

Khan 

Kejayaan tentera Mongol menakluki negeri-negeri lain 
merupakan banjir yang tidak dapat ditahan-tahan lagi. Pada 
T.M. 1206 Genghiz Khan telah menyatukan sekalian oran, 
Mongol! dan memulakan gerakan menakluki negeri-negeri 
jiran. T.M. 1215 mereka menakluki Peking dan seluruh Cina 
Utara. T.M. 1221 mereka menawan Bukhara dan Samarkand 
di Asia Tengah. Rusia telah dapat ditaklukinya pada T.M. 
1240 dan diikuti oleh Jerman Tengah setahun berikutnya. 

Pada tahun 1258, Kota Baghdad yang ketika itu menjadi 
pusat tamadun Islam telah ditawan oleh mereka dan Khalifah 
Islam yang terakhir telah dibunuh. Iran dan Arab juga ter- 
takluk kepadanya. Pada tahun 1279 seluruh negeri Cina telah 
menjadi milik orang-orang Mongol. 

Walau bagaimanapun kemenangan yang tidak dapat 
ditahan oleh orang Eropah dan Asia itu telah mendapat 
kekalahan di empat buah tempat: 

Pertama, di Syria oleh Sultan Baibars dari Masir pada 
T.M. 1260. Dengan kemenangan ini baginda telah menye- 
lamatkan Masir dan seluruh benua Afrika dari serangan orang- 
orang Mongol. 

Kedua, di Jepun oleh Samurai-samurai Jepun pada T.M. 
1274 dan 1281. 

Ketiga, di negeri Campa oleh Raja Indrawarman pada 
T.M. 1283 dan 1287. 

Keempat, di negeri Jawa oleh seorang putra Melayu yang 
handal bernama Raden Wijaya pada T.M. 1293. 

Raden Wijaya ialah anak lembu Tal dan cucu Narasinga 
yang pernah menjadi raja kedua di Singhasari di samping Sri- 
wijaya Wishnuwardhana (ayah Kertanagara). Kertanagara 
telah mengambilnya sebagai menantu apabila Raden Wijaya 
dinikahkan dengan putrinya, Gayatri. 

Di masa pemerintahan Kertanagara tidaklah diketahui 
apakah jawatan atau peranan Raden Wijaya ini. Tetapi semasa 
Jayakatwang menyerang Singasari, Kertanagara telah 
menyuruh Raden Wijaya mengetuai tentera Singasari untuk 
menentang serangan itu. Ini menunjukkan baginda sebagai 
seorang panglima perang yang handal dan telah mendapat 
kemenangan sebanyak tiga kali mengalahkan tentera Jaya- 
katwang. Tetapi akhirnya baginda dikalahkan juga kerana 
tiba bantuan musuh dari Kediri dan khabar kejatuhan 
Singasari telah melemahkan semangat tentera Raden Wijaya. 

Setelah melihat kekalahan itu, Raden Wijaya berfikir 
bahawa akan sia-sialah usahanya jika terus melawan tentera 
Jayakatwang. Baginda pun berundur bersama pengikutnya 
termasuklah Sora, Rangga Lawe dan Nambi (putra Aria 
Wiraraja). Isterinya Gayatri, telah ditangkap oleh tentera 
musuh dan dibawa ke Kediri. 

Atas anjuran Nambi, mereka menyeberang ke Pulau 
Madura di mana mereka disambut oleh gabenornya Aria 
Wiraraja, sungguhpun beliau bersekutu dengan Jayakatwang. 
Ini boleh jadi kerana pujukan dari anaknya Nambi. Semasa di 

Madura, Raden Wijaya telah membuat rancangan merampas 
kuasa dari Jayakatwang. 

Oleh kerana baginda berkahwin dengan putri Kerta- 
nagara, orang-orang Singhasari akhirnya memihak kepadanya, 
tetapi ia perlu bergerak dengan perlahan-lahan. , 

Raden Wijaya telah menjalankan dua langkah dalam 
stratejinya: 

Pertamanya, berusaha mendapatkan sokongan dari Aria 
Wiraraja yang menguasai Madura. Ini telah didapatinya 
kerana anak gabenor itu, Nambi merupakan sahabat karib- 
nya. 

Keduanya, baginda perlu mengumpulkan semula orang- 
orang Singhasari dan menunggu kepulangan armadanya yang 
dihantar bagi menentang armada Kublai Khan. Ini tentunya 
memerlukan masa. Sementara itu Raden Wijaya telah 
mengaburi mata Jayakatwang bahawa baginda tidak merupa- 
kan bahaya kepadanya. Untuk tujuan ini baginda telah pergi 
ke Singasari dan berpura-pura meminta ampun kepada Jaya- 
katwang. 

Mungkin kerana betul-betul! yakin atau hendak menarik 
sokongan dari orang-orang Singhasari yang diketahuinya 
memandang tinggi kepada Raden Wijaya bagi menghadapi 
serangan Kublai Khan yang pasti akan tiba, Jayakatwang 
telah memaafkannya. Baginda juga memberikan tanah Tarik 
dekat Kali Brantas yang dipinta oleh Raden Wijaya itu 
Tempat itu berhampiran dengan Madura yang telah memberi 
sokongan kepadanya. Dengan bantuan mereka, Raden Wijaya 
telah membina kampung di situ dan digelar Majapahit kerana 
seorang yang memakan buah maja di situ mendapati rasanya 
pahit. Majapahit didirikan pada akhir T.M. 1292. Sebaik saja 
Ky siap dibina serangan Kublai Khan pun sampai ke Pulau 

awa. 

Seperti yang tclah disebut, Kertanagara telah memberi aib 
kepada utusan Kublai Khan serta menolak tuntutan mem. 
bayar ufti dan tunduk ke negeri Cina. Kublai Khan sangat 
marah dan akan mengajar raja Jawa yang berani mencabarnya 
itu. 

Baginda telah memerintahkan Gabenor Wilayah Fukien 
supaya menghantar Jeneral Shih Pi (seorang Mongol), Ike 
Mese (seorang bangsa Uighur) yang berpengalaman tentan, 
perkapalan dan Kan Hsing (seorang Cina) untuk melanggat 
Pulau Jawa dan mengajar Kertanagara. Mereka telah menge- 
tuai armada Mongol dengan 20,000 orang tentera, 100 buah 
kapal, makanan untuk setahun dan 40,000 longgok perak 

untuk dijadikan wang upahan dan wang rasuah di Jawa. 

Armada itu belayar dari Pelabuhan Chuan Chou (dekat 
Amoy sekarang) pada T.M. 1292 melalui Selat Karimata. 
Mereka telah berhenti di Pulau Billiton dalam bulan Februari 
tahun itu untuk membuat perahu bagi memasuki sungai- 
sungai di Jawa dan juga membaiki kapal-kapal mereka. Dalam 
masa menanti ini cjen-ejen telah dihantar ke Jawa bersama 
Jeneral Ikc Mesc dengan 500 orang tentera dan 10 buah 
kapal untuk mendapatkan maklumat dan meninjau kalau ada 
pihak-pihak yang mahu menyebelah ke pihak mereka. 

Sebahagian dari tentera Mongol telah mendarat di Tuban 
dan berjalan kaki kc utara dari Kali Emas, manakala 
sebahagian yang lain pula belayar dari Tuban ke Surabaya, di 
muara Kali Brantas. Kedua-dua bahagian tentera itu bertemu 
di Pacikan di tepi Sungai Surabaya. Tiga utusan Mongol telah 
dihantar ke Majapahit untuk meninjau sikap Raden Wijaya. 
Dengan pantas Raden Wijaya menyebelah pihak Mongol 
kerana baginda sedar dengan bantuan Mongol baginda akan 
dapat mengalahkan Jayakatwang. 

Setelah Jayakatwang kalah tentera Mongol tentu menjadi 
kurang kerana mati dalam peperangan. Dengan itu senanglah 
bagi Raden Wijaya mengumpulkan semua tentera Jawa untuk 
menghalau mercka keluar atas alasan memerdekakan Jawa 
dari penaklukan Mongol. Dengan tujuan ini, baginda 
menyatakan hendak tunduk kepada tentera Mongol, tetapi 
baginda tidak dapat meninggalkan tenteranya. 

Raden Wijaya hanya dapat menghantar perdana menteri- 
nya dan 14 orang pembesarnya untuk memberi hormat. 
Baginda juga berjanji akan memberi putri-putri Kertanagara 
sebagai hamba kepada tentera-tentera Mongol. Baginda mem- 
buat helah ini supaya tenteranya tidak terlibat dalam per- 
tempuran pertama antara pihak Mongol dan Jayakatwang. 

Armada Jayakatwang yang menanti di Pacikan telah ber- 
tempur dengan armada Mongol di situ dan armadanya telah 
tewas. Tentera Mongol pun menuju ke Kediri, ibu kota 
Jayakatwang. Sementara itu sebahagian dari tentera Jaya- 
katwang telah mengepung Majapahit untuk menawan Raden 
Wijaya. Raden Wijaya meminta pertolongan tentcra Mongol. 
Apabila tentera Mongol datang menolong, mereka telah di- 
serang dari tiga jurusan oleh tentera Jayakatwang tetapi dapat 
ditewaskan dekat Majapahit pada 3 Mac 1293. 

Setelah itu tentera Raden Wijaya bersekutu dengan 
tentera Mongol menyerang Kediri yang sedang dipertahankan 
oleh Jayakatwang dengan 100,000 orang tentera. Per- 

tempuran sengit berlaku di situ. Akhirnya Singhasari dapat 
dikalahkan dan Jayakatwang menyerah pada 24 April 1293. 
Ia kemudiannya meninggal dunia dalam tahanan Mongol. 

Rancangan Raden Wijaya mengalahkan Jayakatwang 
dengan menggunakan tentera Mongol telah berjaya. Baginda 
perlu melancarkan rancangan yang kedua iaitu menghalau 
tentera Mongol dari Pulau Jawa. Dengan diam-diam baginda 
menyuruh orang-orangnya melarikan putri-putri Kertanagara 
dari istana Jayakatwang ke Majapahit untuk menyelamatkan 
mereka dari orang-orang Mongol. 

Kemudian Raden Wijaya meminta izin dari pihak Mongol 
untuk kembali ke Majapahit bagi menyediakan ufti yang akan 
dipersembahkan kepada Kubla: Khan. Baginda juga meminta 
supaya mereka diiringi oleh sebuah pasukan tentera Mongol. 
Dengan ini mereka dapat memecahkan pasukan tentera 
Mongol dan senanglah dikalahkan. Pihak Mongol bersetuju 
kerana mereka menganggap pasukan pengiring itu akan dapat 
menjamin supaya Raden Wijaya betul-betul menyiapkan ufti 
untuk Kublai Khan. 

Setelah sampai di Majapahit tentera Mongol pun meminta 
ufti dan putri-putri Kertanagara seperti yang dijanjikan 
dahulu. Raden Wijaya menyatakan putri-putri itu mestilah 
dijemput oleh pembesar-pembesar Mongol dan bukan oleh 
tentera biasa, Sementara itu baginda telah memberi layanan 
yang baik kepada orang-orang Mongol untuk melalaikan 
perasaan mereka supaya mereka kurang bersedia. 

Bila orang-orang Mongol datang meminta putri-putri 
itu, mereka berasa begitu terselamat sehingga tiada membawa 
senjata dan pengiring. Setelah mereka masuk ke dalam kota 
melalui pintu gerbang, mereka telah diserkap dan dibunuh 
oleh tentera Raden Wijaya. Pengikut-pengikut mereka yang di 
Majapahit pun diserang juga dan dibinasakan sama sekali. 

Raden Wijaya telah mengumpulkan tentera-tentera Jawa 
untuk menyerang tentera Mongol yang terus naik ke apal 
untuk balik ke Cina. Baginda beroleh kejayaan dan tentera- 
tentera Mongol tidak mahu berperang lagi kerana telah 
mengalami kekalahan teruk. Daripada 20,000 orang tentera 
mereka, 6,000 orang mati di medan perang manakala 3,000 
orang lagi mati kerana demam malaria. Oleh itu mereka pun 
pulang ke Cina dengan kira-kira 10,000 orang tentera saja dan 
100 orang tawanan termasuk anak-anak Jayakatwang pada 81 
Mei 1295. 

Mereka berada di Pulau Jawa selama empat bulan dan 
sampai semula ke Cina pada 8 Ogos 1293. Kublai Khan 

sangat marah kepada Shih Pi kerana kalah dan hilang begitu 
banyak tentera. Baginda menyuruh supaya Shih Pi dipukul 
sebanyak 17 kali dengan cemeti serta merampas 1/3 daripada 
hartanya sebagai hukuman. Memandangkan kepada usianya 
yang telah lanjut iaitu 86 tahun, Kublai Khan telah mengem- 
balikan semula harta Shih Pi itu kemudiannya. 

Di Pulau Jawa pula, Raden Wijaya telah menaiki takhta 
Kerajaan Majapahit dengan nama Kertarajasa Jayavardana 
dan memerintah dari T.M. 1293 hingga 1309 iaitu selama 16 
tahun. Supaya jangan timbul orang-orang yang akan 
menuntut takhta Kerajaan Singasari, baginda telah berkahwin 
dengan keempat-empat putri Kertanagara dahulu. 

Raden Wijaya menjadi raja yang bijaksana kerana lebih 
mementingkan ketenteraman dan keamanan dalam negeri dan 
tidak meluaskan jajahan keluar negeri. Supaya tidak timbul 
hura-hara perebutan kuasa antara putra-putranya, baginda 
telah menjadikan putranya Raden Kala Gemet sebagai Putra 
Mahkota pada T.M. 1295. 

Pengikut-pengikutnya yang setia dahulu semuanya dibalas 
jasanya. Aria Wiraraja dijadikan menteri tertinggi, Sora dan 
Nambi dijadikan pateh manakala Rangga Lawe dijanjikan 
akan dijadikan patih kemudiannya. Ketua kampung Kudadu 
yang membantunya ketika melarikan diri ke Madura dulu 
dikurniakan tanah Kudadu seluruhnya dan menjadi haknya 
sampai ke anak cucu. 

Kerana pemerintahan yang adil dan bijaksana, negaranya 
telah menjadi makmur. Kota di tepi pantai seperti Tuban, 
Gresik, Surabaya dan muara Kali Brantas bertambah ramai 
penduduknya dan menjadi pusat perdagangan. Baginda juga 
telah membaiki hubungan semula dengan negeri Cina setelah 
Kubiai Khan mangkat dan menghantar empat utusan ke 
negeri itu. 

Raden Wijaya mangkat pada T.M. 1309. Di Muzium 
Jakarta terdapat patungnya yang dirupakan sebagai Visnu 
yang ditambah dengan sifat-sifat Shiwa. 


8. Pateh Gajah Mada (1334-1364) 

Bismark di Nusantara 

Masa kecemasan akan menentukan samada seorang itu 
boleh dianggap sebagai pahlawan atau pengecut. Dari masa 
kecemasanlah telah memperlihatkan bakat Gajah Mada 
sebagai pemimpin besar Majapahit. ke 

Kerajaan Majapahit telah didirikan oleh Raden Wijaya 
pada T.M. 1293. Pada T.M. 1309 Jayanagara, anak Raden 

Wijaya telah menaiki singgahsana Majapahit. Tetapi dalam 
pemerintahannya Majapahit telah mengalami banyak pem- 
berontakan dari pembesar-pembesar iaitu seperti berikut: 

T.M. 1309 — Pemberontakan Rangga Lawe. 

T.M. 1311 — Pemberontakan Sora. 

T.M. 1313 — Pemberontakan Juru Demung. 

T.M. 1314 — Pemberontakan Gajah Biru. 

T.M. 1316 — Pemberontakan Nambi. 

T.M. 1319 — Pemberontakan Semi dan Kuti. 


Dalam pemberontakan Semi dan Kuti inilah Gajah Mada 
muncul sebagai seorang pemimpin yang cekal. Kuti telah 
menyerang angkatan Jayanagara dan berjaya menawan Kota 
Majapahit, tetapi Jayanagara sempat meninggalkan kota ter- 
sebut dengan 15 orang pengawalnya yang diketuai oleh Gajah 
Mada. Mereka telah melarikan diri ke kampung Badander. 

Lama juga mercka tinggal di tempat perkongsian di 
rumah ketua kampung Badander itu. Seroang daripada 
pengawal mereka telah meminta izin untuk kembali ke 
Majapahit tetapi permintaannya ditolak oleh Gajah Mada 
kerana beliau takut kalau-kalau pengawal itu akan memberi- 
tahu Kuti tentang tempat persembunyian mereka. Oleh 
kerana pengawal itu menuntut juga hendak balik ke Maja- 
pahit, Gajah Mada dengan tidak ragu-ragu lagi membunuh- 
nya. Demikian tegasnya beliau sebagai scorang pemimpin. 

Lima hari kemudian, Gajah Mada sendiri pergi menyamar 
diri ke Majapahit untuk meninjau keadaan dalam kota. 
Dengan bijak beliau mencari jalan untuk mengetahui arah 
manakah sokongan pembesar-pembesar dan rakyat, samada 
kepada Jayanagara atau Kuti. Beliau telah membuat helah 
dengan menghebahkan berita bahawa Jayanagara telah 
mangkat dibunuh oleh pengikut-pengikut Kuti. Didapatinya 
ramai pembesar-pembesar dan rakyat menangis bila men- 
dengar berita itu dan mengecam Kuti. Dari sini tahulah ia 
bahawa lebih ramai yang menyokong Jayanagara. Setelah itu 
barulah beliau menyatakan bahawa Jayanagara masih hidup 
dan bermuafakat dengan pembesar-pembesar serta rakyat 
untuk menumpaskan Kuti. Ini telah berjaya dan Jayanagara 
dapat kembali kc Majapahit. 

Gajah Mada telah mengambil cuti selama dua bulan. 
Setelah menamatkan cutinya, beliau berhenti dari menjadi 
ketua pengawal! istana. Sebagai hadiah dari jasanya itu, beliau 
telah dijadikan Pateh Kahuripan. Sclepas dua tahun 
(1319-1321) memegang jawatan itu, beliau telah dijadikan 

pula sebagai Pateh Daha dan bertugas di situ sehingga T.M. 
1328, bila dipanggil balik ke Majapahit. 

Ramai pembesar-pembesar dan rakyat Majapahit tidak 
sukakan Jayanagara kerana ibunya adalah putri Sumatera, 
dan mereka menyokong putri Raden Wijaya dengan isteri- 
isteri Jawanya. Keturunan Jayanagara ini juga menjadi salah 
satu sebab berlakunya beberapa pemberontakan di zaman 
pemerintahannya. Ini ditambah pula dengan kezalimannya 
sendiri. Peristiwa Tanca telah menegaskan ini lagi. Perkara 
tersebut berlaku tujuh tahun selepas Kuti ditumpaskan 
(1328) dan seterusnya mengakibatkan kematian Jayanagara. 
Ada dua orang putri Raden Wijaya dengan isteri Jawanya 
yang bergelar Bhre Kahuripan dan Bhre Daha, iaitu saudara 
sebapa dengan Jayanagara. Mereka hendak dikahwini oleh 
Jayanagara untuk mengukuhkan lagi sokongan rakvat kepada 
pemerintahannya. Pegawai-pegawai yang hendakkan putri- 
putri itu telah dihalau. Tetapi rancangannya gagal kerana 
kesilapannya sendiri. Putri-putri itu tidak mahu dikahwini, 
dan Jayanagara telah berkelakuan tidak senonoh terhadap 
mereka. Ini merupakan satu tindakan yang sumbang kepada 
adat. Tanca, seorang pembesar yang bencikan tindakan 
Jayanagara itu telah mencari jalan untuk membunuh raja itu. 

Gajah Mada juga benci akan tindakan Jayanagara itu dan 
menyokong pihak putri-putri tersebut. Dengan licinnya, 
beliau mengakibatkan kematian Jayanagara, tetapi mendapat 
faedah untuk dirinya sendiri. Beliau telah menghasut dan 
membakar hati 'Ianca terhadap Jayanagara. Kebetulan pula 
raja itu sedang mengidapi sakit bisul dan Tanca ditugaskan 
untuk mengubatinya. Tanca mengambil kesempatan ini 
dengan menikam raja itu dan dengan cepat Gajah Mada 
membunuhnya pula. Dengan pembunuhan yang serta-merta 
itu tidaklah sesiapa menyangka bahawa sebenarnya Gajah 
Mada mempunyai peranan di belakang peristiwa itu. Sebalik- 
nya pula beliau kelihatan sebagai pembela raja. Tindakan ini 
dengan serta-merta menyebabkan pengikut-pengikut Jaya- 
nagara dan pengikut-pengikut putri-putri tadi menyokong- 
nya. Dari tindakan ini jelas kelihatan kepintaran Gajah Mada 
sebagai seorang politikus dan ahli tipu muslihat (intrigue) 
untuk mendapat sokongan rakyat. 

Tindakan itu juga memberi kesan yang baik kerana 
kelihatan beliau bertindak untuk menegakkan kembali hak 
keturunan raja Kertanagara dan bukan untuk kepentingan 
dirinya sendiri. Oleh itu beliau telah mendapat kepercayaan 
dari semua orang di Majapahit. 

Setelah Jayanagara mangkat, Gajah Mada telah meng- 
angkat Bhre Kahuripan dan Bhre Daha untuk bersama-sama 
memerintah Majapahit. Tujuannya untuk menghindarkan 
daripada segala kesulitan yang mungkin timbul jika salah 
seorang dari mereka saja yang dijadikan pemerintah. Pada 
masa itu (1328) Aria Jadah masih menjadi Pateh Aman; 
kubumi, yang telah mula berkhidmat sejak T.M. 1319 lagi. 
Gajah Mada terus menjadi Patch Daha Pada T.M. 1329 Aria 
Jadah jatuh sakit dan sering tidak dapat menjalankan tugas- 
nya. Kerana ini ia meminta dibebaskan dari jawatannya tetapi 
tidak disctujui oleh kedua putri itu. Aria Jadah telah 
memikirkan bahawa Gajah Madalah yang patut menggantikan 
tempatnya. Beliau pun memujuk Gajah Mada untuk menjadi 
pateh, tetapi Gajah Mada mengira belum sampai masanya bagi 
memegang jawatan tersebut. Tawaran itu juga ditolak dengan 
alasan beliau berasa malu untuk menjadi pateh dan ada urusan 
di Sadeng (satu tempat di Jawa Timur). Dan setelah menun- 
dukkan Sadeng nanti barulah beliau mahu mencrima jawatan 
itu. Tindakan ini dibuatnya untuk meninjau scjauh manakah 
Aria Jadah betul-betul mahukan beliau menjadi pateh, dan 
tidak ingin akan berbangkit apa-apa tentangan kemudiannya. 
Aria Jadah telah berjanji akan menawarkan lagi jawatan itu 
kepadanya setelah ia balik dari Sadeng nanti. Ini meyakinkan 
Gajah Mada akan kejujuran Aria Jadah. Beliau ingin menang. 
guhkan masa untuk memegang jawatan politik setela) 
menundukkan Sadeng yang sedang memberontak agar orang- 
orang lain akan menganggap bahawa beliau memang lay 
untuk menduduki jawatan pateh Majapahit itu. 

Tetapi, hajat Gajah Mada untuk menundukkan Saden, 
tclah kecewa kerana tempat tersebut telah lebih dahulu 
dikepung oleh panglima lain bernama Kembar. Untuk meng- 
hindarkan pertelingkahan antara Gajah Mada dan Kembar, 
Rani Majapahit telah datang mengetuai tenteranya sendiri 
dan menawan Sadeng pada T.M. 1331. 

Penaklukan Sadeng merupakan satu batu tanda dalam 
sejarah Majapahit dan berakhirnya peringkat konsolidasi 
pemerintahan Majapahit di Pulau Jawa. Selepas ini bolehlah 
1a meluaskan pemerintahannya keluar pulau itu. Pada T.M. 
1334 berlaku gempa bumi di Jawa dan mengikut pendapat 
orang masa itu, menunjukkan akan terjadi satu perubahan 
besar dalam politik pemerintahan. Kebetulan pula pada tahun 
itu Gajah Mada dilantik menjadi Pateh Amangkubumi seluruh 
Majapahit dan kuasa untuk menetapkan politik pemerintahan 
adalah di tangannya. 

Pada T.M. 1336, di hadapan Rani dan segala menteri, 
Gajah Mada telah bersumpah, “Jika telah berhasil menunduk- 
kan Nusantara, saya baru akan beristirahat. Jika Gurun, 
Seram, Tanjung Pura, Haru, Pahang, Dompo, Bali, Sunda, 
Palembang, Temasik telah tunduk saya baru akan ber- 
istirahat.” 

Sumpah ini merupakan manifesto polisi politik yang akan 
dilaksanakannya. Manifesto ini merupakan polisi penyatuan 
pulau-pulau di Nusantara di bawah satu pemerintahan dan 
digelar Gagasan Nusantara. Sebelum Gajah Mada, hanya 
seorang saja pemerintah di Jawa yang bercita-cita hendak 
menyatukan Nusantara, iaitu Kertanagara tetapi usahanya 
telah gagal akibat pemberontakan dalam negeri dan serangan 
tentera Mongol. Setclah itu usaha mendirikan semula 
Kerajaan Majapahit. dan menumpaskan pemberontakan- 
pemberontakan telah diambil perhatian oleh raja dan 
pembesar-pembesar. 

"Tidaklah hairan kalau pembesa-pembesar yang tua dan 
berpengalaman mengejek dan mentertawakan sumpah Gajah 
Mada ini kerana mereka tidak mempunyai vision yang boleh 
melangkau Pulau Jawa. Bila tiada vision maka tiadalah 
tenaga. 

Kertanagara gagal dalam menyatukan Nusantara kerana 
kurang realistik dari Gajah Mada. Baginda hanya berusaha 
menyatukan Nusantara. melalui tali persahabatan, tali 
perkahwinan, ilmu batin dan sedikit saja melalui penaklukan. 
Gajah Mada lebih realistik lagi dan mengetahui bahawa dalam 
keadaan politik masa itu hanya penaklukan secara terus saja 
yang akan menghasilkan penyatuan seluruh Nusantara. Oleh 
itu beliau perlu menjalankan dasar “Darah dan Besi” (Blood 
and Iron) seperti yang dijalankan oleh Bismark (1815—1898) 
semasa menyatukan Jerman. 

Beliau merasa dihina bila ditertawakan dan diejek oleh 
pembesar-pembesar lain, lalu beliau turun dari paseban (balai 
mengadap) dan membunuh dua orang pembesar, termasuk 
Kembar yang telah didendamnya sejak peristiwa Sadeng 
dahulu. Masa itu juga adalah masa untuk menunjukkan 
bahawa beliau bersungguh-sungguh dalam apa-apa tindakan- 
nya. Gajah Mada telah memberi amaran kepada pembesar- 
pembesar yang lain bahawa kalau mereka tidak mahu bekerja- 
sama, mereka juga akan dimusnahkan. Tindakannya yang 
tegas ini telah berkesan. 

Gajah Mada merasa bertuah kerana pemerintahnya ialah 
raja perempuan yang banyak terhutang budi kepadanya. Oleh 

itu, beliau tidak dihalang dalam apa-apa juga rencana politik- 
nya. 

Pelaksanaan sumpahbnya itu mengambil masa selama 21 
tahun sehingga melangkau kepada pemerintahan Hayam 
Wauruk. Strateji Gajah Mada dalam melaksanakan sumpahnya 
adalah seperti berikut: 


1. Menghancurkan penentang-penentang dasarnya di 
kalangan pembesar-pembesar dalam negeri. 

2. Mengadakan pemerintahan yang baik dalam negeri 
untuk terus mendapat sokongan rakyat. 


3. Penaklukan ke atas Sumatera. 

4. Penaklukan ke atas Semenanjung Tanah Melayu. 

5. Penaklukan ke atas Kalimantan. 

6. Penaklukan ke atas pulau-pulau di timur Pulau Jawa. 
YA 


Penundukan semula Jawa Barat (Sunda). 
Peristiwa-peristiwa seperti berikut adalah diketahui 
tarikhnya dengan jelas, 
T.M. 1336 — Sumpah Gajah Mada. 
T.M. 1343 — Penaklukan ke atas pulau-pulau yang di 
bawah takluk Bali seperti Kangcan, sebaha- 


gian Sumbawa, Lombok, Madura, Ujun; awa 
Timur dan sebahagian Sulawesi. s8) 


T.M. 1357 — Menakluki Dompo di Pulau Sumbawa. 

TM: 1357 — Penaklukan ke atas Pulau Sunda (Jawa Barat) 
dan peristiwa Bubat. 

T.M. 1357 — Gajah Mada tidak menjadi Pateh Majapahit. 

T.M. 1359 — Gajah Mada dipanggil menjadi pateh semula. 

T.M. 13864 — Gajah Mada meninggal! dunia. 


Mengikut Hikayat Raja-raja Pasai, armada Majapahit pada 
mulanya telah menakluki Pasai dan setelah itu terus menak- 
luki seluruh Sumatera, Semenanjung Tanah Melayu, Kali- 
mantan dan pulau-pulau di timur Pulau Jawa. Berdasarkan ini 
bolehlah dianggap bahawa Sumatcra, Semenanjung Tanah 
Melayu dan Kalimantan telah ditakluk sebelum T.M. 1343 

Hayam Wuruk menaiki takhta Majapahit dengan gelaran 
Batara Prabu Sri Rajasanagara pada T.M. 1350 dan meme- 
rintah sehingga T.M. 1389. Pada zamannyalah Majapahit 
mencapai ke puncak kebesarannya menjadi kerajaan yang 

terbesar dalam sejarah Nusantara. Orang yang memberikan 

jasa besar dalam kegemilangan ini ialah Gajah Mada. 
Nagarakretagama dan Hikayat Raja-raja Pasai menyebut 

kawasan berikut adalah sebagai wilayah-wilayah Majapahit: 


a) Bali, Ambon, Maluku, Seram, Timor, Dompo, 
Lombok, Luwuk, Sumba dan Gurun di timur' Pulau 
Jawa. 


b) Langkasuka, Kelantan, Terengganu, Paka, Muara 
Dungun, Temasik, Kelang, Kedah dan Jerai di 
Semenanjung Tanah Melayu. 


c) Jambi, Palembang, Minangkabau, Siak, Pekan, 
Kampar, Haru, Mandailing, Tumihang, Perlak, 
Samudra, Lamuri, Batan, Lampung dan Berus di 
Sumatera. 

d) Tanjung Negara, Kapuas, Katingan, Sampit, Kota 
Linggi, Kota Waringin, Sambas, Banjar Masin, Mem- 
pawah, Sukadan, Lawai, Barito dan Tanjung Kute di 
Kalimantan. 


Mengenai perhubungannya dengan negara-negara besar di 
luar Nusantara, Gajah Mada telah menjalankan dasar per- 
sahabatan dan mengelakkan dari permusuhan. Ada disebut 
bahawa Majapahit telah bersahabat dengan Ayuthia (Siam). 
Martaban (Burma), Kalingga (Iridia Selatan), Campa, 
Kemboja, Annam dan Cina. 

Usaha pengluasan pemerintahan Majapahit ini tamat pada 
T.M. 1357 setelah peristiwa Bubat. Pada masa itu Hayam 
Wuruk berumur 23 tahun dan hendak mengambil putri Sunda 
Dyah Pitaloka sebagai permaisurinya. Pateh Gajah Mada 
diutus menghadapi Raja Sunda untuk menyampaikan 
maksudnya itu. Raja itu datang ke Bubat (sebuah pelabuhan 
di Majapahit) tetapi tidak membawa putrinya kerana hendak 
membuat perundingan. Gajah Mada mahukan putri itu di- 
persembahkan kepada Hayam Wuruk sebagai tanda Sunda 
takluk kepada Majapahit. Tetapi Raja Sunda tidak bersetuju 
dan hendakkan putrinya berkahwin dengan raja yang 
setaraf... Tentera Majapahit pun mengepung orang-orang 
Sunda. Melihatkan ini raja tersebut mulai mahu menurut 
kehendak Gajah Mada, tetapi panglima-panglimanya 
menentang dan sedia berkorban nyawa untuk menjaga 
maruah negeri mereka. Mereka telah berjuang dengan 
gagahnya dan mengundurkan tentera-tentera. Majapahit 
beberapa kali tetapi akhirnya mereka tewas juga. Mendengar- 

kan berita bahawa ayahnya telah mangkat putri Sunda itu 
pun membunu!: diri. Hayam Wuruk jatuh sakit kerana sedih 
akan kematian putri itu dan marahkan Gajah Mada. Beliau 
pun diberhentikan dari menjadi patch selama kira-kira 2 
tahun (1357.-1359) lalu pulang ke desanya. Tetapi, setelah 
kemarahan Hayam Wuruk reda, beliau dilantik semula men- 
jadi Pateh Majapahit pada T.M. 1359 dan berkhidmat 
sehingga beliau meninygyal pada T.M. 1364. 

Perhatian Gajah Mada tertumpu kepada pengluasan 
daerah dan tidak diketahui apakah peranan yang telah di- 
mainkannya dalam menentukan dasar dalam negeri. Pujangga 
Prapanca dalam Nagarakretagama telah memberi gambaran 
yang jelas tentang pentadbiran di Majapahit. Menurutnya 
ayah Batara Majapahit telah mentadbirkan hal-hal keadilan, 
cukai dan pengelasan penduduk-penduduk. Ayah saudaranya 
pula mengawasi hal-hal pertanian, menjaga jalan raya dan 
jambatan, membanci semua desa, tanah-tanah wakaf dan 
keluarga. Tugas-tugas polis juga ditentukan. Kerja-kerja ter. 
tentu telah ditetapkan untuk kelas-kelas penduduk. 

Selain dari itu diadakan juga aturan tentang memberi 
hadiah kepada pegawai-pegawai dan wakil yang menyeleng- 
gara tentera, melindungi penanaman dan milik tanah, bayaran 
cukai kerajaan, pentaksiran cukai dan beberapa jenis kerahan 
kerja. Kebanyakan aturan-aturan ini bolehlah dianggap 
sebagai aturan Gajah Mada untuk mengadakan pemerintahan 
yang baik di dalam negeri. 

Beliau juga dikatakan menyuruh orang menulis buku 
undang-undang Manu (India) yang telah digunakan sebelum. 
nya. Sumber undang-undang ini ialah dari hukum-hukum 
yang tertulis, adat resam, amalan orang dahulu, pendapat 
guru ugama dan pendapat orang-orang tua. Ditentukan juga 
saksi yang jujur mesti digunakan dalam perbicaraan. 

Bila Gajah Mada meninggal dunia, Hayam Wuruk tidak 
dapat mencari seorang yang sesuai yang boleh menjalankan 
tugasnya. Olch itu tugasnya telah dibahagikan kepada 4 orang 
iaitu: 

1) Mpu Tandi sebagai Wreddhamantri. 

2) Mpu Nala sebagai Mancanagara dengan pangkat 

temenggung. 

3) Pateh Dami sebagai Yuwamantri (wali kota Majapahit 

dan menteri muda yang mengurus hal-ehwal Istana). 


4) Mpu Singa sebagai setiausaha negara. 

Hayam Wuruk telah memimpin pemerintahan secara 
langsung. Setelah tiga tahun (1369) barulah baginda melantik 
Gajah Enggon sebagai Pateh Amangkubumi yang baru. 

Bagi kerajaan Majapahit kehidupan Gajah Mada laksana 
matahari. Waktu mula-mula munculnya pada T.M. 1319, 
beliau telah membebaskan kerajaan Majapahit dari ancaman 
pemberontak Kuti. Namanya mempunyai hubungan yang 
crat dengan peristiwa Bandander. Namanya juga terus naik 
dan T.M. 1334 apabila dilantik menjadi Pateh Amangkubumi. 
Pada T.M. 1336 beliau mengumumkan sumpahnya untuk 
menyatukan Nusantara. Ini telah dilaksanakan lebih dari yang 
diharapkan. Gajah Mada meninggal pada T.M. 1364, selepas 
itu Majapahit. mulai muram. Lama-kelamaan kesatuan 
Nusantara itu pecah akibat perebutan kuasa di antara 
waris-waris kerajaan. Demikianlah kegemilangan kerajaan 
Majapahit itu yang bertalian erat dengan kehidupan Gajah 
Mada. Menurut Prof. Slamet Muljono “Sejarah Majapahit 
yang gilang-gemilang pada hakikatnya adalah sejarah 
kehidupan Pateh Amangkubumi Gajah Mada.” 

Zaman Kerajaan-kerajaan Islam Melaka, Jawa dan Aceh 
(1400-1641) 


Ugama Islam tclah mula tersebar di Sumatera Utara pada 
kira-kira awal K.M. XIII. Ugama ini dibawa oleh mubaligh- 
mubaligh serta saudagar-saudagar dari Arab, Parsi dan India 
Pada mulanya Pasai telah menjadi pusat pengajian dan 
penyebaran ugama Islam di Nusantara antara T.M. 1265 
hingga 1400. Sclepas T.M. 1400 hingga 1511, Melaka telah 
mengambilalih peranan tersebut. Ugama ini tersebar pula ke 
Jawa melalui orang-orang Jawa yang berniaga dan belajar di 
Melaka. Setelah Melaka jatuh ke tangan Portugis pada T.M. 
1511, peranan pusat ini telah berpindah pula kc Aceh, Jawa 
dan Brunei. Dari pusat-pusat inilah pengislaman seluruh 
Kepulauan Melayu telah dilaksanakan. 

Ugama Islam telah membawa cara-cara pemerintahan, 
nilai dan susunan masyarakat yang baru dan menjadi asas 
kepada masyarakat serta keperibadian bangsa Melayu 
sehingga sekarang. Islam dan Melayu merupakan synonym os 
dan kedua-duanya tidak dapat dipisahkan. 

Pengaruh Islam telah dapat mendirikan Kerajaan-kerajaan 
Melayu yang kuat dan melahirkan pemimpin-pemimpin yang 
berperibadi besar seperti Tun Perak, Sultan Agung dan 
Iskandar Muda. Tetapi kejayaan setengah-setengah mereka ini 
terbantut kerana adanya halangan dari kuasa-kuasa Barat 
yang mempunyai teknoloji peperangan yang lebih tinggi 
Zaman ini juga adalah merupakan zaman kegemilangan bagi 
kesusastraan Melayu klasik yang melahirkan Pujangga. 
pujangga dan ulama-ulama besar seperti Hamzah Fansuri 
Nurudin Ar-Raniri, Bukhari Johari, Syamsudin As-Samatran;: 
dan Abdul Rauf Singkel. Mereka telah membawa pengaruh 
besar dalam membentuk bahasa dan pemikiran orang-oran, 
Melayu. & 

9. Parameswara atau Megat Iskandar Syah (1403-1424) 
Pembangun Kerajaan Melayu Melaka 


Sebagai pembangun Kerajaan Melayu Melaka dan 
“pemula” zaman keemasan Melayu di Semenanjung, nama 
Parameswara atau Megat Iskandar Syah tidak akan dilupakan 
oleh sejarah. Baginda juga yang mula-mula mengatur sistem 
pentadbiran Kerajaan Melaka. Riwayat dari Sejarah Melayu 
tentang raja-raja Melaka sebelum Sultan Muzaffar Syah 
(1446) adalah keliru sedikit dari segi sejarah. Oleh itu catitan 
orang-orang Cina dan orang-orang Portugis lebih boleh diper- 
tanggungjawabkan. 

Dalam T.M. 1403 utusan Cina bernama Yin Cing telah 
menjumpai Raja Melaka bernama Pa-Li-Su-La. Ini menepati 
catitan orang-orang Portugis seperti Tome Pires (yang berada 
di Melaka dalam T.M. 1512—1515), Barros dan anak 
D'albuqerque yang menyatakan bahawa Raja Melaka yang 
pertama ialah Parameswara atau Permaisura. 

Parameswara ialah seorang anak Raja Palembang 
keturunan Sailendra yang berkahwin dengan seorang putri 
Majapahit. Dalam perebutan kuasa di Majapahit pada T.M. 
1401, baginda telah lari ke Singapura (Temasik) yang pada 
masa itu di bawah seorang ketua bergelar Temagi dan di- 
takluki oleh Siam. 

Parameswara telah menakluki Singapura dari Temagi, 
tetapi pada T.M. 1402 baginda telah dihalau oleh Raja 
Pahang atau Raja Patani yang menjadi wakil Raja Siam. 
Setelah berundur dari Singapura baginda pergi ke Muar dan 
akhirnya ke Melaka yang masa itu merupakan sebuah per- 
kampungan kecil. 

Bagindalah yang telah membangunkan bandar Melaka dan 
baginda jugalah yang telah memeluk ugama Islam pada T.M. 
1414 ketika berumur 72 tahun (mengikut catitan orang-orang 
Portugis). 

Orang-orang Cina pula mencatit bahawa pada T.M. 1414 
Raja Melaka bernama Mukansautirsha telah melawat negeri 
Cina. Nama ini dalam bahasa Melayu sebenarnya ialah Megat 
Iskandar Syah. 2 5 

Dengan membandingkan catitan-catitan Portugis dan Cina 
ini, R.O. Winstedt telah membuat kesimpulan bahawa Raja 
Melaka yang pertama bernama Permaisura sebelum memeluk 
ugama islam, dan Megat Iskandar Syah setelah memeluk 
ugama itu. an . 

Kesimpulan Winstedt ini telah diterima oleh ramai ahli- 
ahli sejarah. Parameswara mangkat pada T.M. 1424 setelah 

memerintah selama 20 tahun. Baginda menjumpai Melaka 
sebagai sebuah kampung dan meninggalkannya sebagai 
sebuah bandar serta pusat perniagaan terpenting di Selat 
Melaka sehingga orang-orang Arab menggelarkannya sebagai 
Malakat (perhimpunan segala pedagang). 

Melaka ialah pilihan yang baik untuk dijadikan 
pelabuhan. Ia mempunyai bukit yang mudah dijadikan 
tempat pertahanan iaitu Bukit. St. Paul sekarang. Kota di 
bukit ini dapat mengawasi muara Sungai Melaka yang ter- 
lindung dari angin kencang dan kapal-kapal boleh berlabuh 
dengan selamat di situ. Ia juga terletak di hujung sebelah 
barat jalan perniagaan yang melintas Semenanjung melalui 
Sungai Muar, Sungai Pahang dan Jalan Penarikan. Sungguh- 
pun Melaka bukan di bahagian tergenting sekali di Selat 
Melaka tetapi ia terletak di tempat yang selamat bagi 
pelabuhan. Bahagian tergenting terletak di Kelang tetapi di 
sini dipenuhi oleh paya bakau dan banyak batu karang serta 
pasir. 

Parameswara telah menjalankan polisi menarik pedagang- 
pedagang ke Melaka seperti yang dibuat oleh Stamford 
Raffles 400 tahun kemudiannya di Singapura, iaitu dengan 
mengadakan sistem pentadbiran yang baik. Sejarah Melayu 
(cerita kesebelas) mengisahkan bahawa raja-raja Melaka 
memerintah dengan adil dan saksama. la juga mengadakan 
gudang-gudang di bawah tanah untuk kegunaan pedagang- 
pedagang (demikian kata Meilink Roelofsz). 

Melaka bernasib baik semasa Parameswara kerana pusat- 
pusat perniagaan yang lain di Selat Melaka telah mundur. 
Pasai dialahkan oleh Majapahit pada T.M. 1365, dan dialah. 
kan pula oleh negeri Nakur (dalam dacrah Aceh sekarang) 
kira-kira T.M. 1412. Palembang telah lama hilang keagungan- 
nya, manakala Singapura telah dihancurkan oleh Majapahit 
pada T.M. 1360 atau 1377. Majapahit sendiri pula kucar-kacir 
kerana rebutan kuasa pada kira-kira T.M. 1401. 

Sebagai bandingan, majunya Singapura di bawah Raffles 
T.M. 1819 disebabkan Kompeni Belanda mengenakan cukai 
yang tinggi di Melaka dan Betawi. Pulau Riau yang maju di 
bawah Raja Haji telah menjadi mundur di bawah Residen 
Belanda, manakala pelabuhan-pelabuhan di Sumatera kucar. 
kacir kerana ketidakstabilan politik. Pulau Pinang pula ter 
letak terlalu jauh ke Utara dan kedudukannya itu tidak qi 
tengah-tengah Kepulauan Melayu. Oleh kerana kedudukan 
dan pentadbiran yang baik itu kedua-dua Melaka dan 
Singapura kemudiannya telah dapat menarik pedagang- 

pedagang dari sekitar Kepulauan Melayu, India, Arab dan 
Cina. Di sinilah letaknya keagungan Parameswara, seperti juga 
Raffles kemudiannya. Parameswara mengetahui akan 
kemungkinan-kemungkinan Melaka sebagai pusat perniagaan 
dan baginda menggunakannya dengan berjaya sekali. 

Tidaklah benar seperti kata setengah-setengah ahli sejarah 
Barat bahawa Parameswara memaksa kapal-kapal perniagaan 
supaya singgah di Melaka. Sebaliknya orang-orang Belanda 
yang berbuat demikian di Melaka kemudiannya, tetapi ia 
tidak maju. Mengapakah pula Parameswara telah berjaya ber- 
buat demikian? Ini adalah semata-mata tuduhan yang ber 
dasarkan prasangka bahawa orang-orang Melayu tidak De 
memerintah. 

Parameswara memulakan pentadbiran yang baik dan 
menjalankan empat langkah untuk menggalakkan perniagaan 
di Melaka: 

Pertamanya, mengadakan sistem pentadbiran yang adil 
dengan melantik 4 orang menteri. Baginda telah menyiasat 
dan membicarakan orang di balai penghadapan, dan mengada- 
kan 40 orang bentara yang berdiri di ketapakan balai untuk 
menjalankan titah raja. 

Kedua, mengadakan kemudahan kepada saudagar- 
saudagar seperti membina jambatan menyeberang Sungai 
Melaka yang berhampiran dengan istananya. Di atas jambatan 
ini baginda membina 20 buah kedai untuk saudagar-saudagar 
berjual beli semua jenis barang. Baginda juga membina 
gudang-gudang untuk simpanan wang dan barang-barang 
dagangan, yang dikelilingi oleh satu pagar kayu yang kuat dan 
terletak di tengah-tengah kota. 

Ketiga, mengenakan cukai yang sederhana dan menetap- 
kan sukatan-sukatan yang adil. 

Keempat, menjamin keamanan dan keselamatan dalam 
bandar Melaka yang dikelilingi oleh sebuah kota kayu yang 
mempunyai empat pintu gerbang. Tiap-tiap pintu gerbang ter- 
dapat menara di mana ada penjaga dan gong. Pada waktu 
malam ada pengawal-pengawal yang membawa loceng dan api 
damar meronda di dalam kota itu. Ini menjamin keselamatan 
rakyat dan saudagar-saudagar. Maklumat-maklumat tentang 
ini telah didapati dari catitan orang Cina dahulu. 

Bila dasar di atas diubah oleh Sultan Mahmud kira-kira 70 
tahun kemudiannya, saudagar-saudagar mula merasa tidak 
puas hati dan sehingga ada yang menyokong Portugis, 
menyerang Melaka dalam T.M. 1511. . 

Parameswara juga seorang ahli politik yang bijaksana. Ini 

tentulah dari hasil pengalamannya di Majapahit, Palembang 
dan Singapura dahulu. Baginda menjalankan dasar - 
imbangan kuasa (balance of power) seperti yang dijalankan 
oleh Kerajaan Inggeris di Eropah pada K.M. XV1I. 

Kerana menyedari Melaka masih lemah, sehingga T.M. 
1403, Parameswara mengakui takluk kepada Siam den, 
membayar ufti sebanyak 40 tahil emas tiap-tiap tahun. 
Dengan datangnya utusan Cina bernama Yin Cing pada T.M. 
1403, Parameswara cepat menyedari bahawa inilah peluang- 
nya untuk melepaskan Melaka dari belenggu Siam. Baginda 
sedar, dengan mengakui bernaung di bawah Kerajaan Cina 
Melaka mendapat empat faedah. Pertamanya, perniagaan 
orang-orang Cina akan didapat oleh Melaka kerana kapal 
Cina tentu akan singgah di situ tiap-tiap tahun. 

Keduanya, hadiah-hadiah yang diterima oleh Raja Melaka 
dari Raja Cina lebih besar daripada ufti yang perlu dibayar 
kepada raja itu. 

Ketiganya, kerana negeri Cina jauh dari Melaka 
penguasaan politik Cina sebenarnya ke atas Kerajaan Melaka 
tidak berapa ada. 

Keempatnya, Melaka boleh menggunakan kuasa Kerajaan 
Cina untuk melepaskan diri dari kuasa Siam dan kemudian- 
nya bolehlah ia meluaskan kekuasaannya. 

Semua fikiran Parameswara ini menjadi kenyataan, 
Utusan Kerajaan Cina selepas itu telah memberi amaran 
kepada Siam supaya jangan mengganggu Melaka lagi. 
Demikianlah Parameswara memainkan dasar perimbangan 
kuasa, iaitu menggunakan kuasa Cina melawan Siam den, 
memberi faedah kepada Melaka. Ini serupalah seperti ag, 
yang dibuat oleh Perdana Menteri Inggeris, Winston Churchill 
pada T.M. 1940-1945 yang menggunakan kuasa Amerika 
Syarikat melawan Jerman. Keagungan Parameswara dari sepi 
ini nampak jelas. -Z 

Baginda telah juga melawat negeri lina dengan 540 oran, 
pengikutnya pada T.M. 1411, 1414 dan 1419. Dasarnya ini 
diteruskan oleh Raja-raja Melaka kemudiannya sehin. a ia 
cukup kuat menentang Siam dan tidak lagi memerlukan 
naungan Cina. 

Mengikut catitan Portugis, Parameswara telah memeluk 
ugama Islam pada T.M. 1414 setelah berkahwin den. 
putri Islam dari Pasai. Baginda telah menggalakkan San 
kembangan ugama Islan: di Melaka. Sejarah Melayu mencari. 
kan bahawa setelah masuk Islam, baginda telah menyuruh 
semua lapisan rakyat di Melaka memeluk ugama tersebut. 

Catitan Cina pula menerangkan bahawa semasa Para- 
meswara balik dari Negeri Cina dalam T.M. 1411, baginda 
telah membawa balik beberapa orang ahli pertukangan Cina 
berugama Islam yang turut membangunkan masjid-masjid di 
Melaka. Inilah sebubnya kita dapati bangunan-bangunan 
masjid di Melaka yang tua masih menurut bentuk bangunan 
Cina, terutama sekali, menaranya yang serupa dengan bentuk 
Pagoda Cina. Catitan Cina juga menerangkan bahawa Para- 
meswara dan orang-orangnya mengikut hukum-hukum Islam 
serta taat puasa dan sembahyang. Menurut Profesor Paul 
Wheetley, “Tidak syak lagi bahawa Parameswara ialah 
seorang pemerintah yang cekap dan ahli politik yang licin.” 


10. Tun Perak (1448—1498) 

Negarawan Melayu yang teragung di Melaka 

Tun Perak ialah seorang agung yang memenuhi jawatan 
agung sebagai Bendahara Paduka Raja. Beliau telah ber- 
khidmat dengan cemerlangnya selama kira-kira 50 tahun di 
bawah 4 orang Sultan Melaka mulai dari Sultan Muzaffar 
Syah (1446-1459), Sultan Mansur Syah (1459—1477), 
Sultan Alaudin Riayat Syah (1477 —1488) dan hingga kepada 
awal pemerintahan Sultan Melaka terakhir, Sultan Mahmud 
Syah (1488-1511). Di bawah pimpinannyalah, Kerajaan 
Melaka telah mencapai zaman keemasannya. 

Tun Perak memang berasal dari keturunan keluarga 
pemimpin. Bakat serta tradisi memimpin mungkin telah di- 
Wwarisinya dari ayah dan datuknya yang juga menjadi 
Bendahara. Setelah ayahnya, Bendahara Sriwa Raja 
meninggal dunia, jawatan itu telah diberi oleh Sultan 
Muzaffar Syah kepada Tun Ali atau Seri Nara Diraja kerana 
beliau adalah bapa saudara Sultan sebelah ibu. Beliau juga 
yang telah mengetuai coup d'etat yang meletakkan Sultan 
Muzaffar Syah di atas takhta pada T.M. 1446. 

Tun Perak telah pergi ke Kelang dan tinggal serta ber- 
kahwin di situ. Di Kelang, bakatnya sebagai pemimpin telah 
kelihatan. Bila penghulu di situ diusir oleh orang-orangnya, 
mereka telah memohon kepada Sultan Muzaffar Syah supaya 
Tun Perak dijadikan penghulu yang baru. Ini telah dikabul- 
kan oleh Sultan dan beliau pun memerintah Kelang dengan 
baiknya. Beliau boleh memimpin orang kerana mengetahui 
saikoloji manusia dan bagaimana mendorong mereka supaya 
bertindak untuk mencapai tujuan-tujuan yang telah di- 
rancangnya. Ini jelas kelihatan dari tindakannya semasa Siam 
menyerang Melaka pada kira-kira T.M. 1446. 

Pada masa itu Sultan Muzaffar Syah telah mengumpulkan 
orang-orang dari semua jajahan Melaka di Kota Melaka 
untuk menentang serangan Siam yang datang mengikut jalan 
darat melalui Sungai Pahang dan Sungai Muar. Penghulu- 
penghulu yang lain hanya membawa perajurit-perajurit saja. 
Tetapi Tun Perak membawa sama anak isteri perajuritnya 
dari Kelang. Bila ditanya mengapa beliau berbuat demikian, 
dengan jitu Tun Perak menjawab bahawa perajuritnya akan 
lebih kuat berjuang untuk mempertahankan anak isteri 
mereka daripada mempertahankan raja saja. Kebolehan 
mengetahui saikoloji manusia inilah sebagai anak kunci 
memimpin manusia dan Tun Perak telah mendapatnya. 

Bila Sultan mendengar jawaban Tun Perak itu, baginda 
sedar bahawa kebolehannya itu akan terbiar dan merugikan 
negara kalau Tun Perak terus bertugas di Kelang. Mungkin 
Sultan sedar akan satu pepatah Cina “Naga tidaklah patut 
tinggal di dalam kolam.” Kelang adalah kolam kepada 
kebolehan Tun Perak. Setelah serangan Siam dapat dikalah- 
kan ketua daerah lain disuruh Sultan kembali ke tempat 
masing-masing kecuali Tun Perak. Beliau dijadikan Bentara 
supaya bertugas di ibu kota Melaka. 

Satu lagi sifat pemimpin yang ada padanya ialah 
kebolehannya menggunakan keadaan kelilingnya, walaupun 
keadaan itu berbahaya. Ini disebabkan beliau memahami 
benar apa yang dibuatnya dan disokong pula oleh ketang- 
kasan berfikir serta kepetahan bercakap. Misalnya seorang 
dari Kelang telah mengadu kepada Sultan bahawa Tun Perak 
semasa menjadi penghulu di Kelang telah menganiayanya. Di 
sini Sultan Muzaffar memperlihatkan sifatnya sebagai 
pemimpin yang besar juga. Baginda tidak terus menghukum 
sebaliknya baginda menyelidik dahulu. Tun Perak telah disoal 
tentang aduan orang itu. Beliau menjawab bahawa seoran, 
penghulu yang telah diberi tanggungjawab memerintah 
sesuatu daerah mestilah diberi kuasa menjalankan tugas yan 
difikirnya sesuai untuk daerah itu dan pemerintah di ibu kod 
yang jauh dari daerah mestilah menyokong tindakan kuasa- 
nya. Kalau tidak bersetuju dengan tindakan penghulu, beliau 
mesti diberhentikan dahulu dan kemudian barulah dihukum 
Jawaban ini jelas menunjukkan Tun Perak sedar akan san, 
prinsip pentadbiran, iaitu memberi kuasa (delegation of 
power) selaras dengan tanggungjawab. Dengan cara ini 
pentadbiran akan berjalan dengan licinnya kerana kuasa 
penghulu tidak dilemahkan oleh gangguan kuasa dari ibu k ora 
yang kerap kali terpengaruh oleh fitnah, hasutan dan rasuah. 

Jawaban itu sungguh menyukakan hati Sultan Muzaffar 
dan sebagai pemimpin besar baginda mengetahui di mana 
bakat pemimpin itu berada. Inilah satu sifat yang perlu ada 
pada pemimpin tertinggi — boleh menilai dan memilih 
penolong yang cekap. 

Sultan telah melantik Tun Perak ke jawatan yang lebih 
besar, iaitu sebagai Perdana Menteri dan bergelar Paduka 
Raja. Jawatan ini bawah sedikit dari jawatan Bendahara yang 
masa itu dipegang oleh Seri Nara Diraja. 

Baik dalam politik mahupun dalam peperangan, Tun 
Perak ialah seorang ahli strateji yang bijak. Inilah salah satu 
sebab mengapa beliau selalu mendapat kejayaan dalam apa- 
apa tindakannya. Inilah juga kunci kejayaan kebanyakan 
pemimpin-pemimpin masyhur dalam sejarah seperti Iskandar 
Zulkarnain, Julius Ceaser, Khalifah Al-Mansur, Bismark dan 
sebagainya. 

Ahli strateji sentiasa merancang dahulu akan tindak- 
tanduknya sctelah mengetahui semua perkara-perkara yang 
akan mempengaruhi tujuan yang hendak dicapainya. Kerana 
rancangan itu, ia boleh membuat lawan-lawannya bertindak 
mengikut arah yang dikehendakinya. Ini dapat dilaksanakan 
kerana ia tahu akan tempat-tempat stratejis atau tempat- 
tempat terpenting dalam sesuatu masaalah itu. Dengan cara 
ini 1a tidak menghabiskan tenaga membuat perkara-perkara 
yang tidak berkesan kepada tujuan yang hendak dicapai. 

Sungguhpun mengikut Sejarah Melayu kenaikan Tun 
Perak dari orang biasa di Kelang kepada jawatan Paduka Raja 
tidaklah nampak seperti tel dirancang olehnya, tetapi 
membaca apa yang tersirat di situ meyakinkan kita bahawa 
beliau telah mula menjalankan stratejinya untuk mendapat 
kuasa. 

Tidak berapa lama Tun Perak tinggal di Kelang, 
penduduk-penduduk di situ telah menolak penghulunya. 
Besar kemungkinannya, Tun Perak yang mempengaruhi 
mereka berbuat demikian kerana jarang terjadi orang-orang 
kampung Melayu menolak penghulunya. Dan orang yang 
dipinta sebagai gantinya ialah Tun Perak sendiri. 

Kenaikannya kepada jawatan Bendahara dan mengekal- 
kan kuasanya jelas kelihatan telah dirancang terlebih dahulu. 
Ada tiga perkara yang mempengaruhi kuasanya di Melaka: 

Pertama, sokongan orang-orang Melayu tempatan, kerana 
bilangan mereka yang besar dan merupakan sumber tenaga 
perajurit. 

Kedua, sokongan orang-orang Melayu kacukan dan orang- 

orang Islam lainnya yang sungguhpun kurang bilangannya 
tetapi penting kerana kekayaan dan mereka juga yang 
menguasai perdagangan di Melaka. . 

Ketiga, sokongan Sultan yang memerintah, 

Nampaknya untuk mendapat kuasa, Tun Perak telah 
menjalankan rancangan seperti berikut: 

Pertamanya beliau telah mendapatkan sokongan orang- 
orang Melayu tempatan. Setelah itu beliau menggunakannya 
untuk menggoncang kedudukan Seri Nara Diraja. Kemudian 
Bendahara itu telah dibujuk untuk dikahwinkan dengan adik- 
nya sendiri. Langkah ini membuat orang-orang Melayu 
kacukan dan orang-orang Islam lainnya menyokong Tun 
Perak. 

Setelah dua sumber kekuasaan ini diperolehi, Tun Perak 
pun mengekalkan kuasanya dengan mengikat sokongan 
Sultan melalui perkahwinan dengan keluarganya. Tujuan 
utamanya ialah hendak menghilangkan kuasa Seri Nara Diraja 
yang menjadi Bendahara itu. Beliau telah mendapat sokongan 
dari sebahagian orang-orang Melaka dan bolehlah dikatakan 
bahawa orang yang ditarik ke pihaknya ialah bangsawan- 
bangsawan Melayu tempatan. Merekalah yang telah hilang 
kuasa dengan naiknya Seri Nara Diraja yang berasal dari 
keturunan India itu. 

Tun Perak menyuruh orang-orangnya membuat kacau di 
kampung Seri Nara Diraja beberapa kali dan ini menimbulkan 
krisis di Melaka. Hal ini diketahui oleh Sultan Muzaffar Syah, 
Tun Perak berbuat demikian kerana pada fikirannya den 
adanya sokongan yang ramai kepadanya, bila ada perbalahan 
di antaranya dengan Seri Nara Diraja nanti, Sultan tentulah 
terpaksa menyokong pihak yang lebih ramai. Ketika itu Seri 
Nara Diraja juga telah tua. 

Sultan sedar untuk mengelakkan huru-hara di Melaka 
kerana perbalahan antara dua orang pembesarnya itu baginda 
perlu mencari jalan supaya Seri Nara Diraja mahu meng- 
undurkan diri dari menjadi Bendahara. Samada jalan yang 
dibuat oleh Sultan itu adalah rancangan Tun Perak sendiri 
ataupun difikirkan oleh Sultan tidaklah dapat dipastikan. 
Tetapi kerana adik Tun Perak yang terlibat, iaitu Tun Kudu 
dan memandang kepada tindakannya yang men; nakan 
keluarganya untuk memperkemas kuasanya, rasanya tindakan 
Sultan itu adalah hasil rancangan Tun Perak sendiri. 

Seri Nara pun bijak juga dan beliau tahu bila keadaan 
tidak lagi di sebelah pihaknya. Kekuatannya hanya ber- 
gantung kepada sokongan Sultan Muzaffar yang ditolongnya 

mengambil kuasa di Melaka pada T.M. 1446 dan sokongan 
dari orang-orang Islam bukan Melayu yang lain. 'Fetapi 
setelah Tun Perak menjalankan rancangannya, beliau sedar 
sekongan Sultan telah lemah kepadanya dan bilangan orang- 
orang Melayu yang menyokongnya jauh lebih kecil dari 
orang-orang Melayu tempatan yang menyokong Tun Perak. 
Kerana tiada jalan lain lagi, beliau pun bertindak supaya tidak 
hilang kuasanya langsung, dan bersetuju melepaskan jawatan 
Bendahara. Beliau menyokong Tun Perak mengambilalih 
jawatan itu. Pada T.M. 1448 Tun Perak dilantik menjadi 
Bendahara bergelar Bendahara Paduka Raja. Sebagai apahaya 
Seri Nara Diraja dijadikan Penghulu Bendahari dan dibenar- 
kan berkahwin dengan Tun Kudu yang cantik, adik Tun 
Perak dan isteri Sultan Muzaffar sendiri. Sultan menceraikan 
Tun Kudu supaya boleh berkahwin dengan Seri Nara Diraja 
itu. Ini telah menyelesaikan krisis politik di Melaka. 

Demikianlah dengan satu tindakan, Tun Perak telah 
mendapat kuasa di Melaka dan menjadikan orang yang di- 
tentangnya sebagai sahabat dengan menggunakan hubungan 
keluarganya. Kerana tindakan di atas juga, golongan yang 
menyokong Seri Nara Diraja pun menyokong Tun Perak. Ini 
bermakna semua golongan di Melaka sekarang tclah 
menyokongnya dan dua sumber kekuasaan sudah berada di 
dalam tangannya. 

Untuk mengekalkan kuasanya, beliau hanya perlu men- 
dapat sokongan dari Sultan. Ini dapat dijaminnya melalui 
rancangan perkahwinan Sultan dan putra-putranya dengan 
ahli-ahli keluarganya. 

Sungguhpun adiknya, Tun Kudu telah diceraikan oleh 
Sultan Muzaffar, seorang dari keluarganya, anak Bendahara 
Seri Amar Diraja telah berkahwin dengan Sultan itu dan anak 
dari perkahwinan ini bernama Raja Abdullah yang kemudian- 
nya menjadi Sultan bergelar Sultan Mansur Syah pada T.M. 
1459. 

Dasar Tun Perak ini jelas kelihatan masa menggantikan 
Sultan Mansur pada T.M. 1477. Sungguhpun Sultan Mansur 
hendak menjadikan Raja Muhammad, anaknya dengan Putri 
Wanang Seri (anak Raja Pahang) sebagai gantinya, Tun Perak 
telah berjaya mengenepikannya dengan menggunakan 
peristiwa raja tersebut membunuh anaknya Tun Besar, kerana 
permainan sepakraga. 

Raja Muhammad telah dihantar ke Pahang sebagai Sultan 
di situ. Raden Kelang, anak Sultan Mansur dengan Raden 
Galuh Cendera Kirana yang kemudiannya hendak dijadikan 

ganti, telah mati kerana diamuk orang di Kampung Keling. 
Anak Sultan Mansur dengan Putri Hang Li Po (anak Raja 
Cina) bemama Paduka Seri Cina dirajakan oleh Sultan 
Mansur di Jeram. 

Sungguhpun ada lagi Raja Ahmad (anak Sultan Mansur 
dengan utri Wanang Seri), tetapi anak Sultan Mansur 
dengan saudara Tun Perak yang bernama Raja Hussain telah 
dijadikan Sultan sebagai Sultan Alaudin Riayat Syah. Begitu 
juga dengan pengganti Sultan Alauddin — Raja Menawar 
(anaknya dengan seorang putri raja) telah dihantar ke 
Kampar untuk dijadikan raja di sana. Manakala anaknya 
dengan Tun Senaja (anak saudara Tun Perak) menjadi Sultan 
di Melaka sebagai Sultan Mahmud. 

Pada satu masa Sultan Mahmud gering dan hendak di- 
bunuh oleh nindanya yang lebih sayangkan Raja Menawar. 
Bendahara dan Laksamana telah memelihara Sultan Mahmud 
sehingga rancangan itu gagal. Inilah satu tindakan Tun Perak 
yang buruk kesannya kemudian kepada Melaka kerana Sultan 
Mahmud ialah Sultan yang lemah peribadinya, zalim 
melemahkan Melaka dan menyebabkan Melaka kalah di 
tangan Portugis pada T.M. 1511. Raja Menawar mungkin 
dapat menjadi raja yang lebih baik dari Sultan Mahmud. 

Kerana dasar yang di atas, Tun Perak telah kekal sebagai 
Bendahara Paduka Raja selama kira-kira 50 tahun sungguh- 
pun empat orang Sultan telah menduduki takhta Kerajaan 
Melaka. 

Sebagai pemimpin yang berkalibar besar, Tun Perak tahu 
menilai kebolehan orang dan menempatkan mereka ke 
jawatan yang sesuai dengannya. Beliau berjiwa besar dan 
kurang pilih kasih dalam memilih pegawai-pegawai sungguh- 
pun keluarganya yang berkebolehan banyak juga dipilihnya. 
Misalnya, anaknya Tun Telanai, seorang pahlawan disuruh 
mengepalai utusan ke Siam dan kemudian ke Cina, tetapi 
beliau diiringi oleh Menteri Jana Putra scorang diplomat San, 
berpengalaman. Mereka telah menjalankan tanggungjawab nya 
dengan baik. 

Tun Parapatih Putih adik Tun Perak yang mengetuai 
utusan pertama ke Cina juga telah menjalankan tugasnya 
dengan cemerlang. Di samping itu Tun Perak tidak keberatan 
menjadikan Seri Bija Diraja sebagai pemerintah Pahan, 
sungguhpun beliau bukan dari keluarganya kerana belian 
adalah scorang pahlawan besar dan perlu untuk mentadbirkan 
negeri yang baru ditawan itu. 

Tun Perak juga yang menaikkan nama Hang Tuah dan 

rakan-rakannya sehingga menjadi pahlawan kerana beliau 
mengetahui kehandalan mereka masing-masing. Oleh sebab 
dasar pemilihan pegawai-pegawai berlandaskan kebolehan ini, 
pentadbiran Kerajaan Melaka telah menjadi kuat dan bersatu 
padu, 

Winstedt menggelar 'Tun Perak sebagai “Perancang dasar 
imperialis Melaka di Malaya dan Sumatera bagi lebih dari tiga 
pemerintahan.”” 

Dalam meluaskan daerah Kerajaan Melaka, kebolehan 
Tun Perak sebagai seorang ahli stratcji juga kelihatan. Setelah 
mengalahkan serangan Siam ke atas Melaka kali kedua, beliau 
telah menakluki negeri-negeri yang sanggup ditakluk oleh 
kekuatan yang ada padanya seperti Pahang, Terengganu dan 
Patani di Malaya dan Kampar serta Indragiri di Sumatera. 

Sejarah Melayu menyatakan bahawa rakyat Melaka pada 
saman Sultan Mahmud kemudiannya ialah hanya satu laksa 
dan yang pergi menyerang Pasai bersama Tun Perak pada 
zaman Sultan Mansur ialah 20,000 orang saja, manakala 
rakyat Pasai ialah 120,000 orang. Beliau tidak mahu meng- 
habiskan tenaga Melaka melawan negeri-negeri yang kuat. 
Inilah sebabnya Pasai di Sumatera dilepaskan walaupun ia 
dapat dikalahkan oleh angkatan perang Melaka dengan ber- 
susah payah dan hampir-hampir mengalami kekalahan. 

Kebijaksanaan Tun Perak tentang ini dibuktikan oleh 
sejarah kemudiannya di mana Portugis sendiri pun tidak 
dapat menakluki Pasai. Begitu juga bahagian Sumatera 
Selatan yang dipengaruhi oleh Jawa dan bahagian pen- 
dalaman Sumatera yang diduduki oleh orang-orang Minang- 
kabau tidak diusik olehnya. Kemudian beliau mencari per- 
damaian dengan Siam dan meneruskan persahabatan dengan 
Negeri Cina dan Jawa pula. 

Dalam mengalahkan serangan Siam di Melaka, Tun Perak 
telah berjaya kerana menggunakan strateji juga. Beliau telah 
menyuruh Tun Umar, anak Seri Bija Diraja, yang terlalu 
berani dan gila-gila bahasa untuk menyuluh armada Siam. 
Tun Umar dapat menyerang dengan mengejut ke atas dua tiga 
buah perahu Siam dan ditenggelamkannya. Tindakan ini telah 
menggemparkan armada Siam. Kegemparan itu telah diguna- 
kan oleh Tun Perak dengan bijak. Beliau telah menyuruh 
orangramai supaya semua pohon kayu bakau, nyirih dan 
tumu api-api ditambat dengan puntung api. Ini telah disangka 
oleh orang-orang Siam yang belum habis kegemparan tadi 
sebagai bilangan perahu-perahu Melaka dan mereka tidak 
sanggup melawan kelengkapan yang sebanyak itu. Mereka 

pun berundur ke Siam, dan Melaka menang tanpa per- 
lawanan. 


Setelah armada Siam undur, Tun Perak pun menjalankan 
dasar penaklukannya. Sejarah Melayu menyatakan beliau 
menakluki Pahang dengan 200 buah kelengkapan. Beliau juga 
berjaya menakluki Pasai, tetapi dilepaskan kemudiannya dan 
negara itu merdeka semula. 

Tome Pires, ahli sejarah Portugis yang ada di Melaka 
setelah Melaka jatuh pada T.M. 1511, menyatakan bahawa 
angkatan perang yang dihantar oleh Tun Perak telah berjaya 
menakluki Pahang, Terengganu, Petani, Kampar dan 
Indragiri. 

Sejarah Melayu menyatakan Kampar telah ditakluk oleh 
armada yang dipimpin oleh Sri Nara Diraja (adik ipar Tun 
PAN dan Siak ditakluk oleh Sri Udani (anak saudara Tun 
Perak) dengan 60 kelengkapan. Tun Perak sendiri mengepalai 
armada yang akan menyerang negeri-negeri besar seperti 
Pahang dan Pasai, tetapi menyuruh orang lain bila negeri- 
negeri yang hendak diserang itu kecil seperti Siak dan 
Kampar. 

Pengetahuan Tun Perak tentang saikoloji manusia dan 
keberaniannya jelas kelihatan dalam serangannya ke atas 
Pasai. Dalam serangan ini semua pahlawan-pahlawan besar 
Melaka seperti Sri Bija Diraja dan Laksamana Hang Tuah juga 
turut sama, tetapi kerana orang dari Melaka hanya berjumlah 
20,000 manakala orang Pasai berjumlah 120,000, sebanyak 
cmpat atau lima kali serangan Melaka dapat ditewaskan oleh 
orang-orang Pasai. Orang-orang Melaka tclah tawar hati 
hinggakan Laksamana Hang Tuah dan Sri Bija Diraja pun 
mengajak pulang ke Melaka. Tetapi Tun Mat anak Tun Perak 
telah mencadangkan supaya satu serangan lagi dicuba. 

Tun Perak telah bersetuju dan untuk menaikkan 
semangat orangnya beliau telah menyuruh semua orang dari 
semua lapisan tentera makan di atas daun belaka. Tindakan 
yang menunjukkan persamaan ini membuat mereka naik 
semangat. Dalam sejarah di negeri-negeri lain pun, jeneral 
yang selalu mendapat sanjungan tenteranya dan mendapat 
khidmat terbaik dari mereka ialah jeneral yang menunjukkan 
sifat mengambil berat tentang tenteranya dan sama-sama 
mengalami kesusahan. Serangan Melaka kali ini juga 
hampir-hampir tidak berjaya. Oranyg-orang Melaka telah lari 
tetapi Bendahara dengan bcrani tetap bertahan dan dapat 
menarik balik orang-orangnya supaya menyerang balas dan 

akhirnya dapat juga mereka mengalahkan dan menakluki 
Pasai. 

Kebijaksanaan dan kebesaran jiwa Tun Perak ju, 
kelihatan dari peristiwa selepas perang Pasai ini bila ia di- 
fitnahkan oleh Hang Tuah. Sultan Mansur murka kepada Tun 
Perak kerana tidak mahu menolong Raja Pasai merampas 
semula negerinya sungguhpun baginda mungkir janji Bn 
tidak hendak takluk kepada Melaka. 

Laksamana Hang Tuah sungguhpun seorang pahlawan 
besar tetapi kurang berprinsip orangnya. Cerita beliau mem- 
bunuh kawannya Hang Jebat atau Hang Kasturi* kerana 
hendak mengambil muka kepada Sultan telah termasyhur. 
Dari peristiwa perang Pasai, beliau juga hendak mengambil 
muka kepada Sultan. 

Sungguhpun Pasai dapat dikalahkan, perang ini merupa- 
kan kegagalan kepada Melaka kerana tentcra mereka banyak 
yang mati, tetapi Pasai tidak mahu takluk juga ke Melaka. 
Kerana Hang Tuah hendak mengelakkan namanya dari 
terlibat sama dalam kegagalan perang Pasai itu beliau telah 
mengadu pada Sultan bahawa Tun Peraklah yang bersalah 
dan menyebabkan kegagalan itu. 

Dengan bijak dan menunjukkan besar jiwanya, Tun Perak 
menangkis hasutan Hang Tuah ini dengan memuji tindakan 
Hang Tuah di Pasai kepada Sultan. Tindakan Tun Perak ini 
telah membuat Sultan dan rakyat memandang tinggi kepada 
nya dan menunjukkan betapa rendahnya budi Hang Tuah. Di 
sini kelihatan lagi stratejinya. Kerana tindakan di atas, Hang 
Tuah terpaksa menyembah dan meniarap di kakinya meminta 
ampun dan barulah beliau menuntut bela sedikit. Setelah 
tujuh kali Hang Tuah meminta maaf dan diketahui oleh 
semua orang barulah ia dimaafkannya. 

Mengenai Siam pula Tun Perak telah menjalankan dasar 
perdamaian kerana beliau sedar bahawa Melaka tidak sanggu 
berperang berterusan dengannya oleh sebab Siam adalah 
sebuah negeri yang besar. Beliau menghantar utusan meminta 
perdamaian atas dasar sama taraf dan bukan Melaka 
menyembah ke Siam. Anaknya Tun Telani dan Menteri Jana 
Putra telah menjadi utusan itu. Mereka berjaya mendapat- 
kan persahabatan dengan Siam dan dasar ini berjaya sehin, 
Tun Perak meninggal dunia. Setelah Bendahara Seri Maha 
Tun Mutahir yang menggantikannya barulah Siam sekali Pn - 
melanggar jajahan Melaka. Dasar Parameswara yang berbaik- 


*Menurut Sejarah Melayu 

baik dengan Cina pun diteruskan oleh Tun Perak. 

Kebijakannya sebagai negarawan juga kelihatan bila Tun 
Perak menyclesaikan peristiwa pembunuhan Telani 
Terengganu (wakil Sultan Pahang di Terengganu). Satu masa 
beliau mengadap Sultan Melaka tanpa memberitahu Sultan 
Pahang. Sultan Muhammad Syah, telah murka dan menyuruh 
Sri Akar Raja membunuhnya dan baginda juga menyatakan 
cadangannya hendak menyerang Melaka. Berita ini sampai ke 
Melaka. Sultan Alaudin sangat murka dan hendak menyerang 
Pahang serta membinasakan negeri itu. Tetapi, Tun Perak 
telah menasihatkan Sultan Alaudin supaya jangan bertindak 
begitu. Sebaliknya beliau menghantar Laksamana Hang Tuah 
untuk membunuh seorang keluarga Sri Akar Raja sebagai 
balasan membunuh Telani Terengganu itu. 

Dengan terbunuhnya seorang keluarga Sri Akar Raja yang 
tidak berapa penting dan orang yang membunuh itu di- 
lindung oleh Laksamana, Sultan Pahang tidaklah hendak 
menyerang Laksamana yang diketahui handai itu. Dengan 
cara di atas balasan telah didapati sementara Sultan Pahang 
ditundukkannya. Hanya satu nyawa saja yang hilang meng- 
ikut cara Bendahara itu, walhal beribu-ribu orang akan mati 
kalau cara Sultan Alaudin dijalankan. 

Tun Perak sangat berhati-hati dalam semua tindakannya. 
Inilah satu rahsia kejayaannya. Sungguhpun kuasa ada di 
tangannya, tetapi beliau berjaga-jaga dari tindakan yang boleh 
menimbulkan fitnah atau syak wasangka dari Sultan bahawa 
beliau hendak merampas kuasa atau mengatasi kuasa Sultan. 

Misalnya, Tun Perak tidak mahu berjalan atau mengguna- 
kan usungan yang diberi oleh Sultan untuk berlagak ke hulu 
ke hilir. Laksamana kurang bijak dan berhati-hati dalam 
tindakannya, itulah sebabnya beliau pernah disuruh bunuh 
oleh Sultan. Begitu juga Bendahara Sri Maharaja (Tun 
Mutahir) yang dibunuh Sultan kerana beliau kelihatan seperti 
hendak mengenepikan Sultan dan tidak menghiraukannya. 

Pada masa hampir menemui ajal, Tun Perak telah mem- 
beri wasiat yang menunjukkan beliau dapat menyelami jiwa 
orang. Kepada Tun Mutahir, yang kemudiannya menjadi 
Bendahara Seri Maharaja yang nampaknya bercita-cita besar 
telah diingatkan supaya jangan terlalu gila kuasa dan 
memikirkan yang ia adalah bapa saudara Sultan. Kalau ini 
dilakukan, ia akan mati dibunuh. Ini memang terjadi 
kemudiannya kerana Tun Mutahir tidak mengikut wasiat itu. 
Anak cucunya yang lain, lain pula nasihat yang diberikan. 
Anaknya yang tua, Tun Zainal Abidin dan cucunya Tun 

Puah, disuruhnya tinggal jauh dari Sultan kerana beliau tahu 
Sultan Mahmud adalah Sultan yang bengis yang akan mem- 
bahayakan mereka. 

Kepada Sultan Mahmud pula, belian menasihatkan 
supaya jangan mendengar fitnah orang dan mengikut hawa 
nafsu kerana beliau sedar inilah kelemahan Sultan itu yang 
kemudian membawa kucar-kacir pentadbiran dalam negeri 
dan kejatuhan Melaka ke tangan Portugis T.M. 1511. 


11. Laksamana Hang Nadim (1521? — 1570?) 

Hero di tiga puluh dua medan pertempuran 

Sungguhpun Laksamana Hang Tuah lebih dikenal oleh 
masyarakat Melayu kerana luasnya tersebar buku Hikayat 
Hang Tuah, tetapi panglima Me! u vang lebih besar ialah 
menantunya Laksamana Hang Nadim. Hang Tuah hanya 
merupakan seorang panglima bentuk Melayu yang berani 
tangkas, pandai bermain senjata dan selalu menang dari 
lawan-lawannya. Walaupun beliau pandai bermain senjata 
tetapi tidak mengetahui strateji. Oleh itu ia mungkin kalah 
jika berlawan dengan panglima-panglima dari Barat, misalnya 
Portugis secara berhadapan. - 

Di sinilah letaknya kebesaran Hang Nadim sebagai 
panglima kerana ia mengetahui stratcji sehinggakan lawan- 
lawannya, panglima-panglima Portugis di Melaka, mengakui 
kebolehannya sebagai lawan mereka. j 

Sejarah Melayu (cerita ke 34) mengisahkan bahawa Hang 
Nadim sangat masyhur kerana “Berperang bertembakan 
darah” sebanyak tiga puluh dua kali. Dr. D.K. Bassett, ahli 
sejarah Inggeris di Universiti Malaya, menyebut nama Hang 
Nadim sebagai ““Perancang sebenarnya penentangan Melayu 
(terhadap Portugis), selepas T.M. 1511”. 

Hang Nadim ialah seorang anak Melaka asal, keluarga 
kepada Bendahara Seri Maharaja dan menantu Laksamana 
Hang Tuah. Kecerdikannya jelas kelihatan sebelum beliau 
dilantik menjadi laksamana lagi. Pertama kali beliau disebut 
dalam Sejarah Melayu ketika Sultan Mahmud menyuruhnya 
pergi ke India untuk membeli kain sebanyak 160 helai dan 
tiap-tiap sehelai mestilah mempunyai 40 jenis bunganya 
(cerita 28). Di sini beliau telah mereka sendiri bunga kain 
yang dikehendaki itu dan mendapat sanjungan dari pembuat- 
pembuat kain di India. Dalam perjalanan pulang ke Melaka. 
kapal yang ditumpanginya telah dihempas ribut dan ter. 
dampar di Pulau Selon. Di, sini pula Hang Nadim menunjuk- 
kan kepandaiannya melukis corak di tanglung (lampu) dan 

dipersembahkannya kepada Raja Selon. Beliau telah diberi 
anugerah oleh Raja tersebut. 

Oleh sebab kapalnya karam itu Hang Nadim hanya dapat 
membawa balik empat helai kain sahaja. Oleh itu beliau telah 
dimurkai oleh Sultan. Untuk menghilangkan kemurkaan itu 
beliau telah melarikan Tun Teja, anak Bendahara Pahang 
yang cantik dari Pahang dan dibawanya ke Melaka serta di- 
persembahkan kepada Sultan untuk dijadikan isteri (cerita 
29). Sungguhpun dalam Hikayat Hang Tuah menyatakan 
bahawa Hang Tuahlah yang melarikan Tun Teja ini, tetapi 
rasanya Sejarah Melayu yang lebih boleh dipertanggungjawab- 
kan. 

Peristiwa ini juga menunjukkan kepintaran Hang Nadim 
menggunakan strateji. Untuk melintasi tiga batangan (sekatan 
kayu di muara sungai) di Sungai Pahang ketika melarikan Tun 
Teja itu, beliau telah membuang pasir ke sungai dan ini ber- 
bunyi scperti orang menjala. Dengan menyamar diri sebagai 
penjala ikan, beliau telah meminta penunggu membuka 
batangan tersebut dan akhirnya dapat lepas lari ke laut. 
Kerana dapat mempersembahkan Tun Teja ini, Hang Nadim 
telah dimaafkan oleh Sultan. Sebagai balasan, Sultan telah 
menghadiahkan anak raja Kelantan, bemama Cobak, untuk 
dijadikan isterinya. 

Setelah Laksamana Hang Tuah meninggal dunia, Sultan 
Mahmud melantik Khoja Hassan menjadi Laksamana. Pada 
T.M. 1511, Melaka jatuh ke tangan Portugis dan Sultan 
Mahmud lari terlebih dahulu walaupun Melaka sebenarnya 
belum kalah lagi. Serangan Portugis telah diundurkan oleh 
orang-orang Melaka sebanyak dua kali. Tetapi bila Sultan lari 
pada hari ketiganya, orang-orang Melaka pun turut sama 
kerana pada adat orang-orang Melayu harapan bergantung 
kepada ketua. Kalau ketua berani, mereka juga berani dan 
sebaliknya. Sultan Mahmud berundur ke Pagoh di hulu 
Sungai Muar. Orang-orang Melayu cuba menyerang Portugis 
di Melaka, tetapi gagal, sebaliknya Pagoh telah ditawan oleh 
Portugis. Sultan terpaksa lari pula ke Pahang mengikut Jalan 
Penarikan antara hulu Sungai Muar dan hulu Sungai Pahang. 
Dari situ, baginda pergi ke Sayung Pinang di Sungai Johor, 
tetapi tempat ini jauh sedikit dari laut. Akhirnya baginda 
berpindah ke Pulau Bentan pada T-M. 1521. 

Sehingga T.M. 1521, tidaklah tersebut tentang Hang 
Nadim. Tetapi pada tahun itu ketika berada di Pulau Bentan, 
Hang Nadim telah dilantik oleh Sultan Mahmud menjadi 
Laksamana menggantikan Khoja Hassan yang telah meninggal 

dunia. Beliau memegang jawatan itu sehingga sekurang- 
kurangnya T.M. 1570 kerana ada tersebut bahawa dia ber- 
sama-sama menaikkan Raja Umar sebagai Sultan dengan 
gelaran Sultan Ali Jalla Abdul Jalil pada T.M. 1570 (Sejarah 
Melayu — cerita 34). Ini bermakna beliau berkhidmat kepada 
empat orang Sultan iaitu Sultan Mahmud (1520-1528), 
Sultan Alaudin (1528—1564), Sultan Muzaffar (1564—1570) 
dan Sultan Ali Jalla Abdul Jalil (1570). 


Dari T.M. 1515—1520, orang-orang Melayu tidak lagi 
menjadi ancaman yang besar kepada orang-orang Portugis di 
Melaka. Mereka yang bertapak di Muar dan kemudian di 
Sayung Pinang telah menyerang Melaka secara langsung pada 
T.M. 1515, 1516 dan 1519 tetapi gagal belaka, sebaliknya 
kota Melayu di Muar telah dimusnahkan oleh Portugis. 
Tetapi, selepas T.M. 1521, setelah Hang Nadim dilantik men- 
jadi Laksamana dan mengetuai perjuangan orang-orang 
Melayu, barulah Portugis hampir-hampir menghadapi 
kekalahan. 


Dari T.M. 1512—1521, perniagaan di Melaka meningkat 
maju kerana bilangan kapal yang berniaga makin bertambah. 
Hasil cukai yang didapati oleh Portugis telah cukup untuk 
membekalkan rempah-rempah dan lada hitam ke ibu pejabat- 
nya qi Goa, India dengan tiada memerlukan tanaman modal 
dari situ lagi. Tetapi, sebagai kesan dari strateji Hang Nadim, 
pada T.M. 1526, perniagaan di Melaka telah merosot dan 
bandar tersebut banyak yang musnah kerana serangan oleh 
orang-orang Melayu dari Bentan seperti yang dilapurkan oleh 
Fernao Baz kepada Raja Portugis pada bulan September, 
1526. Orang-orang Portugis di Melaka hampir-hampir mati 
kebuluran. 


Nampaknya Hang Nadim sedar akan kekuatan dan 
kelemahan orang-orang Portugis berbanding dengan orang- 
orang Melayu, seperti yang diringkaskan di bawah ini: 


Kekuatan Orang-orang Portugis 
1. Kapal galleon mereka besar dan tidak tembus oleh 
meriam meriam orang Melayu. 


2. Meriam mereka lebih besar dan menembak lebih jauh. 
Oleh itu dapat menenggelamkan kapal-ka, . 
Melayu dari jauh lagi. 


3. Kota Portugis di Melaka sangat kuat. 


pal orang 

Kelemahan orang-orang Portugis 


1. Makanan mereka seperti beras terpaksa dibawa dari 
Burma, Siam atau Jawa. 


2. Kapal gelleon Portugis yang besar itu sukar hendak 
dikendalikan kalau tiada angin dan di tempat-tempat 
yang sempit. 

3. Kapal mereka juga lebih rendah lantainya dari kapal 
Melayu dan menyebabkan ia terkandas di perairan yang 
cetek. 


Kekuatan orang-orang Melayu 


1. Kapal lancaran Melayu senang dikendalikan di laut atau 
di sungai walaupun tiada angin kerana ia boleh didayung. 


2. Kapal-kapal ini lebih laju dari galleon Portugis. 

3. Kapal-kapal ini juga lebih tinggi lantainya dari galieon 
Portugis menyebabkan ia tidak terkandas walaupun di 
kawasan yang cetek airnya. 


Kelemahan orang-orang Melayu 


1. Meriam orang-orang Melayu tidak sekuat meriam 
Portugis. 


2. Kapal lancaran Melayu jauh lebih kecil dari gelleon 
Portugis. 


Berdasarkan kenyataan di atas. Hang Nadim telah 
merangka strateji yang realistik. Beliau menjalankan perang 
gerila di laut. Stratejinya adalah seperti berikut: 

Pertama, mengelak dari pertempuran besar-besaran secara 
langsung dengan kapal-kapal Portugis, kerana beliau sedar 
kapal-kapal Melayu akan ditenggelamkan oleh meriam- 
meriam Portugis dari jauh lagi. Sistem serangan Melayu 
dengan Portugis adalah berlainan. Orang-orang Melayu 
mermpatkan kapal mereka ke kapal lawannya Setelah itu 
mereka menaikinya dan mengamuk serta menawan kapal 
tersebut. Tetapi orang-orang Portugis, kerana meriam mercka 
besar, tidak perlu menghampiri kapal lawannya, dan mereka 
boleh menenggelamkannya dari jauh lagi. Jadi, pertempuran 
langsung dengan Portugis adalah satu cara membunuh diri 
bagi orang-orang Melayu. PA 

Kedua, mengelak dari menyerang Kota Portugis di Melaka 
kerana Kota itu tidak dapat ditembusi dengan meriam- 

meriam Melayu. Beliau hanya menyerang kota Melaka di 
waktu malam untuk membinasakan kawasan-kawasan di 
sekelilingnya dan membawa pergi semua orang-orang Jawa 
dari kawasan Upch, di luar kota tersebut, pada T.M. 1525. 

Ketiga, mengumpan kapal-kapal Portugis supaya mengejar 
kapal-kapal lancaran Melayu yang berundur dan menarik 
kapal-kapai Portugis tadi ke kawasan perairan yang cetek 
supaya terkandas di atas pasir atau masuk ke sungai yang 
sempit. Sebaik-baik sahaja kapal itu terkandas atau masuk ke 
sungai yang sempit, ia tidak dapat berpusing-pusing lagi. 
Orang-orang Melayu akan menyerbunya dari arah yang boleh 
mengelakkan dari kena peluru meriam Portugis itu. Banyak 
kapal-kapal Portugis yang dimusnahkan dengan cara ini pada 
T.M. 1523 dan 1524. 

Keempat, menyekat makanan dan perniagaan dari datang 
ke Melaka. Beliau juga mempunyai pandangan yang luas dan 
tidak menghadkan perjuangannya di sekitar Melaka dan 
Johor saja. Beberapa bahagian armadanya tclah ditempatkan 
di Sungai Perlis untuk menyekat bekalan beras dari Burma 
dan di sungai Pahang untuk menyekat bekalan beras dari 
Siam dan Jawa. Perahu-perahu Burma, Siam atau Jawa yang 
membawa bekalan makanan ini senang sahaja dikalahkan oleh 
kapal-kapal perang Melayu. Strateji Flang Nadim ini 
menyebabkan orang-orang Portugis telah mengalami kerugian 
besar ke atas kapal-kapal dan perniagaan mereka serta meng- 
hadapi kebuluran di Melaka. Untuk mengatasi keadaan ini, 
mereka telah cuba menyerang Pulau Bentan, (pusat orang- 
orang Melayu) sebanyak tiga kali tetapi dapat dikalahkan 
oleh Hang Nadim pada T.M. 1523, 1524 dan 1525. 

Kekalahan Portugis adalah disebabkan oleh air sungai 
Bentan yang deras manakala Hang Nadim pula telah 
menanamkan ranjau di dalam sungai itu. Ini membolehkan 
kapal-kapal Melayu sahaja belayar di situ tetapi menyekat 
kapal-kapal Portugis yang lebih besar dan menyebabkan 
mereka terkandas. 

Satu kesilapan telah dibuat oleh orang-orang Melayu atas 
arahan Sultan Mahmud yang mungkin bertambah berani 
kerana kejayaan yang dicapai oleh Hang Nadim, dan mereka 
tidaklah dapat melanggar titah Sultan. Arahan itu ialah meng- 
hadapi pertempuran terbuka dengan orang-orang Portugis 
pada T.M. 1525. Pada tahun itu, baginda menyuruh menantu- 
nya Raja Indragiri dengan bantuan Hang Nadim supaya 
menyerang Pulau Lingga kerana raja pulau itu menyebelah ke 
pihak Portugis pada T.M. 1522. Dalam penyerangan itu 

orang-orang Portugis datang untuk membantu Lingga. Orang- 
orang Melayu telah terhimpit oleh orang-orang Lingga dari 
darat dan orang-orang Portugis dari laut. Tidak ada jalan bagi 
mereka kecuali bertempur secara terbuka dengan orang-orang 
Portugis. Berpuluh-puluh buah kapal-kapal Melayu telah 
tenggelam dan 600 dari jumlah 2,000 orang Melayu dalam 
angkatan perang itu mati dalam pertempuran tersebut. 
Kekalahan ini telah melemahkan mereka. 

Pada T.M. 1526 orang Portugis yang diketuai oleh Pedro 
Mascarenhas dengan angkatan yang besar (3O buah ghali, 
fueta, dan jalia) dibantu pula oleh 600 orang Melayu dari 
Lingga telah menyerang Bentan. Serangan kali ini berjaya 
kerana mereka telah mengambil masa 14 hari untuk men- 
cabut ranjau-ranjau dalam Sungai Bentan bagi membolehkan 
kapal mereka memudeki sungai tersebut dan membedil kota 
Bentan. Kota itu dan kapal-kapal orang Melayu telah di- 
musnahkan oleh Portugis. Dalam pertempuran ini tiada di- 
sebut tentang Laksamana Hang Nadim, mungkin beliau tidak 
ada di situ ketika itu. Orang yang discbut menjadi ketuanya 
ialah Temenggung Seri Udana yang mati dalam pertempuran 
tersebut. Sultan Mahmud dan orang-orangnya telah berundur 
ke hutan. Setclah Portugis pulang ke Melaka, baginda telah 
berpindah ke Kampar, Sumatera dan mangkat di situ pada 
T.M. 1528. 

Kekalahan Bentan, perpindahan ke Kampar, penggantian 
Sultan yang muda (Sultan Alaudin) pada T.M. 1528 dan 
usaha membina semula ibu kota serta angkatan perang orang- 
orang Melayu, telah menyebabkan mereka meminta per- 
damaian dengan pihak Portugis pada T.M. 1528. Oleh yang 
demikian perniagaan di Melaka telah meningkat maju mulai 
T.M. 1527 dan seterusnya. 

Setelah T.M. 1528, Hang Nadim dan pengikut-pengikut- 
nya tidak dapat lagi menumpukan tenaga untuk melawan 
Portugis kerana timbulnya pergolakan dalam Kerajaan 
Melayu sendiri dan ancaman dari Aceh. Perebutan kuasa telah 
mula berlaku di kalangan orang-orang Melayu. 

Putra Sultan Mahmud yang sulung terpaksa pergi ke 
Perak untuk membuka negeri baru dan dijadikan raja di situ 
dengan gelaran Sultan Muzafar Syah 1 pada F.M. 1529. Mana- 
kala putranya dengan Tun Fatimah pula dijadikan raja di 
Kampar dengan gelaran Sultan Alaudin. Pada T.M. 1530 
Sultan Alaudin telah meninggalkan Kampar dan pergi ke 
Pahang. Angkatannya diketuai oleh Hang Nadim dan telah 
bersiap sedia jika diserang oleh orang-orang Portugis. Setelah 

Sultan Alaudin berkahwin dengan putri Sultan Pahang 
mereka pun berpindah ke Ulu Sungai Johor (dekat Kota 
Tinggi sekarang) untuk membina bandar baru. 

Laksamana Hang Nadim diperintahkan olch Sultan untuk 
memerintah Pulau Bentan. Beliau tinggal di Rocoh yang 
akhirmya menjadi sebuah bandar dengan pemerintahan yang 
baik. Ini menunjukkan bahawa Hang Nadim bukan saja 
scorang panglima yang handal tetapi juga seorang negarawan 
yang berkaliber, Satu daripada tugasnya ialah menjaga 
keselamatan di seluruh jajahan Johor dan ini tclah dilaksana- 
kannya dengan cekap. 

Setelah kelengkapan orang Melayu bersedia semula, 
barulah Hang Nadim menyerang Melaka pada T.M. 1435 
tetapi tidak berjaya. Sebaliknya Portugis telah menyerang 
Johor pada T.M. 1536. Setahun kemudiannya Aceh pula 
telah menakluki sebuah jajahan Johor di Sumatera, iaitu Deli. 
Hang Nadim juga telah mengetuai angkatan perang Johor, 
Perak dan Siak dan dapat mengalahkan angkatan perang Aceh 
di Deli pada T.M. 1539. Permusuhan antara kedua kerajaan 
tersebut merupakan satu babak sedih dalam sejarah Melayu 
kerana menghalang usaha untuk mengalahkan Portugis, yang 
bertepuk tangan melihat mereka bermusuhan sesama sendiri. 

Pada T.M. 1547 Aceh telah menyerang Melaka, tetapi 
angkatan Johor hanya memandang dari Sungai Muar sahaja. 
Oleh itu Aceh telah dapat dikalahkan oleh Portugis. Pada 
T.M. 1515, angkatan Johor pula menyerang Melaka, tetapi 
tidak berhasil. Pada tahun 1564, Aceh telah menyerang Johor 
dan memusnahkan bandar itu. 

Demikianlah perang berselang-selang antara Johor, 
Portugis Melaka dan Aceh yang hanya tamat apabila Melaka 
jatuh ke tangan Belanda pada T.M. 1641. Hang Nadim terus 
menjadi Laksamana sehingga sekurang kurangnya T.M. 1570 
tetapi tidak mendapat jayaan yang diharapkan, jaitu 
menakluki Melaka. Ini disebabkan beliau tidak dapat men- 
jalankan terus strateji asalnya kerana Sultan-sultan 
nampaknya lebih suka berperang secara berhadapan dana 
Portugis dan panglima Melayu mesti tunduk kepada 
kehendak Sultannya. 


ohor, 


12. Sunan Ampel (K.M. XV) 

Mubaligh Islam Yang Utama di Jawa 

Kebanyakan ahli sejarah menyatakan bahawa ugama 
Islam telah mula tersebar di Nusantara dengan berpusatkan 
Pasai di Sumatera Utara antara T.M. 1265 hingga 1400. 

Selepas T.M. 1400 hingga T.M. 1511, Melaka pula telah 
mengambilalih peranan Pasai itu. Ugama Islam telah tersebar 
pula ke Jawa melalui orang-orang Jawa yang datang berniaga 
dan belajar di Melaka. Kerana proses inilah maka ada ahli-ahli 
sejarah yang menyatakan, “Pulau Jawa telah diislamkan di 
Melaka.” 

Mubaligh-mubaligh Islam yang termasyhur di Jawa ialah 
sembilan orang guru yang digelar Wali Songo (Wali Sembilan). 
Gelaran itu adalah menurut tempat tinggal masing-masing, 
seperti berikut: 


1. Raden Rahmat tinggal di Ampel atau Ngampel (dekat 
Surabaya) bergelar Sunan Ampel. 


2. Makhdum Ibrahim (anak Raden Rahmat yang tua) 
tinggal di Bonang (dekat Tuban) bergelar Sunan 
Bonang. 

3. Masih Maunat (anak Raden Rahmat yang bongsu) 
tinggal di Derajat (dekat Surabaya) bergelar Sunan 
Derajat. 


4. Maulana Ainul Yaqin atau Raden Paku (belajar 
kepada Sunan Ampel) tinggal di Giri (dekat Gresik) 
bergelar Sunan Giri. 

5. Orang Muda Muhammad Said (Sunan Kali Jaga) di 
Adilangu (dekat Demak). 

6. Syeikh Jaafar Sadiq (Sunan Kudus) tinggal di satu 
tempat bernama Quds (tempat suci). 


7. Sunan Muria dimakamkan di Muria. 


8. Fatahillah bergelar Sunan Gunung Jati yang 
menyebarkan ugama Islam di Jawa Barat dan di- 
makamkan di Gunung Jati. 


9. Malik Ibrahim yang bergelar Maulana Maghribi yang 
dimakamkan di Gresik. 


Sunan Ampel dianggap sebagai mubaligh utama oleh 
orang-orang Jawa dan menjadi guru kepada sunan-sunan yang 
lain. Nama sebenarnya ialah Raden Rahmat anak kepada 
seorang mubaligh Islam bangsa Arab yang berkahwin dengan 
seorang putri raja Campa, di Indo-Cina. Setengah sarjana 
mengatakan isteri mubaligh itu ialah anak Raja Campa 
(Jeumpa) sebuah tempat di Aceh. Rasanya yang kedua ani 
lebih menasabah kerana daerah Aceh memang sebagai pusat 
penyiaran Islam dan Raden Rahmat, sebelum pergi ke jawa, 

singgah lebih dahulu di Palembang, yang terletak di jalan 
menghala ke Aceh dan bukan ke Indo-Cina. Kakak kepada 
ibu Raden Rahmat bernama Derawati telah berkahwin 
dengan Raja Majapahit bernama Brawijaya, atau Kertabumi 
(1466--1478). 

Raden Rahmat telah mendapat didikan Islam yang men- 
dalam dari bapanya. Masa umurnya 20 tahun, beliau pergi ke 
Jawa untuk menyiarkan ugama Islam di samping melawat ibu 
saudaranya Derawati. Dalam pelayaran dari Campa (Jeumpa) 
ke Jawa itu, beliau singgah di Palembang selama dua bulan 
dan berjaya mengislamkan Arya Damar, Gabenor Majapahit 
di situ. Tetapi Arya Damar ini tidak menyatakan keislaman- 
nya secara terbuka kerana takut mendapat tentangan dari 
rakyatnya. Di Jawa, beliau turun pula di Gresik, di mana 
seorang mubaligh Arab Syeikh Maulana Jumadal Kubra, 
(Malik Ibrahim) telah mengisytiharkan bahawa Raden 
Rahmat sebagai penyiar Islam ke Jawa Timur yang dinanti- 
nantikan. Beliau meramalkan bahawa penyembahan berhala 
akan berakhir dan usahanya berhasil dengan ramai yang 
menganut ugama Islam. Di Majapahit, beliau disambut baik 
oleh Raja Kertabumi. 

Sungguhpun raja itu tidak mahu menganut ugama Islam, 
tetapi baginda sangat sayang dan hormat kepada Raden 
Rahmat yang mempunyai peribadi yang menarik sebagaimana 
yang diasuh olch ajaran Islam. Baginda telah menjadikannya 
sebagai gabenor ke atas 3,000 buah keluarga di Ampel sebuah 
tempat di pantai timur pulau Jawa yang terletak ke selatan 
sedikit dari Gresik. Raden Rahmat dibenarkan mengislamkan 
orang lain. Beliau telah berkahwin dengan putri Tumenggung 
Wilatika dari Tuban. Dalam tempoh yang singkat ia telah 
dapat mengislamkan semua keluarga yang di bawah pen- 
tadbirannya kerana keadilan pemerintahannya serta contoh 
kelakuannya yang baik. 

Ampel telah menjadi pusat utama penyiaran Islam di 
Jawa dan Sunan Ampel termasyhur sebagai pemimpin dan 
mubaligh yang cergas. Sunan ini telah melatih mubaligh- 
mubaligh dan menghantar mereka menyiarkan Islam 'di 
tempat-tempat lain di Jawa. Maulana Isyak telah dihantar 
untuk mengislamkan Kerajaan Balambangan di hujung Jawa 
Timur. Anaknya, Sunan Bonang dan Sunan Derajat, serta 
muridnya, Sunan Giri telah belayar untuk menunaikan fardu 
haji di Mekah, tetapi hanya singgah di Melaka dan belajar di 
situ. Setelah itu mereka pulang ke tempat masing-masing di 
Jawa untuk mengembangkan Islam. Ini menunjukkan Melaka 

pada masa itu menjadi pusat pengajian Islam. Pengaruh Sunan 
Giri menjadi besar selepas kematian Sunan Ampel sehingga 
raja Majapahit melantiknya menjadi gabenor Ampel dan 
Gresik. Ramai orang dari Maluku datang untuk belajar di 
Giri. Sunan Ampel juga telah menghantar Syeikh Khalifah 
Hussain ke Pulau Madura dan mengislamkan penduduk- 
penduduk di situ. 

Cara mereka mengembangkan Islam adalah dengan 
memilih satu tempat dan didirikan sebuah masjid di situ. 
Orang-orang tertarik hati kepada mereka kerana kebaikan 
ajaran Islam sendiri dan contoh kelakuan yang baik yang 
ditunjukkan oleh Sunan dan pengikut-pengikutnya. Mereka 
mentadbir dengan adil dan di samping itu juga menjadi 
dukun. Ilmu tasauf yang diajarnya adalah selaras dengan 
kecenderungan mistik orang-orang Jawa. Mereka juga 
menyebarkan idea-idea Islam melalui wayang kulit yang 
sangat digemari di Jawa. 

Selain dari Sunan Gunung Jati, Sunan-sunan ini hanya 
mengajar ugama Islam saja tanpa mencampuri soal-soal 
politik. Ini disebabkan mereka hanya merupakan ulama- 
ulama sahaja. Mereka juga sedar bahawa mereka bukanlah 
orang-orang lLempatan di situ dan tidak mungkin mendapat 
sokongan untuk tindakan politik. Ini telah dinyatakan dari 
ucapan Sunan Ampel kcpada Raden Patah yang datang 
belajar kepadanya: 


“Saya adalah ulama asing yang datang ke Pulau Jawa. 
Hanya untuk sementara waktu saja saya memimpin 
masyarakat Islam Jawa berkat kebenaran Sang Prabu 
(Raja Majapahit) berbeza dengan kau. Engkau orang Jawa 
tulin, turun-temurun orang Jawa yang memiliki pulau 
Jawa.” 


Ucapan ini merupakan galakan kepada Raden Patah yang 
kemudiannya menegakkan Kerajaan Demak (Kerajaan Islam 
yang pertama di Jawa). 

Sunan-sunan ini menyebar Islam secara aman. Bila Raden 
Patah menyatakan rancangannya untuk menyerang Maja- 
pahit, Sunan Ampel telah melarangnya kerana raja Majapahit 
tidak menindas orang-orang Islam. Usaha Sunan-sunan ini 
mengislamkan orang-orang Jawa telah menjadi tapak 
pendirian kerajaan-kerajaan Islam di situ. Dengan usaha 
merekalah telah wujud sebuah masyarakat Islam yang bersatu 
padu. Lambat-laun terasa keperluan untuk mendirikan 
Kerajaan Islam supaya ugama tersebut dapat diamalkan 

dengan sepenuhnya. Bila timbul pemimpin Islam seperti 
Raden Patah, Kerajaan Islam pun menjadi satu realiti. 


13 Raden Patah (1455-1518) 

Penegak kekuasaan Islam di Jawa 

Ucapan Sunan Ampel kepada Raden Patah dulu telah 
menjadikan satu galakan kepadanya yang kemudiannya telah 
menegakkan Kerajaan Demak, iaitu sebuah Kerajaan Islam 
yang pertama di Jawa. Beliau telah memainkan peranan yang 
sangat penting dalam pengislaman orang-orang di Jawa dan 
Timur Nusantara. Dengan terdirinya Kerajaan Islam Demak 
dan penaklukannya ke atas kerajaan Hindu Majapahit serta 
pengusiran tentera Portugis dari Jawa Barat, pengislaman 
Jawa adalah terjamin. Terdirinya Kerajaan Demak merupakan 
satu titik peralihan dalam Sejarah Jawa dan Timur Nusantara. 

Asal-usul Raden Patah tidaklah dapat diketahui dengan 
jelas, Setengah ahli sejarah mengatakan beliau datang dari 
Palembang. Setengahnya mengatakan dari keturunan kacukan 
Jawa dan Cina, dan yang lain pula menyatakan beliau ber- 
keturunan raja Majapahit. Mengikut huraian yang terakhir 
oleh Prof. Slamet Mulyana dalam bukunya Runtuhnya 
Kerajaan Hindu Jawa dan timbulnya negara-negara Islam di 
Nusantara, Raden Patah adalah putra Kertabumi, raja 
Majapahit (1466-1478) dengan seorang Putri Cina. Atas 
desakan seorang isteri Kertabumi yang lain, putri Cina yang 
hamil itu telah diberi kepada Bupati Palembang untuk dijadi- 
kan sebagai isterinya. Bupati Palembang telah membawa putri 
Cina itu ke Palembang dan di sanalah Raden Patah dilahirkan. 
Beliau dipelihara oleh bapa tirinya antara T.M. 1455— 1474, 
Raden Patah enggan menjadi Bupati Palembang untuk meng- 
gantikan bapa tirinya itu dan ia bersama Raden Kusen, adi 
tirinya telah belayar ke Jawa pada T.M. 1474. 

Mereka mendarat di Surabaya dan belajar kepada Sunan 
Ampel mulai T.M. 1474. Beliau kemudiannya berkahwin 
dengan anak Sunan itu. Raden Kusen pula telah pergi ke 
Majapahit. Oleh sebab ia pandai membuat mercun ia telah 
diterima -oleh Raja Kertabumi dan diangkat menjadi Adipati 
Terung, sebuah wilayah Majapahit. Sebenarnya beliau pergi 
itu adalah sebagai pengintip rahsia untuk Raden Patah yang 
merancangkan penaklukan ke atas Majapahit. Atas nasihat 
Sunan Ampel, Raden Patah telah membuka hutan di Bintara 
pada T.M. 1475. Beliau juga membina masjid dan mengajar 


ugama Islam di situ. Tempat itu akhirnya digelar Seba ai 
Demak. & 

Pemilihan Demak sebagai pusat kerajaan merupakan satu 
keputusan yang bijak kerana ia terletak di tempat yang 
stratejis. Ini disebabkan pertamanya ia menguasai tanah 
dataran yang mengeluarkan hasil padi di Utara Jawa (dari 
Japara hingga Gresik) dan keduanya ia menguasai perniagaan 
di kedua buah Pelabuhan Japara dan Gresik. Melalui Japara, 
beras diekspot ke Melaka manakala melalui Gresik terdapat 
pemiagaan yang kaya dengan pulau-pulau Rempah di 
Maluku. 

Selain daripada mengajar ugama Islam di situ Raden 
Patah juga melatih orang-orang Islam keturunan Jawa dan 
orang-orang Cina yang menjadi pengikutnya tentang teknik- 
teknik peperangan. Dalam tempoh 3 tahun beliau berjaya 
melatih 1,000 orang pengikut. Sebagai scorang pemimpin 
beliau sedar bahawa kekuatan Kerajaan Hindu Majapahit 
telah lemah. Ini merupakan satu peluang yang baik baginya 
untuk meluaskan kekuasaannya dan dengan ini dapat 
mengembangkan ugama Islam. 

Raden Patah telah menjalankan strateji berikut untuk 
menguasai Jawa: 


1. T.M. 1474-1477 mengumpulkan pengikutnya dan 
mengukuhkan kekuatannya di Demak. 


2. T.M. 1477-1478 menakluki pelabuhan untuk 
menguasai lalulintas di utara Jawa. Ini melemahkan 
kerajaan Majapahit di samping menambah kekayaan 
kepada Demak. 


3. T.M. 1478 menguasai Majapahit. 


4. T.M. 1512 cuba menguasai Melaka, tetapi telah di- 
gagalkan oleh orang-orang Portugis. 


Pada T.M. 1477 beliau dapat menawan pelabuhan 
Semarang dan memerintah dengan adil serta mendapat kerja- 
sama dari orang-orang Cina yang pandai membuat kapal di 
situ. Dengan kapal-kapal itu, Raden Patah telah dapat 
menguasai lalulintas di Lautan Jawa. Beliau tidak memaksa 
orang-orang ini masuk Islam kerana beliau sedar mereka akan 
lebih tertarik dengan memberi layanan yang baik daripada 
dengan kekerasan. 

Setelah merasa cukup kuat, dan mendapat banyak 
maklumat dari Raden Kusen, Raden Patah telah menyerang 
Majapahit pada T.M. 1478. Serangan ini telah berjaya dengan 

at. Raja Kertabumi lari ke Sengguruh di Jawa Timur, dan 
akhirnya ke Bali. Alat-alat kebesaran dan harta-harta 

Majapahit telah dibawa ke Demak dengan tujuh buah kereta 
kuda. Raden Kusen telah dilantik menjadi Bupati Semarang 
pada T.M. 1478. Beliau telah membina tempat membuat 
kapal! yang besar di Semarang. 

Raden Patah juga telah melantik seorang Cina Njoo Lay 
Wa sebagai gabenor di Majapahit. Ini dilakukannya mungkin 
disebabkan beliau takut kalaua-kalau gabenor yang terdiri 
dari orang Jawa nanti dapat mempengaruhi orang-orang 
tempatan untuk bangkit memberontak. Ini memang terjadi 
kemudiannya. Gabenor Njoo Lay Wa telah dibunuh oleh 
orang-orang Majapahit pada T.M. 1486. Raden Patah meng- 
gantikannya dengan menantu Kertabumi bernama Girin- 
drawardhana yang juga menjadi iparnya dan memerintah 
selama 40 tahun (1486-1527). 

Girindrawardhana telah dapat menarik sokongan orang- 
orang Majapahit dan mengadakan hubungan dengan orang. 
orang Portugis di Melaka untuk melawan Demak. Oleh itu 
tentera Demak di bawah Raden Patah terpaksa menawan 
Majapahit sekali lagi pada T.M. 1517. 

Setclah menawan Majapahit buat pertama kalinya pada 
TM, 1478, Raden Patah bercita-cita pula untuk menawan 
Melaka kerana bandar itu merupakan pusat perniagaan yang 
menjadi tandingan kepada Japara dan Gresik di Nusantara 
Tetapi persiapan untuk melanggar Melaka hanya siap pada 
T.M. 1512 dan ketika itu Melaka telah ditawan oleh Protugis. 
Ini menambahkan lagi sebab untuk Raden Patah menawan- 
nya kerana ia telah jatuh ke tangan orang-orang bukan Islam. 
Armada Demak yang diketuai oleh Patih Yunus (anak Raden 
Putah) telah melakukan serangan pada T.M. 1512 tetapi 
dapat dikalahkan oleh Portugis. Ini disebabkan Portugis 
menggunakan alat-alat perang moden dan boleh meneng- 
gelamkan kapal-kapal Jawa dari jauh kcrana mereka meng- 
gunakan meriam besar jarak jauh. Manakala orang-orang Jawa 
yang tiada mempunyai meriam perlu merapati kapal Portugis 
dan kemudian menaikinya untuk menawannya. Kekalahan ini 
bukan kerana kekurangan semangat atau bilangan orang, 
tetapi kerana kemunduran teknoloji orang Jawa sendiri. Dari 
100 buah jong yang menyerang Melaka itu, hanya 7 atau 8 
buah sahaja yang pulang ke Jawa bersama Patih Yunus. 

Dasar Raden Patah menundukkan kerajaan Hindu di 
Jawa dan melawan Portugis dari bertapak di situ diteruskan 
oleh pengganti-penggantinya. Beliau meninggal dunia pada 
T.M. 1518 dan digantikan oleh anaknya Patih Yunus sebagai 
raja Demak. Pada T.M. 1512, sekali lagi Patih Yunus menye- 


74 


rang Portugis di Melaka dengan membawa meriam-meriam 
besar, tetapi kali ini gagal juga. Beliau meninggal dunia pada 
tahun itu juga setelah balik ke Demak dari Melaka. 

Selepas berlaku satu rebutan kuasa, Sultan Trenggono 
telah menjadi pemerintah di Demak pada T.M. 1521—1546. 
Demak mencapai kekuasaan yang terbesar ketika itu. Di 
zaman pemerintahannya juga wilayah Demak telah diperluas- 
kan lagi. Majapahit yang mulai mengadakan hubungan dengan 
Portugis telah ditawan sekali lagi oleh tenteranya di bawah 
Sunan Gunung Jati pada T.M. 1527 Setahun sebelum itu 
beliau telah menewaskan armada Portugis di Sunda Kalapa di 
Jawa Barat dan mendirikan kota Jayakarta (Jakarta 
sekarang). Tindakan ini menghalang Portugis dari bertapak 
langsung di Pulau Jawa. 

Raden Patah telah menyandarkan kekuatannya pada 
masyarakat Islam di tepi pantai kerana beliau berkeinginan 
untuk membentuk negara Islam meritim, Oleh itu perhatian- 
nya telah dicurahkan kepada pembinaan kapal-kapal di 
pelabuhan untuk membina armadanya. Segala kekuatan 
Demak telah dikerahkan untuk melawan Portugis supaya 
dapat merebutkan kuasa perniagaan di Nusantara. Dalam 
peristiwa ini beliau telah berhasil menghalang Portugis dari 
bertapak di Jawa tetapi gagal menghalaunya dari Melaka dan 
Maluku. 

Disebabkan Raden Patah hanya menumpukan tenaga 
untuk membuat keperluan melawan Portugis sahaja, beliau 
tidak dapat menumpukan perhatian kepada rakyat di pen- 
dalaman. Oleh itu beliau tidak mendapat sokongan rakyat di 
situ. Akhirnya Kerajaan Demak selepas Raden Patah dan dua 
orang penggantinya, telah runtuh kerana serangan kerajaan 
Islam Pajang pada T.M. 1546 yang mendapat sokongan dari 
rakyat di pendalaman tadi. 


14 Sultan Agung (1613-1645) 

Raja Jawa yang terbesar setelah Majapahit 

Setelah runtuhnya Kerajaan Majapahit di tangan Raden 
Patah pada T.M. 1478, kuasa di Pulau Jawa telah berpindah 
ke tangan Sultan Demak. Pada T.M. 1546, kuasa itu ber- 
pindah pula ke tangan Sultan-sultan Pajang dan pada T.M. 
1586, Senapati dari Mataram telah merampas kuasa dari 
Sultan Pajang yang terakhir. Sehingga T.M. 1601 Senapati 
telah meletakkan asas Kerajaan Mataram serta berjaya 
menakluki Pajang, Ponorogo, Madiun, Pasuruan, Kadiri dan 
Surabaya (Jawa Tengah dan Timur). Beliau juga telah cuba 

menakluki Banten tetapi gagal. Penggantinya, Mas Jolang 
(1601-1613) terpaksa mengalami pcrang saudara dan 
pemberontakan-pemberontakan dari gabenor-gabenor di Jawa 
Timur seperti Surabaya. Sebelum dapat menundukkan 
pemberontakan -pemberontakan ini, Senapati telah meninggal 
dunia pada T.M. 1613. Tugas menyatukan semula dan mem- 
besarkan Kerajaan Mataram terserah kepada putranya, Mas 
Rangsang, yang kemudiannya bergelar Sultan Agung. 

Sultan Agung ialah Raja Jawa yang terbesar setelah Maja- 
pahit. Baginda mempunyai cita-cita untuk menyatukan 
semula Pulau Jawa dan meluaskan kekuasaannya ke lain-lain 
bahagian di Kepulauan Melayu. Tetapi usahanya ini telah 
gagal kerana dihalang oleh Kompeni Belanda yang mem. 
punyai teknoloji moden. Kegagalan tersebut merupakan 
tarikh kejatuhan kuasa-kuasa Melayu lama di tangan kuasa- 
kuasa Barat. 

Kebesaran peribadi Sultan Agung tidaklah dapat dinafi- 
kan. Selain daripada sifatnya yang berpegang kuat kepada 
ugama Islam, baginda juga telah cuba menyatukan adat 
istiadat kuno dengan yang baru (ugama Islam). Setengah- 
setengah adat istiadat pada zaman Majapahit telah dimulakan 
semula. Tetapi, perayaan-perayaan Islam seperti Hari Raya 
dan Maulud Nabi disambut secara besar-besaran. Baginda juga 
yang menggantikan kalendar tahun Hindu yang berdasarkan 
matahari kepada kalendar Islam yang berdasarkan peredaran 
bulan pada T.M. 1633. Hakim-hakim telah dilantik dari 
ulama-ulama Islam. Jasanya juga banyak di dalam bidang 
kebudayaan, adat istiadat dan kesenian, misalny2 perubahan 
dalam wayang kulit. Baginda juga tertarik kepada ilmu 
filsafat dan kesusastraan serta pernah menulis buku filsafat 
yang berjudul Sastra Gending dan menggubal Suria Alam, 
(buku undang-undang yang merupakan campuran undang- 
undang Jawa dan Islam). 

Di bawah pemerintahan Sukan Agung inilah Mataram 
menjadi makmur dan menjadi asas yang kukuh bagi kekuatan 
tenteranya. Tentcra-tentera Mataram terdiri dari petani- 
petani yang berjumlah 10,000 orang sctiap masa. Pada masa 
yang diperlukan, tentera ini boleh ditambah sehingga menjadi 
200,000 orang. Tetapi ini menjadi satu sekatan k, 
kekuatan Mataram kerana tentera-tentera itu hanya boleh 
digunakan selej bulan Julai dan Ogos sehingga musim 
menanam iaitu kira-kira 4 hingga 5 bulan saja. Tiap-tiap desa 
membekalkan perajurit, "beras, wang atau binatang penarik 
(terutamanya untuk menarik meriam). Berdasarkan kekuatan 

ini, Mataram mempunyai potensi menjadi Empayar seperti 
Majapahit dan Sultan Agung bercita-cita untuk menjadikan- 
nya sebagai satu realiti. 

Sultan Agung adalah seorang ahli strateji yang cekap. 
Baginda telah mengikut strateji berikut dalam mengembang- 
kan kekuasaannya: 

Pertama, antara 'T.M. 1613-1628, berbaik dengan 
Belanda di Betawi. Sementara itu baginda menundukkan pula 
seteru-seteru tempatannya dan menyatukan pulau Jawa di 
bawah pemerintahannya. 

Keduanya, antara T.M. 1628-1629, setelah menakluki 
kebanyakan Pulau Jawa dan Selatan Borneo, baginda berbaik 
pula dengan Portugis di Melaka untuk mendapatkan bantuan 
kekuatan angkatan lautnya dan cuba menghancurkan 
kekuasaan Belanda dengan menakluki Betawi. 

Ketiganya, setelah gagal menakluki Betawi baginda cuba 
pula mengalahkan Belanda dengan mengadakan perikatan 
dengan Raja-raja Melayu di pulau-pulau lain. Ini pun gagal 
juga. 

Untuk mencapai kejayaan dalam strateji yang pertama, 
Sultan Agung akan menundukkan steru-scterunya. Ketika itu 
kerajaan yang terkuat di Jawa ialah Surabaya yang telah 
menyerang Mataram pada T.M. 1614 tetapi dapat dikalahkan. 
Setelah itu, Sultan Agung membuat penyerangan untuk 
menakluki penyokong-penyokong Surabaya terlebih dahulu. 
Pada T.M. 1615 baginda tclah menakluki Wirasaba dan 
Lascm. Setahun kemudiannya baginda merebut Pasuruan 
manakala pelabuhan Tuban pula jatuh ke tangannya pada 
T.M. 1619. Penaklukan Tuban memberikan peluang kepada 
angkatan lautnya untuk menyerang Madura dan mengepung 
Surabaya. Serangan Sultan Agung kec atas Surabaya pada T.M. 
1620 ini tergendala kerana halangan dari kapal-kapal perang 
Belanda. Baginda telah dapat mengecualikan Belanda buat 
sementara waktu dengan membekalkan beras yang sangat di- 
perlukan olehnya di Betawi. Oleh itu, baginda telah dapat 
menakluki Madura dan Sukadana di Selatan Borneo yang 
menjadi jajahan Surabaya pada T.M. 1622. Surabaya telah 
diserang sebanyak 4 kali, sehingga bandar itu ditaklukinya 

T.M. 1625. Selepas penaklukan itu, hanya Jawa Barat 
Banten) sahaja yang belum dapat dikuasainya. Suitan Agung 
pun memakai gelaran Susuhunan atau Maharaja Jawa. 

Kompeni Belanda yang telah dibenarkan membina 
gudang di Jakarta oleh Kerajaan Banten pada T.M. 1610, 
telah merampas bandar ini pada 30 Mei, 1619 di bawah 

pimpinan gabenor jeneral mereka yang agresif, Jan Pieterzoon 
Coen. Beliau adalah seorang yang berkalibar besar dan 
menyedari bahawa kuasa Belanda akan lenyap di Jawa jika 
Sultan Agung berjaya menakluki seluruh pulau itu. Beliau 
pun bersiap sedia untuk menghadapi perang dengan Sultan 
Agung. Setelah menjadi gabenor jeneral pada T.M. 1617, 
beliau cuba membantu seteru-seteru Sultan Agung. Sebagai 
tindakbalas, Sultan Agung telah melarang orang menjual 
beras kepada Belanda dan diusahakan supaya perdagangan 
beras dijadikan monopoli kerajaan. Dengan cara ini, baginda 
menggunakan beras sebagai senjata. Kerana tindakan ini, 
Coen terpaksa memberhentikan sokongannya kepada 
Surabaya untuk mendapat beras dari Mataratn. Tetapi kedua- 
dua pihak sedar yang akhirnya mereka akan bertempur 
semula. Oleh itu Coen pun merampas Betawi dan mendirikan 
benteng yang kukuh di situ pada T.M. 1620. 

Setelah seluruh pulau Jawa selain dari Banten dan 
Belanda ditaklukinya pada T.M. 1625, Sultan Agung pun 
menumpukan perhatiannya kepada kedua-dua kerajaan itu. 
Baginda telah menjalankan muslihat untuk menundukkan 
Belanda dengan mengajaknya menakluki Banten bersama- 
sama. Tetapi Coen sedar akan muslihat ini dan menolak 
pelawaan itu. Kemudian baginda menuntut pula supaya 
Belanda menghantar utusan ke Mataram dan mengakui 
kedaulatannya ke atas Betawi. Ini juga ditolak oleh Coen. 

Sementara itu, Sultan Agung telah melengkapkan tentera 
untuk menyerang Belanda di Betawi. Pada bulan Ogos 1628, 
tenteranya di bawah pimpinan Temenggung Baurekso ( g 
menakluki Sukadana di Borneo T.M. 1622) telah datang 
menyerang Betawi. Dalam serangan pertama, telah dirancang- 
kan supaya berlaku serentak antara angkatan laut dan darat. 
Tetapi, malangnya tentera darat hanya sampai dua hari 
setelah serangan dari laut dilancarkan. Tentera itu juga telah 
membina empangan di Sungai Chiliwung untuk menyekat air 
an kepada pihak Belanda. Serangan ini gagal kerana tiga 
sebab: 

Pertama, tentera Mataram merasakan terlalu yakin (over 
confidence) dan menyangka bahawa tentera Belanda yang 
kecil jumlahnya itu mudah ditewaskan. Oleh itu bekalan 
makanan yang disediakan hanya cukup untuk beberapa hari 
sahaja. 

Kedua, tentera Mataram tidak mempunyai meriam untuk 
meruntuhkan benteng-benteng Belanda. 

Ketiga, Belanda telah menguasai jalan laut, dengan itu 

bekalan makanan untuk 10,000 orang tentera Mataram 
terpaksa dibawa dengan kereta lembu dari Jawa Timur 
mengikut jalan darat. Bekalan ini tidak dapat sampai dengan 
cepat dan tentera Mataram telah menghadapi kebuluran. Oleh 
itu Suitan Agung terpaksa memerintahkan supaya 
pengepungan ke atas Betawi diberhentikan pada bulan 
Disember 1628. Temenggung Baurekso telah dibunuh kerana 
kegagalan itu. Langkahnya itu adalah tidak patut dan merugi- 
kan kerana pengalaman Baurekso tidak dapat digunakan lagi. 

Dalam serangan kedua pada bulan Ogos 1629, Sultan 
Agung telah menghantar 80,000 tentera untuk mengepung 
Betawi. Kekurangan-kekurangan pada serangan yang pertama 
telah cuba diatasi. Tentera Mataram telah dilengkapkan 
dengan meriam dari Portugis yang terpaksa ditarik oleh 
lembu dari Jawa Timur. Jurutera Portugis juga diminta mem- 
bantu usaha mereka tetapi tidak berhasil. Stor makanan telah 
disediakan lebih dahulu di sepanjang jalan, tetapi Belanda 
telah membinasakannya. Oleh itu, makanan masih tidak 
cukup untuk mereka dan ini juga yang menggagalkan 
serangan Mataram ke atas Betawi. Sultan Agung meminta 
tentera laut Portugis mengawal bekalan beras mengikut jalan 
laut dan mengalahkan tentera laut Belanda, tetapi tentera 
Portugis tidak mampu untuk menjalankannya. Tentera laut 
Jawa memang tidak dapat melawan tentera laut Belanda. 
Kekuasaan Belanda di lautlah yang menggagalkan serangan 
Sultan Agung itu. Kekalahan tersebut bukanlah disebabkan 
oleh kurang perancangan dan strateji mereka tetapi kerana 
kerendahan teknoloji di pihaknya jika dibandingkan dengan 
pihak Belanda yang mempunyai kelebihan berikut: 

Pertama, benteng yang dibuat oleh Belanda adalah cara 
baru dan kukuh yang tidak dapat diruntuhkan oleh tentera- 
tentera Mataram. 

Kedua, meriam-meriam Belanda boleh menembak dari 
jarak jauh. 

Ketiga, kapal dan cara peperangan laut yang moden oleh 
pihak Belanda menjadikan ia sebagai satu kuasa angkatan laut 
yang terkuat sekali di dunia pada masa itu (T.M. 1562 dan 
1566 ia telah dapat mengalahkan angkatan laut Inggeris di 
Eropah). Ini jugalah yang menyebabkan kekalahan Kerajaan- 
kerajaan Melayu dan Kerajaan lain di seluruh Asia. 

Harapan untuk mengalahkan Belanda hanyalah dengan 
mengepung benteng mereka. Tetapi kekuatan angkatan laut 
mereka dapat menyekat bekalan tentera-tentera yang 
mengepung itu dan menggagalkan tindakan mereka. 

Setelah kekalahan kedua ini, Sultan Agung sedar bahawa 
baginda tidak dapat mengatasi Belanda di Betawi, tetapi 
baginda cuba juga mengatasinya dengan cara tidak langsung. 
Baginda terus menyekat bekalan beras ke Betawi dan mem- 
bantu seteru Belanda, iaitu Portugis di Melaka dengan 
membekalkan beras. Misalnya, pada bulan Februari T.M. 
1633, Mataram telah menghantar 40 buah kapal beras yang 
diiringi oleh kapal perang Portugis ke Melaka. 

Sultan Agung sedar tentang kekurangan tentera lautnya. 
Oleh itu baginda telah cuba mendapatkan bantuan tentera 
laut Portugis untuk menghadapi Belanda. Utusannya telah 
pergi ke Goa menemui Portugis pada 'I.M. 1632 dan 1635 
manakala utusan Portugis pula datang ke Mataram pada T.M. 
1631, 1633 dan 1636. Portugis berjanji akan menghantar 16 
buah galfeon tetapi tidak dilaksanakan. 

Sultan Agung cuba pula meluaskan kekuasaannya di 
daerah-daerah lain di Kepulauan Melayu dan berjaya 
menakluki Palembang dan Jambi pada T.M. 1633. Pada tahun 
itu juga baginda telah mengadakan perikatan dengan 
Makassar. Dengan kejatuhan Portugis oleh Belanda di Melaka 

ada T.M. 1641, harapan untuk mengatasi kekuatan angkatan 
aut Belanda langsung lenyap, tetapi permusuhan Sultan 
Agung terhadapnya masih berterusan. Rancangannya untuk 
menakluki Banten di Jawa Barat tidak dapat dilaksanakan 
kerana halangan Belanda di tengah jalan. Baginda mengada- 
kan hubungan dengan raja-raja Islam di Timur Tengah dan 
membawa mubaligh dari sana untuk mengajar di Jawa. 

Dengan mangkatnya Sultan Agung pada T.M. 1641, 
kekuasaan Mataram mulai merosot kerana penggantinya, 
Amangkurat 1 tidak mempunyai kalibar seperti ayahnya. 
Pada tahun itu juga baginda telah mengadakan perjanjian 
perdamaian dengan Belanda. Scjak itu sedikit demi sedikit 
Belanda mengambil tanah Mataram sehingga akhirnya seluruh 
Jawa berada di bawah belenggu penjajahan. 


15. Iskandar Muda Mahkota Alam (1607-1636) 
Raja Aceh yang terbesar 


Pasang surut sejarah Kerajaan Aceh telah menunjukkan 
dengan jelas pengaruh dari pemimpin-pemimpin mereka. Di 
bawah pemimpin yang handal kerajaan itu tclah berkembang 
maju sebaliknya di bawah pemimpin yang lemah ia telah 
merosot. Pada T.M. 1514 Aceh telah dimerdekakan dari 
Kerajaan Pedir oleh Sultannya yang pertama bernama Ali 
Mughayat Syah (1514-1528). Ia kemudiannya menakluki 

Pasai, Pedir dan Daya serta mengalahkan serangan Portugis kc 
atas Pasai pada T.M. 1521. Kemenangan ini telah menyekat 
perkembangan kuasa Portugis di Sumatera. Sultan Aceh yang 
ketiga Alaudin Riayat Syah bergelar Al Qahar (Yang Keras) 
(1530-1568) telah mengembangkan kekuasaannya ke pantai 
Timur Sumatera iaitu Deli pada T.M. 1539 dan Semenanjung 
Tanah Melayu. Orang-orang Portugis di Melaka telah diserang- 
nya beberapa kali iaitu pada T.M. 15387, 1574 (ini hampir 
berjaya), 1551 dan 1568. Baginda juga telah mengadakan 
perikatan dengan kerajaan-kerajaan Melayu lain serta men- 
dapatkan ubat bedil, meriam dan pakar-pakarnya dari Turkey 
untuk menakluki Melaka. Johor lama ditakluki pada T.M. 
1564 dan menawan Sultan Alaudin, Johor, kerana menye- 
belah pihak Portugis di Melaka. Selepas itu kuasa Aceh mula 
merosot kerana Sultannya lemah. Kekuasaannya muncul 
semula dan mencapai zaman kemuncaknya di masa pemerin- 
tahan Iskandar Muda Mahkota Alam (1607—1636). 

Iskandar Muda merupakan seorang pemimpin yang cekap 
dan kuat. Oleh itu baginda dapat menguasai 73 orang pem- 
besar atau hulubalang yang memerintah di 7 3 buah mukim di 
Aceh. Fanpa pimpinan seperti itu hulubalang-hulubalang ini 
mungkin berlawan sama sendiri untuk mendapatkan 
kekuasaan dalam negeri. Baginda telah melancarkan gerakan 
penaklukan kerana dua tujuan, pertamanya untuk memper- 
tahankan Islam dengan menentang Portugis di Melaka. Dan 
keduanya untuk kepentingan ekonomi Aceh dengan 
menguasai perniagaan lada hitam di Sumatera. 

Sebagai seorang pemimpin yang realistik, Iskandar Muda 
sedar bahawa baginda mesti memperkuatkan ckonominya 
supaya boleh terus berjihat untuk Islam dengan menentang 
Portugis. Untuk tujuan ini baginda telah menjalankan dua 
stratej: 

Pertamanya berusaha untuk mendapatkan monopoli 
perniagaan lada hitam dan timah di bahagian barat Kepulauan 
Melayu. Oleh yang demikian baginda telah menakluki 
Indragiri, Tiku, Periaman, dan Indrapura bagi menguasai 
pengeluaran lada hitam di situ. Tapan tahun baginda 
menghantarkan angkatan lautnya untuk memungut setengah 
daripada pengeluaran lada hitam di Tiku dan Periaman. 
Baginda memerintahkan supaya pokok-pokok lada hitam di 
Kedah ditebang dalam T.M. 1620. Perniagaan bahan itu 
dijadikan monopoli kerajaan dan menaikkan cukai ke atasnya 
di jajahan takluk Aceh (misalnya 227. di Tiku dan Periaman 
pada T.M. 1628). Iskandar Muda juga membawa orang-orang 

tawanan ke Aceh untuk menambah pekerja-pekerja bagi 
mengeluarkan hasil tersebut. Misalnya, pada T.M. 1620, 
baginda memindahkan 5,000 orang dari Perak ke Aceh untuk 
tujuan ini. Baginda menakluki Kedah (1619) dan Perak 
(1620) untuk menguasai perniagaan bijih timah. 

Keduanya, Iskandar Muda mengadakan keadaan per- 
niagaan yang baik dengan mengenakan cukai hanya 107. yang 
jauh lebih rendah dari cukai di Melaka dan Betawi. Oleh itu 
ramai peniaga-peniaga dari India,” Cina dan Jawa datang ke 
sini. 

Dalam usahanya mengembangkan ugama Islam, Iskandar 
Muda telah menjalankan 5 dasar: 

Pertama, menggalakkan pertumbuhan ulama-ulama Islam 
di Aceh dengan menjadi penaung-penaung kepada mereka. 
Ulama-ulama ini juga dijadikan sebagai penasihatnya, 
misalnya, Shamsudin As-Samatrani perah menjadi menteri 
di Aceh. Ulama-ulama lain yang masyhur masa ini jalah 
Hamzah Fansuri, Syekh Nurudin Ar-Raniri dan Abdul Rauf 
Sinkel. Mereka inilah yang mengarang kitab-kitab ugama 
Islam dalam bahasa Melayu yang masih lagi dibaca dan mem- 
pengaruhi orang-orang Melayu. 

Kedua, membatalkan adat-adat zalim yang dipusakai dari 
zaman Hindu seperti saksi-saksi dikehendaki mencelurkan 
tangan ke dalam minyak panas atau menjilat besi panas untuk 
menguji kebenaran kenyataan-kenyataan mereka. Ini diganti- 
kannya dengan hukum-hukum Islam yang dikuatkuasakan di 
dalam negerinya. Adat-adat yang sesuai dengan Islam terus 
digunakan. 

Ketiga, menghantar mubaligh-muhbaligh Islam ke negeri- 
negeri yang bukan Islam seperti Batak yang telah ditakluki- 
nya Ini merupakan satu jasa besar yang dilakukan Iskandar 

uda. 

Keempat, ia memberi keutamaan kepada peniaga-peniaga 
Islam seperti peniaga Arab dan Gujarat dari peniaga-peniaga 
Belanda dan Inggeris. Sebab itulah ia menaikkan cukai 
kastam ke atas perniagaan kedua-dua bangsa Barat itu untuk 
menyekat mereka dari berniaga di situ. Oleh itu Inggeris telah 
meninggalkan Tiku pada T.M. 1618 dan Aceh pada T.M. 
1630. Belanda pula meninggalkan Aceh pada T.M. 1623. 
Belanda telah menghantar utusan meminta syarat perniagaan 
yang lebih baik dan bantuan untuk menentang Portugis tetapi 
ditolak oleh Iskandar Muda. Ornag-orang Aceh tidak berniaga 
kerana mereka merupakan pentadbir dan perajurit. Dengan 
mengenakan cukai 107. atas perniagaan ekspot, Iskandar 

Muda mempunyai wang yang cukup untuk membiayai 
tentera yang besar. Aceh mempunyai 236 buah kapal dengan 
20,000 tentera ketika menyerang Melaka pada T.M. 1629. 

Kelima, kekuatan tentera yang ada padanya memboleh- 
kan ia menyerang Portugis di Melaka dan Johor yang selalu 
berpihak kepadanya. Aceh menyerang Portugis pada T.M. 
1616, 1627 dan 1629, dengan tenteranya seramai lebih 
kurang 20,000 orang. Tetapi usaha ini gagal kerana 
kelemahan teknoloji peperangannya seperti kerajaan-kerajaan 
Melayu yang lain juga. Walau bagaimanapun ia selalu menang 
bila berlawan dengan negeri-negeri Melayu seperti penaklukan 
ke atas Johor pada T.M. 1613 dan 1615 dan Pahang pada 
T.M. 1618 kerana masing-masing mempunyai teknoloji yang 
setanding. 

Sungguhpun mempunyai minat yang bear untuk 
mengembangkan kekuasaannya, Iskandar Muda sedar bahawa 
baginda tidak mempunyai kuasa untuk mengalahkan kerajaan 
yang kuat seperti Banten yang menguasai Sumatera Selatan. 
Oleh itu baginda tidak berusaha untuk meluaskan jajahannya 
ke daerah itu dan ini merupakan satu tindakan yang bijak. 

Iskandar Muda kuat memegang ajaran Islam sehinggakan 
anak sulungnya dibunuhnya kerana zalim. Baginda pula 
keberatan untuk melantik penggantinya (anak angkatnya) — 
Iskandar Thani — putra Sultan Ahmad Syah, Pahang, kerana 
baginda adalah seorang yang adil dan berbudi pekerti yang 

aik. 

Iskandar Muda telah mengatur pentadbiran negaranya 
dengan baik seperti yang tercatit dalam Kanun Aceh 
Darrusalam. Tiap-tiap kampung selain dari mempunyai 
sebuah masjid dan surau harus ada sebuah madrasah di mana 
ada guru-guru yang mengajar ugama Islam. Kampung- 
kampung ini diketuai oleh seorang yang bergelar “Imam”. 
Kumpulan beberapa buah kampung digelar “Mukim”' dengan 
mempunyai sebuah masjid besar. Satu mukim dikctuai oleh 
seorang hulubalang kecil. Terdapat 73 buah mukim di Aceh. 
Kumpulan dari beberapa buah mukim ini digelar “Sagi”” dan 
diketuai pula oleh seorang yang bergelar “Hulubalang Besar”. 

Pentadbiran dan undang-undang negeri dijalankan oleh 
Sultan dibantu oleh Wazir Sultan, Perdana Menteri dan Kadi 
Malikui Adil dengan empat orang Mufti. Balai Laksamana 
mengetuai tentera laut dan darat. Menteri Dirham menjadi 
menteri kewangan yang mengendalikan Baitulmal dan ber- 
tanggungjawab terus kepada Sultan. 

Terdapat tiga buah badan untuk menjalankan dasar-dasar 
pentadbiran negara: 


1. Balairung yang terdiri dari empat orang Hulubalang 
terbesar Aceh. 


2. Balai Gading yang terdiri dari 2 orang ulama besar. 


3. Balai Majlis Mahkamah Rakyat yang terdiri dari 73 
orang wakil dari 78 buah mukim di Aceh termasuk 9 
orang wakil wanita. 


Badan ini (Balai Majlis Mahkamah Rakyat) ditubuhkan 
oleh Iskandar Muda pada T.M. 1622 tugasnya ialah: 

“Ja berhak mengurus hal negeri dan mengurus rakyat 
sempurna, supaya rakyat dapat senang hidup dan dapat 
banyak hasil, makmur dan aman dan menjaga huru-hara 
negeri dan ditimbang sekalian pekerjaan utusan rakyat besar 
dan kecil, Timur dan Barat, gunung dan baruh dan 
mengerjakan perbuatan -kebenaran dan keadilan supaya aman 
negeri dan taat rakyat.” 

Iskandar Muda telah berutus surat kepada Sultan Turki 
dan King Jamcs di England sebagai raja yang setaraf dengan- 
nya. 

Dengan kemangkatannya pada 'T.M. 1636, kebesaran 
Aceh masih dapat dipertahankan oleh Iskandar Thani. Tetapi 
selepas kemangkatan Iskandar Thani pada T.M. 1641 dan 
kejatuhan Melaka ke tangan Belanda, kuasa Aceh pun 
merosot seterusnya kerana tidak ada raja yang berperibadi 
besar seperti Iskandar Muda untuk mengemudikan bahtera 
negara itu. 


16. Bukhari Johori (Al-Jauhari) (K.M. XV1) 
Pengarang buku politik yang pertama 
K.M. XVH adalah merupakan zaman perkembangan 
pemikiran orang-orang Melayu di Kepulauan Melayu. Ini 
dapat dilihat dari buku-buku yang dihasilkan oleh pujangga- 
ujangga dan ulama-ulama di zaman itu. Sebuah daripada 
buku yang sangat berpengaruh ialah Taj us-Salatin (Mahkota 
Segala Raja-raja) karangan Bukhari Johori (Al-Jauhari) pada 
T.M. 1603. Buku ini merupakan panduan untuk memerintah 
o1en Raja-raja Melayu scperti Kedah dan Johor. Raja-raja 
Jawa telah menggunakannya sebagai pedoman dalam pen- 
tadbiran mereka. Begitu juga Belanda yang menggunakannya 
untuk mentadbirkan Indonesia ketika ia menjajah negeri itu, 


84 


Buku ini telah dibawa ke England dan Belanda yang 
kemudiannya telah diterjemahkan ke bahasa Perancis. 

Taj us-Salatin begitu berpengaruh hingga K.M. XIX ketika 
Munsyi Abdullah cuba mengetahui watak Raffles dari air 
mukanya berdasarkan ilmu firasat di dalam buku tersebut. 
Dalam bukunya Kisah Pelayaran Abdullah Ke Negeri 
Kelantan, Abdullah telah menasihatkan raja-raja di negeri itu 
supaya membaca Taj us-Salatin untuk mengetahui tanggung- 
jawab sebagai raja. 

R.O. Winstedt mengatakan buku ini adalah hasil kesusas- 
traan Parsi yang dikarang oleh Jauhar dari Bokhara kemudian 
diterjemahkan ke Bahasa Melayu di Aceh pada 1.M. 1603. 
Menurutnya lagi bahawa buku ini kurang baik dan sangat 
kurang nilai sastranya, Sebagai scorang Kristian. beliau telah 
mengecam buku itu kerana ajaran-ajaran Islam yang ter- 
kandung di dalamnya. 

Werndly dalam Maleiseh Spraakunst berpendapat “Taj us- 
Salatin mengandungi beberapa ajaran yang bermoral dalam 
bentuk cerita dan dikarang dalam bahasa yang bagus serta 
gaya yang baik. Taj us-Salatin adalah salah sebuah kitab yang 
terbaik dalam Bahasa Melayu untuk dibaca.” 

Khalid Husain, penyunting buku Taj us-Salatin yang ter- 
baru berpendapat bahawa buku ini adalah karya asli seorang 
pengarang bernama Bukhari dari Johor. Ini berdasarkan 
kenyataan bahawa ia banyak memperlihatkan keperibadian 
Melayu dan tidak ada bukti bahasa atau kata-kata Aceh di 
dalamnya. Menurutnya lagi, nama pengarang buku ini dalam 
huruf jawinya Apr gl yang boleh dimaknakan Bukhari 
dari Johor, Ini memang sudah menjadi adat ketika itu yang 
memberi gelaran seseorang dari nama tempat asalnya seperti 
Hamzah Fansuri dari Fansur, Syamsudin As-Samatrani dari 
Sumatera dan Nurudin Ar-Raniri dari Rander. Ta; us-Salatin 
sangat terkenal di Johor sehingga dicetak semula pada F.M. 
1875. la tidak begitu terkenal sekiranya ia bukan hasil 
tempatan. Katanya lagi Johor pernah melahirkan pengarang 
seperti Tun Sri Lanang dan lain-lain pengarang yang muncul 
kemudiannya. Berdasarkan kenyataan di atas adalah 
menasabah bahawa Bukhari adalah pengarang dari Johor. 

Memang terdapat persamaan antara Taj us-Salatin dengan 
kitab Arab Al-taj fi-Akhlak al Muluk karangan seorang 
pengarang Arab di zaman Khalifah Al-Maamun bin Harun 
Al-Rasyid. Di dalam bukunya, Bukhari mengakui memang 
ada mengambil bahan-bahan dari buku panduan raja-raja 
dalam bahasa Arab. Ini tidaklah mengurangkan jasanya 

sebagai pengarang Melayu yang pertama menulis buku 
anduan memerintah (buku politik) dengan merujuk kepada 
uku-buku Arab yang merupakan sumber ilmu pengetahuan 
ketika itu. 

Tujuan beliau mengarang buku ini ialah untuk memberi 
panduan supaya seorang raja itu mengetahui tanggungjawab 
dan boleh memerintah dengan adil. 

Taj us-Salatin mengandungi 24 fasal yang membincang- 
kan apakah yang perlu diketahui oleh pemerintah: 


1. Manusia perlu mengena! dirinya. 
2. Manusia perlu mengenal Tuhan. 
3. Manusia perlu mengena! dunia. 


4. Manusia perlu mengetahui kesudahannya pada ketika 
maut. 


5. Tanggungjawab dan sifat-sifat Sultan. 
6. Menyatakan perbuatan adil. 
7. Cerita-cerita dan sifat-sifat raja adil. 
8. Cerita dan sifat-sifat raja kafir yang adil. 
9. Menyatakan perbuatan zalim. 
10. Tugas dan sifat-sifat menteri. 
11. Tugas penyurat. 
12. Tugas pesuruh. 


13. Sifat, tugas dan tanggungjawab pegawai-pegawai 
kerajaan. 


14. Cara-cara mendidik anak. 

15. Hemat yang benar. 

16. Sifat orang berbudi (berakal). 

17. Syarat kerajaan. 

18. Hmu qaifah dan firasat. 

19. Ilmu qaifah dan firasat dan segala hukum-hukumnya. 
20. Hal rakyat dan raja. 

21. Hal rakyat yang kafir dengan raja yang Islam. 
22. Hal pemurah dan ikhsan. 

23. Hal setia dan menepati janji. 

24. Penutup. 

Semua panduan yang diberi oleh Bukhari berdasarkan 
sifat-sifat pemerintah dan pemerintahan yang dianjurkan oleh 
ugama Islam. Beliau juga menyatakan bahawa rakyat patut 
menentang raja yang tidak mengikut hukum Islam. Konsep 
ini merupakan satu konsep baru dalam masyarakat Melayu 
fiudal yang menganggap perintah raja patut dipatuhi dengan 
membuta tuli. 

Bukhari memberi 10 sifat raja atau pemerintah yang baik 
seperti berikut: 

1. Tahu membezakan baik dan buruk. 

2. Berilmu (kalau tidak mempunyai ilmu perlu ber- 
kawan dengan orang yang berilmu). 

3. Tahu memilih menteri. 

4. Baik rupa dan budi pekertinya supaya dikasihi orang. 

5. Pemurah. 

6. Mengenang jasa orang. 

7. Berani, jika raja berani pengikutnya juga akan berani. 

8. Mengurangkan makan dan tidur supaya tidak lalai. 

9. Kurang berpoya-poya dengan perempuan. 

10. Laki-laki, tetapi raja perempuan boleh dilantik jika 
tiada waris laki-laki untuk mengelakkan daripada ber- 
laku huru-hara. 

Kebanyakan sifat-sifat di atas masih diperlukan oleh 

pemimpin-pemimpin pada masa ini. 

Taj us-Salatin begitu berpengaruh sehingga usaha Syeikh 
Nurudin Ar-Raniri untuk menggantinya dengan Bustan 
us-Salatin kemudiannya tidak berjaya. Kebesaran Taj 
us-Salatin dan pengarangnya boleh dilihat dari kenyataan 
bahawa tidak ada buku seperti itu di dalam bahasa Melayu 
yang boleh menandinginya. 


17. Hamzah Fansuri (akhir K.M. XV1) 

Pujangga Tasauf Melayu yang ulung 

Kalau bangsa Turki boleh bermegah dengan pujangga 
Tasauf Jalaludin Rumi (1207—1273), bangsa Parsi dengan 
Hafiz (1325-1390), maka bangsa Melayu pula boleh ber- 
bangga dengan Hamzah Fansuri yang tidak kurang tandingan 
dengan mereka. Tetapi malang bagi bangsa Melayu kerana 
kebanyakan dari karya-karya Hamzah Fansuri telah hilang. 
Atas perintah Sultan Aceh, Sultan Iskandar Thani 

(1636—1641), karya-karya yang berupa syair dan kitab-kitab 
ini telah dibakar atau tuduhan menyeleweng dari ajaran Islam 
yang sebenar. Walau bagaimanapun kebesaran Hamzah 
Fansuri sebagai Pujangga Tasauf tidaklah dapat dinafikan. 
Kebenarannya telah dibuktikan oleh sarjana-sarjana moden 
kemudiannya. 

Sebagai pujangga yang mencipta bentuk sastra yang 
digelar “syair” dan orang yang pertama memaparkan ajaran- 
ajaran Tasauf secara sistematik dalam bahasa Melayu, 
Hamzah telah memberi pengaruh yang besar dalam alam 
kesusastraan dan pemikiran orang-orang Melayu sehingga 
sekarang. 

Dengan kejatuhan Melaka ke tangan Portugis pada T.M. 
1511, pusat perniagaan dan perkembangan Islam telah ber- 
pindah ke Aceh. Saudagar-saudagar Islam dari India, Parsi, 
Arab dan kepulauan Melayu bertumpu ke situ. Aceh 
mencapai zaman kegemilangannya pada masa pemerintahan 
Sultan Iskandar Muda Mahkota Alam (1607-1636). Di masa 
inilah juga terdapainya perkembangan ugama Islam dan 
kesusastraan Melayu yang bernas yang berteraskan falsafah 
Islam. Pelopor perkembangan ini ialah Hamzah Fansuri. 

Tarikh lahir dan meninggalnya Hamzah tidaklah dapat 
diketahui, tetapi menurut Prof. Syed Muhammad Naguib, 
Hamzah hidup di zaman sebelum dan semasa pemerintahan 
Sultan Alaudin Riayat Syah (1588-1604). 

Berdasarkan dari sebuah syairnya sendiri, Hamzah 
Fansuri berasal dari Fansur atau Barus di Aceh, tctapi ia di- 
lahirkan di Syahr Nawi (bandar Ayuthia, ibu kota lama 
kerajaan Siam). Ini mungkin kerana bapanya berniaga di situ 
yang merupakan satu perkara biasa dilakukan oleh peniaga- 
peniaga Aceh pada masa itu. Syair tersebut ialah: 

Hamzah nin asalnya Fansuri 
Mendapat wujud di tanah Syahr Nawi 
Beroleh khilafat ilmu yang ali 
Daripada Abdul Kadir Sayyid Jailani. 


Syair di atas juga menyatakan bahawa beliau mengikut 
ilmu Tasauf tarikat Qadiriyyah yang dimulakan oleh Sayyid 
Abdul Kadir Jailani. Hamzah mengembara dari satu tempat 
kc satu tempat di Timur Tengah dan di Kepulauan Melayu 
untuk mempelajari ilmu Tasauf serta hakikat Tuhan. Akhir- 
nya beliau mendapat penjelasan yang dicarinya itu di 
kawasan asalnya iaitu Fansur, seperti yang dinyatakan dalam 
syaimya: 

Hamzah Fansur di dalam Mekah 
Mencari Tuhan di Baitul Kaabah 
Di Barus ke Kudus (Jawa) terlalu payah 
Akhirnya dapat di dalam rumah. 


Setelah puas mengembara dan menuntut ilmu, Hamzah 
pun pulang ke Fansur. Di sini beliau mula menulis dan 
mengembangkan pengetahuan Tasauf yang telah didapatinya. 
Dari tulisan-tulisannya yang berbentuk prosa dan syair mem- 
buktikan bahawa Hamzah mahir dalam Bahasa Arab dan Parsi 
selain dari bahasa Melayu. Beliau juga dipengaruhi oleh 
tulisan-tulisan ahli-ahli Tasauf yang masyhur di Timur Tengah 
seperti Ibnu Arabi, Abdul Karim Jili, Abu Yazid Bistanu, 
Junayd Baghdadi, Mansur al-Halilaj, Imam Al-Ghazzali, 
Jalaludin Rumi, Syamsu Tabriz dan lain-lain lagi. 

Karangan-karangan berbentuk prosa yang diketahui 

adalah “Asran al arifin fi bayan ilm alsuluk wal tauhid”, dan 
“Sharab al ashikin” (Minuman orang yang cinta kepada 
Tuhan). 
, . Sungguhpun judul kitab ini di dalam bahasa Arab, tetapi 
isinya di dalam bahasa Melayu. Dalam kitab-kitab tersebut, 
beliau membincangkan hukum-hukum Syariat Islam, jalan- 
jalan tarikat untuk mengenal Tuhan, makrifat, hubungan 
Tuhan dengan alam dan cinta terhadap Tuhan. 

Menurut Prof. Syed Muhammad Naguib dan Prof. A. 
Tecuw, bentuk “syair” yang dicipta oleh Hamzah adalah 
bertujuan untuk melahirkan ajaran dan pengalaman 
Tasaufnya sendiri, sebagaimana yang dibuat oleh pujangga- 
pujangga Tasauf di Timur Tengah . 

Syair-syair Hamzah yang diketahui adalah seperti berikut: 

1. Syair Dagang 

2. Syair Si Burung Pingai 

8. Syair Perahu 

4. Syair Burung Pungguk 

5. Syair Sidang Fakir 

6. Syair Ikan Tongkol 

Sungguhpun banyak syair-syair mengenai Tasauf dan 
akhlak yang dikarang di zaman selepasnya, tetapi menurut 
Ka Winstedt, “tid. ada yang mempunyai semangat dan 
k airahan seperti dicipta oleh Hamz: ansuri.” 

Oleh kerana banyak konsep-konsep Tasauf tidak ada di 
alam fikiran orang-orang Melayu, maka tidaklah ada 

rkataan-perkataan Melayu yang boleh menggambarkan 
onsep-konsep ini. Sebaliknya Hamzah telah menggunakan 

perkataan-perkataan Arab seperti tauhid, wasil, azali, wujud, 
fana dan scbagainya. Dengan memperkenalkan perkataan- 
perkataan ini, Hamzah telah memperkayakan perbenda- 
haraankata Melayu kerana perkataan-perkataan ini lama- 
kelamaan telah digunakan langsung oleh masyarakat Melayu 
dan dianggap sebagai perkataan mereka. 

Ajaran Tasauf adalah merupakan ilmu yang kompleks 
yang membincangkan hubungan antara manusia dengan 
Tuhan. Untuk menerangkan konsep-konsep yang rumit Ini, 
Hamzah telah men nakan perbincangan yang rasional. Ini 
merupakan bear bari dalam kesusastraan Melayu kerana 
sebelumnya hanya terdapat karangan-karangan yang 
berdasarkan dongeng sahaja. Oleh kerana inilah Prof. Syed 
Muhammad Naguib berpendapat bahawa Hamzah sebagai 
pemula zaman moden dalam kesusastraan Melayu kerana 
unsur rasionaliti merupakan satu asas pemikiran zaman 
moden. 

Ilmu Tasauf yang diajar oleh Hamzah telah tersebar di 
Aceh dan tempat-tempat lain. Salah seorang dari muridnya, 
Syamsuddin As-Samatrani adalah seorang pujangga dan ulama 
besar yang menjadi Kadi Malikul Adil (seperti Hakim Ter- 
tinggi masa ini) pada zaman pemerintahan Sultan Iskandar 
Muda Mahkota Alam. Ilmu Tasauf ajaran Hamzah mengikut 
aliran yang digelar Wujudiyah yang dimulakan oleh Ibnu 
Arabi di Timur Tengah. Ajarannya juga dikenal di beberapa 
tempat dengan nama Pengajian Tubuh atau Martabat Tujuh. 

Menurut Hamka, ajaran Hamzah tersebar di Jawa dengan 
nama Kawula Gusti dan beliau dikenal sebagai Kiyahi 
Hamzah. Ajarannya yang tersebar di Makasar dinamakan 
Tharikat Haji Paloppo. 

Pada tahun 1968 penulis telah bertemu dengan seorang 
guru di Ulu Kelang, Selangor, yang mengaku mengajar Ilmu 
Pengajian Tubuh dan mendakwa bahawa apa yang diajarnya 
ialah ilmu yang diajar oleh Hamzah Fansuri dahulu. Ini 
menunjukkan betapa besarnya pengaruh ajaran Hamzah itu. 

Aliran Tasauf Wujudiyah ibnu Arabi memang ditentang 
oleh setengah-setengah ulama ortodoks di Timur Tengah. Di 
Aceh, ajaran ini tidak ditentang secara terbuka ketika 
Hamzah dan muridnya yang handal, Syamsuddin As. 
Samatrani masih hidup, Mungkin disebabkan tiada ulama 
yang sanggup berdebat dengan mereka. Tetapi setelah kedua- 
duanya meninggal dunia dan kedatangan seorang ulama 
ortodoks yang handal, Syeikh Nurudin Ar-Raniri ke Aceh 
T.M. 1637 ajaran ini telah ditentang secara terbuka. Satu 

perdebatan telah diadakan di hadapan Sultan Iskandar Thani 
di antara Syeikh Nurudin dengan pengikut-pengikut Hamzah. 
Mereka telah dikalahkan oleh Syeikh Nurudin yang mem- 
buktikan bahawa mereka telah menyeleweng dari ajaran 
Islam yang sebenar. 

Menurut Prof. Syed Muhammad Naguib, bukanlah ajaran 
Hamzah yang salah tetapi fahaman Syekh Nurudin terhadap 
ajaran itu yang tidak tepat. Manakala murid-murid Hamzah 
yang berdebat itu pula tidak mampu menerangkan dengan 
berkesan ajaran guru mereka. 

Kerana kekalahan itu, Sultan Iskandar Thani telah yakin 
akan kesalahan ajaran Hamzah. Baginda memerintahkan 
supaya kitab dan Syair Hamzah serta Syamsudin As- 
Samatrani dibakar. Tetapi ada juga beberapa buah karangan- 
nya yang terselamat dan dijumpai pada masa ini. Tidak ada 
pujangga Melayu yang dapat menandingi Hamzah dari segi 
keaslian dan bakat kepuisiannya (poetic genius). Ketokohan- 
nya dalam bidang sastra dan alam pemikiran orang-orang 
Melayu tidaklah dapat dilupakan oleh sejarah. 


18. Syekh Nurudin Ar-Raniri (K.M. X VII) 
Pembela Faham Ortodoks Islam 


Syekh Nurudin Ar-Raniri masyhur sebagai seorang 
pujangga dan ulama, tetapi pengaruhnya lebih berkesan 
kepada masyarakat Melayu dalam bidang ugama. Pengaruh- 
nya begitu besar sehingga kitabnya, Siratu! Mustakim masih 
lagi digunakan di setengah-setengah sekolah ugama di Malay- 
sia pada K.M. XX ini. 

Syekh Nurudin berketurunan Arab Hadhramaut di 
sebelah bapanya yang telah bermastautin di Gujarat, mana- 
kala ibunya ialah orang Melayu Aceh. Nama penuhnya ialah 
Syekh Nurudin bin Muhammad Jailani bin Hasanji bin 
Muhammad Hamid Ar-Raniri. Beliau digelar “Ar-Raniri” 
kerana beliau dilahirkan di Ranir (Rander), sebuah bandar 
pelabuhan di Gujarat, India. Bandar ini menjadi tumpuan 
saudagar-saudagar Parsi, Melayu, Burma, Siam dan India. 
Tarikh lahir Syekh Nurudin tidaklah diketahui. Beliau 
belajar di Mekah dan diketahui berada di sini pada T.M. 
1621. R.O. Winstedt berpendapat, setelah selesai pengajian- 
nya di Mekah, beliau telah pergi ke Pahang (yang masa itu di 
bawah takluk Aceh) berdasarkan maklumat bahawa buku- 
buku Syekh Nurudin sebelum T.M. 1637 menggunakan 
bahasa Melayu dan tiada pengaruh dialek Aceh. Beliau 
belayar ke Aceh pada tahun 1637 setelah mangkatnya Sultan 

Iskandar Muda. Di situ beliau mengajar ugama scrta disambut 
baik oleh Sultan Iskandar Thani (1636—1641) dan Sultanah 
Taju! Alam Shafiyatudin (1641—1675) kemudiannya. Pada 
tahun 1644 beliau meninggalkan Aceh untuk pulang ke Ranir 
dan meninggal di situ pada T.M. 1658. 

Sebelum sampai ke Aceh pada tahun 1637, Syekh 
Nurudin telahpun terkena! sebagai seorang ulama. Pada tahun 
1628, beliau telah mengarang kitab Sirat ul-Mustakim, sebuah 
kitab tentang rukun-rukun Islam seperti sembahyang, puasa, 
dan sebagainya. Tetapi, semasa di Acehlah ketokohannya 
sebagai ulama lebih terlihat. Beliau berjaya mengubah arus 
ajaran ugama Islam di Aceh masa itu dan seterusnya mem- 
pengaruhi masyarakat Melayu di tqmpat lain. 

Ketika Syekh Nurudin sampai di Aceh pada tahun 1637, 
ajaran Hamzah Fansuri dan Syamsudin As-Samatrani tentang 
aliran tasauf Wujudiyah sangat berpengaruh di situ. Aliran 
Tasauf ini memang ditentang oleh setengah-setengah ahli 
Tasauf di Timur Tengah kerana dianggap menyeleweng dari 
ajaran-ajaran Islam yang sebenarnya. Syekh Nurudin adalah 
pengikut mashab Syafie dan aliran Tasauf Qadiriyah yang 
diajar oleh Syekh Abdul Qadir Jailani. Di Aceh, beliau 
merasa perlu membanteras ajaran-ajaran Wujudiyah ini dan 
mula menyerang ajaran-ajaran itu. Serangannya telah meng- 
gegarkan masyarakat Aceh sehingga Sultan Iskandar Thani 
mengadakan debat terbuka antara Syekh Nurudin dengan 
pemimpin-pemimpin ajaran Wujudiyah untuk menentukan 
pihak mana yang benar. Oleh kerana pemimpim-pemimpin 
yang mengikuti ajaran Wujudiyah keuka itu tidak berapa 
handal, seperti Hamzah Fansuri dan Syamsudin As- 
Samatrani, mereka telah ditewaskan oleh Syekh Nurudin 
dalam perdebatan itu. Hasilnya ajaran-ajaran Ortodoks Islam 
yang dibela oleh Syekh Nurudin telah diterima di Aceh dan 
ajaran-ajaran Wujudiyah telah dianggap salah. Akibatnya, 
kitab-kitab Hamzah Fansuri telah dibakar di merata-rata 
tempat di Aceh. 

Untuk menegakkan terus ajaran-ajaran Ortodoks Islam, 
Syekh Nurudin telah mengarang kitab-kitab berikut: 

1. Durrat al-Farid bisharh al-akaid - mengenai puasa, 

haji, zikir, riba dan jihad. 

2. Asrar alinsan fi ma'rifat al-ruh wal rahman (T.M. 

1641) mengenai sifat-sifat roh dan ini menentang 
pendapat-pendapat Hamzah Fansuri. 


3. Akhbar al-akhirah fi-ahwal al-kiamah (T.M. 1642) — 

mengenai kejadian Nur, Muhammad, Adam, maut, 
tanda-tanda Hari Kiamat, neraka dan syurga- 


Jawahir al-ulum fi kashf al-ma“lum. 

Fath al-mubin a! al-mulhidin. 

Hujjat alsiddek lidaf al-zindik. 

Lataif al-asrar (T.M. 1644). 

Tabyan fi ma'rifat al-adyan (T.M. 1644). 
Hill az-zil. 

Nubdha fi da'wal zil maa sahibihi. 


Sungguhpun judulnya berbahasa Arab, tetapi kandungan- 
nya dalam bahasa Melayu. Kitab keempat hingga kesepuluh 
adalah mengenai Tasauf dan bertujuan untuk membanteras 
ajaran-ajaran Wujudiyah. Melihat kepada perkembangan 
kemudiannya, usaha Syekh Nurudin ini memang telah ber- 
jaya. R.O. Winstedt memuji Syekh Nurudin sebagai seorang 
ahli fikir dan sarjana yang mengetahui kitab-kitab ulama- 
ulama besar Islam di Timur Tengah yang ortodoks seperti 
Imam al-Ghazali, Fakhr al-din Razi, Syihab al-din al-Suh- 
rawardi, Abu Talib al-Makki, Aby al-Kasim al-Kushayri, Ibn 
Arabi dan Abdul Kadir Al-Jailani. Pengetahuannya yang luas 
dan kebolehannya menulis dalam bahasa Melayu yang mudah 
difahami, merupakan sebab-sebab kejayaannya membela 
ajaran-ajaran Islam yang ortodoks. 

Syekh Nurudin juga masyhur dalam bidang sastra kerana 
telah mengarang buku sejarah Bustanus Salatin (Taman Raja- 
raja) pada T.M. 1638. Buku ini merupakan sejarah raja-raja 
Islam di Timur Tengah dan Aceh serta menjadi panduan 
kepada raja-raja lain. Bustanus Salatin mengikut bentuk 
Taj-us-Salatin, mengandungi tujuh bab seperti berikut: 


1. Kejadian dunia dan syurga. 


2. Kisah Nabi-nabi dari Adam hingga Muhammad, raja- 
raja Parsi hingga zaman Khalifah Omar, maharaja- 
maharaja Rom hingga zaman Nabi Muhammad, raja- 
raja Masir dan Arab, Khalifah Rashidun berempat, 
Kerajaan Umayyah dan Abbasiyah, raja-raja Islam di 
Delhi, Melaka, Pahang dan Aceh serta mubaligh- 
mubaligh di Aceh. 


3. Raja-raja yang adil dan pegawai-pegawai yang bagus. 


4. Raja-raja yang warak dan wali-wali seperti Ibrahim 
bin Adham. 


pua dala 


1 


Da 


5. Raja-raja yang zalim dan menteri-menteri yang bodoh 
dan khianat. 

6. Orang-orang yang pemurah dan bangsawan serta hero- 
hero Perang Badar, Uhud dan peperangan-pepcrangan 
Nabi Muhammad. 


7. Akal dan jlmu-ilmu seperti perubatan, firasat dan 
nujum. 


Buku-buku ini merupakan sumber yang sangat berguna 
mengenai sejarah negeri Melaka, Pahang dan Aceh pada K.M. 
XVIII. 


19. Sultan Abu Bakar (1450-1480) 

Penegak Islam di Sulu 

Sungguhpun orang-orang Moro di selatan Filipina mem- 
punyai alat-alat peperangan yang kurang serta mundur dari 
segi teknolojinya dan kadang-kadang mempunyai bilangan 
orang yang kecil, namun tidak dapat juga ditakluki oleh 
Sepanyol. Mercka terus-menerus menentang serangan 
penjajah itu selama 400 tahun. Ini disebabkan oleh kuatnya 
semangat Islam yang telah disemaikan di kalangan mereka 
oleh pemimpin-pemimpin yang terdulu. Dan kemudiannya 
mewujudkan pemimpin-pemimpin yang perkasa. Seorang 
daripada pemimpin yang terbesar ialah Sultan Abu Bakar dari 
Sulu. 

Perkataan “Moro” berasal dari perkataan Sepanyol 
“Moor” yang bererti orang Islam. Perkataan ini digfinakan di 
Filipina kerana orang-orang di Mindanao dan Sulu mem- 
punyai ugama yang sama dengan orang-orang Moor di Afrika 
yang pernah menguasai Sepanyol selama lebih 700 tahun 
(711-1492) jaitu ugama Islam. 

Orang-orang Islam di Filipina berasal dari immigrasi 
orang-orang dari Tanah Melayu. Menurut sejarah orang-orang 
Maro, mubaligh Islam yang pertama datang ke Sulu ialah 
Syarif Karim al-Makhdum dari Melaka pada kira-kira T.M. 
1380. Beliau telah mengislamkan setengah-setengah 
penduduk di pulau itu. 

Pada T.M. 1410, seorang raja dari Minangkabau bernama 
Raja Baguindo telah datang menakluki Sulu dan mendirikan 
Kerajaan Islam di situ. Tetapi pendirian masyarakat dan 
Kerajaan Islam yang kukuh di pulau tersebut adalah hasil 
usaha Sultan Abu Bakar. 

Abu Bakar dikatakan sebagai seorang alim yang datang 
dari Melaka atau Johor atau Palembang. Baginda sampai di 

Sulu melalui Brunei pada kira-kira T.M. 1450. Abu Bakar 
telah mengajar ugama Islam di situ dan berkahwin dengan 
Para Misuli, putri tunggal Raja Baguindo. Raja Baguindo 
telah melantiknya sebagai hakim dan imam. Apabila raja itu 
mangkat, orang-orang Sulu telah mengangkatnya menjadi 
Sultan dengan gelaran As Sultan As-Syarif Al Hasyimi dan 
memerintah selama 30 tahun. 

Abu Bakar telah menyatukan kuasa politik dan ugama di 
tangan Sultan mengikut sistem pemerintahan di Turki. 
Beberapa perubahan dalam pemerintahan dan masyarakat di 
Sulu telah dijalankan. Dengan ini baginda telah meletakkan 
asas yang kukuh bagi masyarakat itu sebagai sebuah masya- 
rakat Islam. 

a Perubahan yang telah dilakukannya adalah sebagai ber- 
ikut: 

1. Memula dan mengatur secara sistematik pengajaran 

Quran dan bahasa Arab kepada orang-orang Sulu yang 
berpusat di masjid dan surau. 


2. Membina lebih banyak lagi masjid dan surau di 
kampung-kampung untuk dijadikan pusat masyarakat 
dan penyebaran ugama Islam. 


8. Mengatur pemerintahan Kepulauan Sulu mengikut 
wilayah-wilayah yang diketuai oleh pemimpin mereka 
yang digelar “Panglima”. 

4. Memulakan satu sistem cukai yang adil. 


5. Menyusun sistem perundangan yang berasaskan 
undang-undang Islam dan adat-adat lama yang sesuai. 
Berdasarkan ini telah menggubal “Undang-undang 
Sulu” yang digunakan berterusan kemudiannya. 


6. Untuk mentadbirkan undang-undang itu ia telah 
memulakan sistem mahkamah bagi menjalankan 
hukuman. 

Sultan Abu Bakar telah berjaya menubuhkan sebuah 
kesultanan yang kukuh di Kepulauan Sulu dan pengaruhnya 
telah sampai ke pulau-pulau Visayas, Luzon, Sulawesi, 
Palawan dan Borneo Utara. Selain dari mentadbir dan 
mengembangkan ugama, baginda juga mengadakan hubungan 
perniagaan dengan Cina, Jepun, Melaka, Sumatera dan Jawa- 
Kerana usahanya inilah pemerintahan dan masyarakat Islam 
yang kukuh telah ditubuhkan sehingga tidak dapat diruntuh- 
kan oleh serangan kuasa asing kemudiannya. Sistem tersebut 
telah ditiru oleh pemimpin-pemimpin Islam di Mindanao 

yang menyebabkan masyarakat mereka juga dapat memper- 
tahankan diri dari serangan luar. 

Satu hasil yang wujud dari sistem masyarakat Sultan Abu 
Bakar ialah melahirkan orang-orang yang kuat berugama 
Islam dan berpegang teguh kepada konsep jihad. Inilah yang 
menyebabkan mereka sanggup berperang selama beratus-ratus 
tahun melawan Sepanyol untuk mempertahankan kemer- 
dekaan mereka. 


20. Sultan Kudrat (1610-1660) 
Sultan Perkasa di Filipina 


Seorang lagi pemimpin perkasa orang-orang Moro di 
selatan Filipina ialah Sultan Kudrat (Yang Kuat). Seperti 
yang telah disebutkan, di masa pemerintahan Sultan Abu 
Bakar selama 30 tahun (1450—1480), baginda telah dapat 
mengislamkan penduduk-penduduk Sulu. Pada T.M. 1474, 
Syarif Kabungsuan dari Johor telah mengembangkan ugama 
Islam di situ dan telah berkahwin dengan Tonina, putri raja 
Cotabato. Dari situ ugama Islam disebarkan pula ke utara 
sehingga terdirinya kerajaan Islam di Manila pada T.M. 1571 
di bawah pimpinan Sultan Sulaiman. Tetapi, tentera 
Sepanyol di bawah Legaspi telah mencwaskannya. Dengan itu 
berakhirlah kekuasaan Islam di utara Filipina. 

Kerajaan Sepanyol yang berpusat di Manila cuba 
menakluki seluruh Filipina, Mereka hanya berjaya menakluki 
kawasan seluruh utara Filipina yang belum dipengaruhi Islam, 
tetapi gagal menakluki pulau Mindanao dan Sulu yan: 
penduduknya telah kukuh menganut ugama itu. Pada T.M. 
1598 dengan diketuai oleh Kapten De Figueroa angkatan 
Sepanyol telah memulakan serangan ke atas Sulu. Sungguh- 
pun Sultan Panguian telah kalah pada mulanya, tetapi 
kemudiannya dapat merebut semula Sulu dari tangan 
Sepanyol. 

Pada T.M. 1596, tentera Sepanyol di bawah Kapten 
Gabriel Rivera menyerang Cotabato di Mindanao tetapi dapat 
dikalahkan oleh orang-orang Moro di bawah pimpinan Datuk 
Buissan dari Cotabato dan Datuk Silongan dari Buayan. 
Sebagai serangan balas, pada T.M. 1599 mereka berdua telah 
memimpin satu angkatan perang menyerang orang-orang 
Sepanyol di Pulau-pulau Panay, Negros dan Cebu. Mereka 
memusnahkan kota-kota penjajah itu dan membawa balik 
800 orang tawanan Kristian. 

Setelah Datuk Buissan meninggal dunia kerajaan 
Mindanao terbagi tiga. Anaknya Sultan Kudrat telah meng- 


96 


LAUTAN 
PASIFIK 
LAUT 


CINA 


SELATAN S. FILIPINA 


a 


, 
Panay LAN 
Palawan Negros dya D. 
Maranao 


Cagayan. 
LAUT SULU Tasik Lanssh MINDANAO 


bitin Davao 
Zamboanga & 
Basilan & 


Jolo 
Sulu 5 


A 


LAUT SULAWESI 


Kawasan-kawasan yang berkaitan dengan Sultan Kudrat. 


97 


gantikannya dan menjadi Sultan Mindanao yang terkuat 
sekali dalam sejarah Filipina. Ia adalah dari keturunan Syarif 
Kabungsuan, Sultan pertama yang mendirikan kesultanan 
Mindanao yang berpusat di Cotabato. Ia juga meluaskan 
kekuasaannya hingga kc Semenanjung Zamboanga, Maranao, 
Bwayan, dan Davao. Sultan Kudrat sangat dihormati oleh 
orang-orang Islam yang lain. Datu Ache, pemimpin Sulu 
pernah meminta pertolongannya untuk menentang orang- 
orang Sepanyol manakala orang-orang Islam di Ternate 
sanggup pula memberi bantuan kepadanya. Melalui cara 
diplomasi baginda mendapat bantuan senapang dan meriam 
dari Belanda untuk melawan Sepanyol. Ibu kotanya. 
Cotabato telah dibentengi dengan kota-kota yang kuat dan 
meriam-meriam besar bergelar lantaka. 

Sultan Kudrat mengadakan satu sistem ekonomi vang 
cekap untuk membiayai peperangannya. Ia juga telah meng- 
galakkan penanaman buah-buahan dan ternakan lembu 
kambing. Tukang-tukang terdiri dari orang-orang Cina dan 
Mindanao untuk membuat meriam dan ubat bedil dari bahan- 
bahan dalam negeri. Kerana baginda sedar bahawa 
peperangan dengan Sepanyol akan mengambil masa yang 
panjang, baginda telah menyediakan kekuatan ekonomi dan 
tentcra dalam negeri di samping menggunakan diplomasi di 
luar negeri untuk mendapatkan sekongan Belanda, yang 
berseteru dengan Sepanyol. 

Pada bulan Januari 1610, tentera Sepanyol di bawah 
Major Francisco Ruiz telah menyerang Mindanao tetapi dapat 
dikalahkan oleh Sultan Kudrat. Major itu telah terbunuh dan 
serangan ke atas Mindanao reda sedikit. Pada T.M. 1627 dan 
1628, orang-orang Sepanyol menumpukan serangan ke Jolo 
tetapi dapat juga dikalahkan oleh orang-orang Moro. 

Selepas itu, orang-orang Sepanyol telah mengubah strateji 
mereka dengan mendirikan kota yang kuat di Zamboanga, 
Mindanao supaya kota ini akan menjadi batu penghalang bagi 
gerakan orang Islam dan menjadi markas gerakan bagi orang- 
orang Sepanyol. Kota Zamboanga itu telah didirikan pada 
bulan Arpil 1635, dipertahankan oleh 1,000 orang Kristian 
Filipina dan 500 orang Sepanyol. Pada bulan Disember 1636 
Datuk Tagal, saudara Sultan Kudrat telah ditugaskan untuk 
menyerang Zamboanga tetapi telah tewas. 

Pembinaan Kota Zamboanga telah memberi tiga kemu- 
dahan kepada pihak Sepanyol: 

Pertama, Sepanyol dapat menyediakan satu angkatan laut 
di situ untuk menentang angkatan laut Moro sebelum mereka 

sampai ke pulau-pulau Visayas dan tempat-tempat Kristian 
yang lain. 

Kedua, maklumat tentang kemungkinan serangan dari 
orang-orang Moro boleh diketahui dengan cepat dan amaran 
boleh disampaikan ke Manila dengan segera. 

Gabenor Jeneral Sepanyol yang baru, Don Sebastian 
Hurtado de Corcuera adalah orang yang ingin bertindak, telah 
bersiap sedia untuk menakluki Mindanao. Paca T.M. 1637, ia 
menyerang secara mengejut dan mengalahkan Sultan Kudrat 
di Lamitan dengan menakluki benteng-bentengnya. Mercka 
membakar rumah penduduk-penduduk dan juga kitab-kitab 
ugama Islam di situ serta merampas harta orang-orang Moro. 
Tetapi jumlah kematian di pihak mercka pun sangat besar. 
Sultan Kudrat telah mendapat luka lalu melarikan diri dengan 
menutup mukanya dengan tanah lumpur supaya tidak di- 
kenali. Corcucra telah melantik Monkay, raja Bwayan 
menjadi Sultan di Mindanao. 

Sultan Kudrat pula telah berusaha mengumpulkan semula 
kuasanya untuk menghalau orang-orang Sepanyol itu. 
Baginda berjaya menarik datuk-datuk di Maranao supaya 
menyokongnya semula. Dengan bantuan mereka, benteng 
Sepanyol di Dansalan telah dapat ditawan. Kemudian baginda 
menyerang orang-orang Sepanyol di Cagayan, Lanoa dan 
Visayas. Sultan Kudrat mengadakan perikatan dengan Datuk 
Ache dari Sulu untuk membolehkan menyerang Sepanyol di 
Pulau-pulau lain supaya tentera Sepanyol dapat dipecahkan. 
Datuk Ache sangat dihormati oleh orang-orang Sepanyol 
kerana ia merupakan “Kapten yang sangat berani dan 
pintar.” Sultan Kudrat dapat memulihkan kuasanya di 
Mindanao sehingga T.M. 1645. Pihak Sepanyol, terpaksa 
mengadakan perdamaian untuk memberhentikan serang- 
menyerang dan menggalakkan perniagaan di antara kedua 
pihak. 

Satu lagi kesan serangan balas Sultan Kudrat ini ialah 
pihak Sepanyol terpaksa mempertahankan bandar-bandar 
mereka di utara Filipina. Mereka merasa begitu bimbang 
sehingga mengabaikan pertahanan dan kedudukan mereka di 
Formosa dan kota mereka di situ telah dapat dirampas oleh 
Belanda. 

Tiga belas tahun kemudiannya (T.M. 1658) Sepanyol 
telah menyerang balas Sultan Kudrat tetapi dapat ditewaskan 
di Simway. Peperangan berjalan terus selepas mangkatnya 
Sultan Kudrat, sehinggalah K.M. XIX. Orang-orang Moro 
tetap tidak mengaku kalah, malah pada T.M. 1769 mereka 

telah berjaya mendarat di Manila dan merampas barang- 
barang serta menawan sejumlah orang-orang Kristian Filipina 
dan Sepanyol. 

Ketokohan Sultan Kudrat sebagai pemimpin dapat dilihat 
dari kebolehannya menyatupadukan datuk-datuk di 
Mindanao dan Sulu untuk sama-sama menentang Sepanyol. 
Sungguhpun baginda diangkat sebagai Sultan Mindanao, 
tetapi kuasanya terhad di daerah Cotabato saja. Sebenarnya 
Mindanao terbahagi kepada beberapa kerajaan kecil di bawah 
datuk-datuk yang merdeka. Keyakinan datuk-datuk ini 
kepada Sultan Kudrat yang. menyebabkan mereka bersatu itu 
kemudiannya menjadi bertambah kuat sehingga mereka 
masih taat kepada baginda sungguhpun telah mengalami 
kekajahan teruk pada T.M. 1637. 


21. Syekh Yusuf Tajul Khalwati (1626-1699) 

Ulama, Negarawan dan Pahlawan 

Bagi seorang Islam, tempat untuknya berkhidmat adalah 
di mana-mana saja dia berada. Dan Syekh Yusuf Tajul 
Khalwati, seorang anak Melayu dari Makasar telah menunjuk- 
kan contoh peribadi Islam yang sejati ini. Kerana khidmatnya 
yang cemerlang, beliau telah dihormati di empat buah negara 
yang berpisah beribu-ribu batu jauhnya, iaitu Makasar, 
Bantam, Selon dan Afrika Selatan. 

Syekh Yusuf dilahirkan pada 3 Julai 1626 di Makasar. 
Nama ringkasnya Muhammad Yusuf dan gelarannya Syekh 
Haji Yusuf Abul Mahasin Hadiyatullah Tajul Khalwati Al- 
Magasyari (Syekh Haji Yusuf yang empunya berbagai macam 
kebajikan, Anugerah Allah, Mahkota Khalwatiyah, anak 
Makasar). Gelaran “Syekh” diterimanya kerana telah diberi 
izin oleh gurunya mengajar tarikat Ilmu Tasauf kepada orang 
lain, setelah lulus dan mencapai darjat yang tinggi dalam 
Tarikat Khalwatiyah. Gurunya telah memberikan gelaran 
Tajul Khalwativah. 

Syekh Yusuf adalah keturunan dari keluarga bangsawan. 
Beliau dilahirkan setelah kira-kira 23 tahun keluarga Kerajaan 
Makasar memeluk Ugama Islam dengan resminya pada T.M. 
1603. Sejak kecil lagi beliau telah diajar hidup secara Islam, 
belajar Quran, fekah dan ilmu bahasa Arab tetapi kecen- 
derungannya ialah kepada Ilmu Tasauf. Di samping itu, 
sebagaimana bangsawan Makasar yang lain beliau juga belajar 
ilmu peperangan. 

Setelah tamat pelajarannya di Makasar Syekh Yusuf 
mencari guru di luar negeri pula. Beliau meninggalkan negeri- 

nya pada 22 September 1645 menumpang sebuah kapal 
dagang kepunyaan orang Portugis dan pergi ke Bantam (Jawa 
Barat). Di sini beliau sangat dihormati kerana ilmu penge- 
tahuannya, sambil itu juga beliau belajar dengan guru-guru di 
situ. Di masa inilah Syekh Yusuf bersahabat dengan Putra 
Mahkota bernama Ageng Tirtajasa yang kemudiannya men- 
jadi Sultan Bantam. 

Dari Bantam Syekh Yusuf pergi pula ke Aceh dan belajar 
dengan ulama besar Syekh Nurudin Ar-Raniri, di zaman 
pemerintahan Sultanah Tajul Alam (janda Sultan Iskandar 
Thani). Dari Syekh Nurudin, beliau mendapat ijazah tarikat 
Qadariyah. 

Setelah belajar di Aceh Syekh Yusuf meneruskan 
pelajarannya ke Yaman dan mendapat ijazah tarikat 
Nagshabandiah. Di Zubaid (di Yaman juga) beliau telah 
menerima ijazah Assadah Al-Baalawiyah. Dari situ beliau 
pergi ke Mekah untuk belajar dan menunaikan fardu haji. 
Kemudian terus ke Madinah dan menerima ijazah tarikat 
Shatariah. Dari Madinah Syekh Yusuf pergi pula ke Syam 
untuk belajar dan menerima ijazah tarikat Khalwatiyah. 
Syekh tarikat itu adalah imam di Masjid Shaichal Akhbar 
Muhyidin Ibnu Arabi di Damascus. Beliaulah yang memberi 
gelaran Tajul Khalwati kepada Syekh Yusuf kerana penge- 
tahuan dan darjat yang tinggi dalam tarikat itu. Setelah itu 
ada juga cerita yang mengatakan Syekh Yusuf telah pergi ke 
Istanbul. Pengembaraannya untuk mendalamkan ilmu 
benperahinan. ini telah memakan masa selama lebih kurang 22 
tahun. 

Setelah cukup pelajarannya, Syekh Yusuf pun kembali 
ke Makasar untuk mengembangkan ilmunya. Tetapi beliau 
mendapati negerinya telah dijajah oleh Belanda setelah Sultan 
Hasanudin kalah dan menandatangani Perjanjian Bongaya 
pada 18 November 1667. Beliau cuba mengadakan reformasi 
moral di Makasar mengikut ajaran Islam kerana pada pen- 
dapatnya moral yang sedia ada itu telah menyebabkan 
kelemahan rakyat. Beliau telah mengadap Sultan supaya 
melarang orang-orang meminum arak, berjudi dan melakukan 
maksiat-maksiat yang lain. Sultan tidak bersetuju dengan 
anjurannya itu dengan alasan bahawa kebiasaan itulah yang 
membuat orang-orang Makasar menjadi perkasa. Syekh 
Yusuf berkata dengan terus-terang, “Inilah pangkal kejatuhan 
Makasar. Makasar akan hancur pecah berderai laksana 
perkapuran ini,” sambil menghempaskan tempat kapur sirih 
dari tangannya ke lantai hingga hancur. 

Setelah rancangannya gagal, beliau telah menumpukan 
masa untuk mengajar dan memberi ijazah kepada beberapa 
orang muridnya di samping terus mengembangkan terus 
ajaran-ajarannya. Kemudian beliau meninggalkan Makasar 
walaupun ditahan oleh Sultan dan rakyatnya. Beliau berasa 
kurang berhasil di Makasar kerana Sultan tidak menyokong 
usahanya untuk mengadakan reformasi moral itu. 

Syekh Yusuf pergi ke Bantam yang ketika itu di bawah 
pemerintahan Sultan Ageng Tirtajasa (1651-1962) dan 
mendapat sambutan yang baik dari Sultan dan rakyat 
Bantam. Disebabkan Bantam masih merdeka, perhatian orang 
kepada ugama lebih kuat daripada di Makasar. Sultan Ageng 
pula sangat tertarik akan Ilmu Tasauf dan baginda pun mem- 

elajarinya dari Syekh Yusuf. Akhimya Syekh Yusuf telah 
Berkah dengan putri Sultan Ageng. Oleh kerana alim dan 
luas pengalamannya, Syekh Yusuf telah dilantik oleh Sultan 
menjadi mQfti kerajaan dan penasihatnya dalam urusan 
pemerintahan. Ilmu peperangan yang dipelajarinya dulu akan 
berguna dalam tugasnya ini. 

Sultan Ageng inginkan Bantam menjadi sebuah kerajaan 
yang besar serta menjadi pembela dan penyebar ugama Islam, 
Untuk memberi pengalaman kepada putra mahkotanya, 
baginda telah melantiknya menjadi Sultan Muda. Bagi 
mengukuhkan semangat keislaman Sultan Muda, baginda 
telah menyuruhnya pergi menunaikan fardu haji di Mekah 
dan melawat negara-negara Islam di Timur Tengah termasuk 
Madinah dan Baitul Mukadis. Sultan Muda juga telah melawat 
Istanbul dan membuat perhubungan dengan Sultan Turki 
pada T.M. 1675. 

Setelah berada di luar negeri selama setahun, beliau pun 
pulang ke Bantam pada T.M. 1676 dan terkenal dengan 
gelaran Sultan Haji. Sekembalinya ke Bantam beliau men- 
dapati bahawa adiknya Pangeran Purbaya yang berkahwin 
dengan anak Perdana Menteri Bantam akan dijadikan putra 
mahkota. Beliau pun mencari jalan untuk mendapatkan 
sokongan dari Belanda supaya terus berkuasa di Bantam, 
Akhirnya terjadilah peperangan antaranya dengan Sultan 
Ageng. Tentera bapanya diketuai oleh Syekh Yusuf mana- 
kala tenteranya dibantu oleh tentera Belanda dan orang-orang 
Kristian Ambon di bawah Kapten Jongker. Kerana mem- 
punyai senjata yang banyak, pihak Belanda dapat mengalah- 
kan Sultan Ageng dan menawan markasnya di Tirtajasa pada 
T.M. 1682. Sultan Ageng dan Syekh Yusuf berundur ke 
pedalaman untuk terus berjuang. Tetapi selepas berjuang 

selama setahun, mereka telah kehabisan alat-alat dan 
kelengkapan peperangan yang akhirnya terpaksa menyerah 
kepada Belanda pada T.M. 1683. Sultan Ageng telah dibuang 
ke Betawi dan meninggal di situ pada T.M. 1695. 

Syeikh Yusuf pula telah diasingkan ke Selon pada T.M. 
1683 kerana Belanda takut pengaruhnya boleh menaikkan 
semangat rakyat Bantam untuk menentangnya. Ketika itu 
beliau berusia 57 tahun. Di Selon beliau telah mengajar ilmu 
Tasauf kepada orang-orang Melayu dan Islam yang lain. Di 
sini beliau telah mengarang beberapa buah kitab Tasauf 
untuk panduan pelajar-pelajar atas cadangan dari seorang 
ulama Tasauf Hindustan bernama Syekh Ibrahim bin Michan. 
Mereka berhubung dengan menggunakan bahasa Arab. 

Kitab-kitab yang dikarang oleh Syekh Yusuf adalah 
seperti berikut: 

At-Tuh fatus-Sailaniyah. 
Al-Habul Warid. 
Tuhfatul Labib. 
Safinat An-Najat. 
Zubdatul Asrar. 

. Tuhfatur Rabbaniyah. 

Kitab-kitab terschut dihantar juga kepada bekas murid- 
muridnya di Makasar dan Bantam melalui jemaah haji yang 
singgah di Selon dalam perjalanan pulang dari Mekah. 

Apabila orang-orang Makasar, Bantam dan Aceh dalam 
perjalanan pergi atau pulang dari Mekah mereka selalu 
singgah di Selon untuk belajar dan menziarahi Syekh Yusuf. 
Orang-orang dari Hindustan juga datang belajar kepadanya 
sehingga namanya menjadi masyhur di Hindustan. Namanya 
juga tclah terkenal dan sampai ke pengetahuan Maharaja 
Mogul. Aurangzeb (1659-1707) yang warak dan telah 
mengingatkan Belanda supaya menjaga Syekh Yusuf dengan 
baik. Kalau tidak ia tidak akan memandang ringan terhadap 
perkara itu. 

Disebabkan Belanda merasa curiga akan Syekh Yusuf 
yang masih dapat memainkan peranan menggalakkan penen- 
tangan terhadap mereka di Indonesia melalui jemaah-jemaah 
haji tadi, mereka pun memindahkannya ke Cape Town, 
Afrika Selatan pada T.M. 1694. Bersama-sama Syekh Yusuf 
ialah dua orang isteri dan anak-anaknya serta 94 pengiring 
dan murid-muridnya. Mereka telah ditempatkan di desa 
Zandfliet. Syekh Yusuf terus mengajar ilmu Tasauf kepada 
orang-orang Arab dan orang-orang Hiingustan yang berniaga 
dan kepada orang-orang Indonesia yang dibuang negeri ke 

situ. Beliau terus menjadi imam dan menyusun sebuah masya- 
rakat Islam yang teratur. Setelah berada di situ selama lima 
tahun, beliau telah meninggal dunia di Earste River, Zandflict 
pada 23 Mei 1699 dalam usia 73 tahun. 

Atas desakan pembesar-pembesar, ulama-ulama dan 
Sultan Makasar, Belanda telah membawa peti jenazah Syekh 
Yusuf ke Makasar dan dikebumikan di Jongaya, Makasar 
pada 23 Mei 1703 dengan penuh upacara. Tetapi, orang-orang 
Islam di Cape Town masih menghormati kuburnya kerana 
mereka menganggap itulah kubumya yang sebenar. Sehingga 
sekarang kubur Syekh Yusuf dianggap sebagai keramat di 
kedua-dua tempat itu. 

